text:
《孩子開心與否,其實我不太在乎》
以下嘅內容,可能你會唔喜歡,所以不喜勿插.
好多家長你報名活動查詢活動嘅詳情 最後一句總係我返去同小朋友商量下先. 而家呢個世代都會好著重尊重孩子嘅意向,尊重孩子嘅決定.我哋盡量都要同小朋友去溝通. 同時我對呢一點有不同嘅見解.
有一次當小朋友入咗camp之後,有位媽媽打畀我,佢話見到囡囡啲相好似好唔開心咁,問佢係咪好唔開心.咁我就問媽媽:係咪你迫佢呢呢個camp㗎?佢話係呀~我想佢學會獨立同其他人相處.佢平時太依賴喇,對身邊的人都好惡.所以我想佢透過今次有所學習.但係我又驚佢好唔開心.我同佢講我話:我哋大人教小朋友會有個目的,會有個方向.只要個方向啱,我哋想畀小朋友正面嘅訊息,我哋就唔使驚佢唔開心.我哋大人嘅責任唔係氹小朋友開心,而係灌輸正面嘅訊息.另外導孩子向善,成長搵到佢哋嘅目標. 實在無需要去驚佢唔開心. 放咗喺呢度佢會結識到朋友.佢會有好多精彩嘅體驗.佢出到嚟佢呢幾日一定會玩得痛快.正如小朋友做功課,返學,一定唔及放假去玩咁開心. 但我哋仍然知道返學校上學嘅重要性.小朋友開心與否我哋都要佢做.
其實我自己會有個信念.大人對小朋友的教育,小朋友快樂咁成長並唔係我既主線.小朋友有正確嘅價值觀,搵到佢嘅人生目標,搵到佢嘅成功感,咁佢自然會開心快樂,生活得好充實.但中間佢都會面對好多嘅唔開心.正如我辦呢一間嘅公司係我嘅目標,係我嘅使命,係我嘅事業.從中我搵到好多嘅成功感.我亦都好投入咁去做.但係中間會面對好多有困難.同時我唔喜歡的事,我做得唔開心我亦都要做.因為我知道我有咁大嘅理想同埋目標要去達到.例如寫書係我夢想,但係趕稿呢個過程真係好痛苦.但係字數不足嘅話出版商真係唔會幫我出書.我亦都想小朋友知道有啲事情不論係困難或者係令到自己唔開心,都要有畀心機做好嘅必要.因為我哋要達到嘅理想同目標係更加遠大.
講番查詢活動嘅家長,當然我未必了解每個家庭都有唔同嘅情況,有機會小朋友去過露營,有唔開心嘅體驗.同時,要小朋友離開屋企離開父母,夜晚無冷氣,有蚊叮蟲咬,佢都真係未必想去. 但係呢啲一啲活動嘅原因,正正就係想畀小朋友識得去面對逆境識得去面對困難.佢哋經驗唔夠大人多,有啲嘢佢冇經歷過,佢唔知道從中有幾幾得著,佢做一個決定都會係開心與唔開心,而唔係佢哋嘅成長,同其他人嘅人際關係,幫唔幫到自己學習同埋成長.大人同埋小朋友做一個決定嘅動機都唔同. 正如行山辛苦,事後個個都話下次唔會再去.去過一次攞到個成功感之後,下次又會再返嚟.要有個體驗佢先知道有啲咩得著.當家長同我講返去同小朋友商量下嘅時候,好多時佢之前都會話畀我聽小朋友嘅問題係佢會好自我主意,佢依瀨. 正正就係咁我哋用佢自己開心與否去做決定,咁佢自然就會變得自我主義. 當然我不了解冇家庭佢哋可能個別都有唔同嘅原因. 不過我覺得尊重孩子呢一件事.我哋自己做教育嘅,我哋真係可以強硬少少.
縱容, 尊重之間嘅分別
小朋友有自己的喜好可以為自己去決定.前提佢都要有唔同嘅經歷,經歷過先至要知道自己鍾意定唔鍾意.大人小朋友都係人,都會唔喜歡離開佢舒適區. 我哋容許孩子開唔開心去做決定,孩子就可以選擇去留喺個舒適區.
最近喺街會聽到啲大人會問細路仔,我哋陣間你想去邊度食飯呀.你想去麥當勞/大家樂/吉野家定係食豬扒飯? 如果孩子答麥當勞....但係姑媽唔鍾意食麥當勞喎,我哋食吉野家好唔好呀.當時我哋喺浸會醫院,姑媽又問:你陣間想點樣返屋企呀?搭咩車返屋企呀?咁小朋友就話啦的士.搭的士咁奢侈咁喎.咁小巴囉~呢度冇小巴返去㗎喎,我哋搭巴士喇.大人嘅動機可能係想多同小朋友傾計搵話題,又或者係相尊重小朋友嘅意向去問一問佢想點. 但原來冇得選擇,但佢想同小朋友溝通.畀著我係嗰個小朋友,我就會心諗咁你就唔好問我啦.其實大人心中有答案,可以直接同小朋友講.講出你選擇.呢個決定嘅原因,又或者佢每當小朋友問有冇其他方法嘅時候大家一齊去討論一下.


c: text/html

text:
「教書」
過去幾年一直都係大學幫手教書,雖然只係每一個學年教一個同數據分析有關嘅科目,但係唔經唔覺嗰班學生都已經投入社會工作.當然好高興好多都有一個好嘅發展.其實教書就係咁,希望啲學生有一個好嘅出路,而近期都係唔同嘅場合見返自己嘅學生.雖然只係同佢哋相處咗十三個星期,加埋考試都係得四十幾個鐘,但係慶幸佢哋都會記得我!
「學生」
踏入七月真係好忙,因為每個星期都要教書.今個月教書真係變成自己嘅正職,而今日啱啱先幫谷歌嘅一個培育計劃做完數據分析嘅培訓.但係無估到咁都會撞到自己係大學嘅學生.我當然希望無悶親佢哋,因為佢哋已經對咗我成個學期,啱啱先畢業點知又走唔甩,又撞返我.希望佢哋唔好嫌我悶,嫌我講嚟講去都係嗰三篤屁啦!不過真係好開心佢哋都開始人生嘅新一頁!
「開心」
唔知係唔係因為之前係大學上堂嘅原因,今日見返嗰三個學生好似突然大個咗咁!其實好多時我都會係課室以外嘅地方見到佢哋,因為其實我哋嘅行業好細,一定有機會碰到面.又時見到佢哋個感覺真係好似睇住自己嘅小朋友長大,同時又開始覺得自己好老.如果你係我啲學生,見到我嘅時候不妨過嚟同我打咗招呼啦!因為見到你哋真係幾開心㗎!
Also published on Medium.

robotstxt: allowed

filter: keep


text:
創新及科技局成立日遙遙無期,但顧問則率先上馬,特首話,「想藉楊偉雄的國際經驗,人脈關係等,向政府提出建議,例如環保,公共交通及電子教學等方面如何利用創新科技.」佢咁樣空降個人落黎有冇問題就輪唔到我俾意見,我比較有興趣的係政府想點利用創新科技,提升香港社會的整體科技水平.
單係睇公共交通,香港交通發達,四通八達,去邊都好方便,基本上冇乜問題丫,但點解當對比起其他國家,總係會俾人一個感覺「差咁啲」或者「冇咁先進」?究竟係差啲咩呢?去左一趟旅行之後,我就知道啦!
新年的時候,小妹同朋友去左一轉中東了解下人地的風土人情,其中包括大力發展創新科技的以色列,同埋幾個鄰近國家.以色列係用希伯來文(עברית),鄰近地區就主要用阿拉伯文(العربية),去到見到呢啲神秘文字,即刻變左文盲,千祈唔好老奉以為人地個個兩文三語,一定識英文,Bilingual 呢樣野唔係度度有,不過好在我都叫做係遊客區遊覽,多啲人識英文.所謂路在口邊,諗住唔識路就問人啦,應該冇事嘅.因為朋友已經先行一步,到達以色列,我落機之後唯有自己去目的地會合佢地…
你唔好睇佢個火車站名有英文,車上廣播同顯示板都係得希伯來文架咋,點落車?首先梗係問定人搭幾多個站啦,唔識字都仲識數丫嘛 XD 其次就係開 Google Map 啦~
*科技小知識* 唔使 Network 都定到位架,有 GPS 丫嘛,只要你身處室外,準確度就好高架啦,我次次去旅行都係靠佢.不過如果你好似我咁冇 Network,就要預先搵定你想去的地方,唔係寫粒字出黎咁簡單,因為你根本唔識睇 XD 而係要預先 pin 左係個 Google Map 度,或者下載個 offline map,因為冇網絡係 search 唔到野架.
搭完火車仲要搭幾程巴士…好在以色列都係用阿拉伯數目字編巴士咋,如果唔係乜車都唔使搭.搭幾多號就一定係問人架啦,但又係同一個問題:點落車?梗係開 Google Map 啦,yeah!開著定位跟住行,差唔多到就落車,咪唔會盪失路得太誇張囉!
搭巴士呢度我除左想講 Google Map 可以幫到你,仲有一樣好特別的野.你望返右邊張相,人地個巴士站係用太陽能發電,而個電子站牌有 3 樣資料,而且不停更新:(希伯來文同阿拉伯文都係從右向左讀)
1.巴士編號
2.巴士目的地
3.巴士到達時間
呢個咪就係個先進位!另外,巴士上係有自動報站系統,唔使人手㩒而導致 Miss 站漏報,長途車同火車有 WI-FI,仲可以差電,好貼心的服務(心心眼).
但其實講真,呢幾樣野都唔係啲咩新技術,近近地台灣,韓國,大陸部分城市都有,但香港暫時只有地鐵做到「到達時間」,巴士仲成日脫班(sosad).所以如果要改善交通服務,同埋加入創新科技,我諗政府同顧問除左要諗整多幾多隻
冇人用的APP出黎搜尋交通路線,最緊要係從根本入手改善基建同整合路線,如果唔係 on top 搞幾多野出黎都冇用.
關於交通,去旅行個陣仲遇到好多驚險刺激的遭遇,下次再講 🙂
附上一張被白雪濃罩的耶路撒冷古城全景照 😀
^耶路撒冷古城一夜之間白雪紛飛,好靚亦都好大鑊 (攝於 2 月 20 日)


text:
認識台灣嘅美
咩係台灣好行?佢係一款專門為旅遊做規劃設計嘅巴士服務,全台知名觀光路線都有佢嘅蹤跡!出外旅遊唔想要長途揸車?有咗「台灣好行」令你做個背包客輕鬆無壓力咁四圍走!
呢幾年環保意識抬頭,我哋好榮幸可以同台灣好行合作,一齊宣導「低碳旅遊」嘅理念,令環保唔只喺我哋嘅日常生活之中,連外埠旅遊都可以跟住現代潮流響應節能減碳嘅新風潮.
最獨具一格嘅巴士
台灣好行VI識別說明圖
(photo from: 台灣好行官網 https://goo.gl/f7Djuj)
台灣好行LOGO配色唔單止清晰易分辨,紅底嘅巴士站牌可以令旅客容易搵到,最重要嘅係比起其他巴士嘅外型,台灣好行用簡約明亮嘅白色作為巴士底色,正中間係清楚好辨認嘅LOGO同埋主路線名,車嘅下面搭配一條經典活潑嘅橘緗色,象徵每個旅客朝氣蓬勃,愉快放鬆嘅出遊心情.
以上特徵,我哋將呢個辨識度極高嘅台灣好行巴士以幾乎擬真嘅方式完美打造成Q版訂造USB手指同埋訂造磁鐵.得意嘅台灣好行訂造USB手指無論係車嘅外型,圓轆轆嘅車呔,車底毛筆筆觸下嘅如意圖案同埋抆開後USB手指機身上嘅「宜蘭幸福」印章效果字樣呈現出嚟嘅效果,都令收到成品後嘅客戶十分滿意,之後又續單台灣好行巴士訂造杯蓋.除咗杯蓋上巴士嘅尺寸輕輕縮細一啲之外,兩者造型幾乎如出一轍!
正因為係訂造商品,所以我哋更加注意外型上嘅呈現!同客戶聯絡,設計圖稿修正同最後嘅量產製作,途中經過二十幾次網版印刷,師傅每一次每一次好畀心機咁喺產品位置上面做調整,都係為咗可以將商品品質同顏色準確性完美呈現,呢啲就係集比喺訂造商品服務中最堅持嘅地方,亦都係令客戶更為信賴嘅一點.


text:
做極豐胸療程都冇效果?可能喺經絡結節塞咗😱😱
唔知你哋有冇發覺,身材好嘅人身上往往會散發住一種自信嘅魅力.但係,可惜唔係個個女仔都有好嘅先天條件,可以擁有傲人嘅身材.不過,好彩都仲有後天嘅方法去搭救!
宜家坊間有好多豐胸療程,但喺發現做完療程之後,都唔係好有效果?咁就有機會係因為胸部嘅淋巴結節塞咗!
胸部經絡不通有幾大影響?!
我哋嘅乳腺係被淋巴網包圍,形成一個安全保護,乳房入面豐富嘅淋巴管同淋巴網與整個胸部,頸部,腋下及腹部等嘅淋巴網相連,所以胸部淋巴網喺最重要嘅第一站.
胸部若護理不善,淋巴阻塞就會產生毒素堆積,通常仲伴隨住腋下皮膚發黑,乳頭乳暈發黑,還有副乳增大等問題.
乳腺癌高發區正正係胸前淋巴區域.胸前淋巴排毒唔暢順,乳腺導管就會好容易堵塞,形成生理性增生,結節,硬塊.久而久之,就形成病理性增生,鈣化,令癌變幾率高達70%!
日本磁叉棒可以疏通經絡咁神奇?
由於血液中含有鐵質,因此,磁叉療法能夠吸引血液,令皮膚下嘅血液就會跟隨磁叉流動.比起人手指壓可以更快達到血液循環嘅效果.當血液流動暢順後,就可以將阻塞或滯留胸部入面嘅毒素同廢物排走,促進新陳代謝.同時,可以消除肌肉疲勞,舒筋活絡,通淋巴,收緊肌膚.
係使用磁叉前後飲適量嘅溫水,從而幫助身體通過排泄將身體毒素及廢物排出!身體需要定期排毒,先可以吸收到更多養分,胸部都係同樣嘅道理.
如果胸部嘅經絡淋巴阻塞,積聚大量毒素,仲點樣吸收其他養分而變大呢?咁點樣先可以有效豐胸呢?
穴磁胸療法內外兼顧達致豐胸效果
療程開始之前,先係胸部敷咗個野葛mask,調理經絡氣血,加速胸部微循環.
之後,採用日本磁叉棒配合意大利淋巴精油按摩胸部,利用磁叉療法去打開胸部嘅穴道及乳管,進一步疏通結節淋巴,將胸部內嘅毒素排出,仲可以改善到副乳嘅問題.
然後,用日本DNA脂肪豐胸Cream,加埋乳房氣胸手法進行按摩,等胸部可以充分吸收精華.
最後,仲有4D乳房倒模,去增加返胸部嘅膠原及彈性,同時,提升返胸部嘅緊緻度.
療程之後,其實都已經可以見到即時效果,feel到胸部淋巴冇咁脹,而且胸部都集中堅挺咗,副乳問題亦改善咗.
首100名女生優惠
TQUK & EAMT 專業認證 專業按摩技師
1⃣ 胸部敷野葛mask
2⃣ 日本磁叉手法,配合意大利淋巴精油
3⃣ 日本DNA脂肪豐胸Cream,配合乳房氣胸獨家手法按摩
4⃣ 4D乳房倒模


text:
「輿論」
由一開始,整個活動都係玩緊「輿論戰」.由傳統媒體到新媒體都不斷發布唔同嘅信息令大家好難判斷邊樣啱邊樣唔啱!咁聽同睇啲乜先真?過咗十日我都係嗰句喇,信自己最實際.雖然無辦法時時刻刻親身到現場,但係落去睇吓點都真係真實啲!去到嚟一刻,我只可以講最好消化吓同諗吓先至決定做啲乜.要理性分析好難,但係無論如何用任何暴力已經超越人類對和平嘅定義同低線.唔係仲要質疑呀?
「謠言」
過去十日謠言滿天飛,清完又清!去到一個位,是但啦,自己識執生架啦!咁大個人唔係唔知淨係掛住個「勇」字硬碰硬就可以贏呀嘩?其實去到一個人民運動,真係從自己出發,人係自私,唔係咩?但係唔好無咗良知囉!一時話影響嚟個影響嗰個,真係輸打贏要,自己執生得唔得?仲有啲數據係邊樹嚟呢?未又係一味靠估.你拎到小小數據就出嚟做你嘅分析,我唔信你真係中立!未又係偏向自己利益.
「事實」
太多資訊唔一定係好事,事實係越多資訊越易制造遙言同被分化.而大部份香港人淨係睇香港係嘅新聞同 Facebook,所以係香港打輿論戰唔難.由其事當個個淨係睇住條 Facebook Timeline 又唔睇吓 Post 嘢時間嘅時候就真係中伏.同時我開始發現有啲所謂前嘜嘜乜嘜麥講嚟講囉,仲有啲外國人分析嚟樣個樣,應真多言論.內患未除,外患殺到,認真大鑊.所以都係嗰句啦,親眼去睇係最實際!
Also published on Medium.


text:
林偉洪黨總支書記
中共黨員,廣東省正高級教師,廣東省特級教師.廣東省南粵優秀教師,廣州市優秀教育工作者,廣州市教育系統優秀黨員,廣州市教育工會優秀工會工作者.廣州市名教師工作室主持人,廣州市中學政治教研會會長,華南師范大學碩士研究生兼職導師,廣東教育學會中學第六,七屆思想政治課教學專業委員會理事,廣州市中小學教材教輔選用指導委員會委員,廣州市海珠區第十四,十五屆人大代表,廣州市海珠區第十五屆人大教科文衛委員會委員.
2019年1月至今,任廣州外國語學校黨總支書記.
劉峰副校長
中共黨員,碩士研究生,中學英語高級教師.被教育部授予“全國優秀教師”榮譽稱號,被認定為“廣州市高層次人才”,“廣州市骨干教師”,被授予“廣州市教育系統優秀共產黨員”榮譽稱號.歷任科組長,教研室主任,校長助理,副校長等職.
2017年12月至今,任廣州外國語學校副校長.
方劍副校長
中共黨員,中學美術高級教師,華南師范大學首屆基礎教育訪問學者,廣州大學美術與設計學院客座教授,碩士研究生兼職導師,廣東省教育廳學校美育教育專家指導委員會委員,廣東省青年美術家協會中小學美術教育藝委會主任,廣州市美術家協會會員,廣州教育學會中小學美術教研專委會常務理事長,廣州市第十五屆中小學美術教學研究會會長,廣州市第五批骨干教師,廣州市第四批“百千萬人才培養工程”名教師培養對象,廣東省學校美育工作專家,歷任科組長,總務處副主任,總務處主任等職務.
2021年3月任廣州外國語學校副校長.


text:
「今日Happy Friday比你揀Dinner食咩喇:想平平地去旺角食,定去中環試新嘅私房菜?」
「(認真諗咗10分鐘)呀…我揀唔到啊!兩樣都想試…」
以上嘅對話係咪似曾相識呢?唔少朋友都有選擇困難症,生活上無論大事定小事,大至揀邊個job offer,小至今晚食咩,一要佢哋做選擇就開始糾結,面對越多選擇就越焦慮,結果拖左好耐都未做到決定.要改善選擇困難,首先就要明白現實好多時候係無得「why not both」嘅,呢個時候就要學習訓練自己思考同運用理性分析嘅能力,例如面對選擇時,可以列低各自嘅好處同壞處,再權衡邊個option更能幫您達成目標.
畢業後出席朋友飯局,總有一兩個「投資達人」分享自己最近嘅戰績,有時聽完自己都會心郁郁,想踏出第一步學吓投資;不過如果連食邊間餐廳已經咁難揀,面對市場上各式各樣嘅投資產品,真係頭都痛埋.其實面對投資選擇困難症,以下幾招可以同大家分享吓:
生活上好多時候做唔到決定,係因為未清楚了解自己嘅狀態,目標,同埋自己適合啲咩.講返揀邊間餐廳嘅例子,如果您本身有儲錢嘅目標,而每個月嘅社交娛樂支出係$2,000以下,但去到月中發現已經用左$1,600,當面對旺角同中環嘅抉擇,又會唔會易揀好多呢?投資都係一樣,開始投資前先完成投資風險評估,了解您嘅財務狀況同風險承擔能力,搵出自己屬於謹慎型,保守型定進取型投資者,再訂立自己嘅投資目標同鎖定相關範圍嘅產品,運用排除法一步一步刪除唔合適嘅選擇,做最後嘅抉擇就容易好多啦!
「想做最好嘅選擇,諗過度過又驚自己揀錯」—呢樣往往係選擇困難症最令人糾結嘅地方.其實怕輸嘅心理人人都有,但重要嘅係唔好將呢種心理過份放大;相反,只要事前做多啲準備,就可以對自己嘅決定提高信心.就好似每項投資都會有一定程度嘅風險,與其怕因為有機會蝕錢而逃避,不如學習係增進基本財務知識,例如了解股票同基金嘅分別,搞清楚各類投資組合嘅產品風險比例,過去回報等等.萬一投資組合表現不似預期,就要諗吓點樣「止蝕」,同時細心留意同分析市場資訊,調整策略重新出發.
做完風險評估,有埋基本概念,都仲係唔知點揀好?呢個時候就梗係揾專家幫手啦!好似Citibank全新基金買賣平台,就有專家根據您嘅理財經驗同目標,為您推薦適合嘅基金組合,入場費仲低至HK$100起跳㖭!喺Citi Mobile® App撳幾下就搞掂,簡單易用,無論係過往表現定預期回報都可以一眼睇哂,啱晒第一次投資想小試牛刀嘅您!


text:
單車節烏龍百出 旅發局人頭豬腦
英國一場馬拉松賽事曾經出現世紀甩轆,話說主辦方臨時通知更改賽道,點知只有跑第一嗰個跟得上引路電單車,其餘五千人全部跑錯方向,就係咁,成就咗馬拉松史上唯一嘅「獨贏」.
不過千祈咪笑人哋喎,香港都唔好得幾多嘅咋.由旅發局主辦,一連兩日嘅單車節尋日結束,可惜一啲都唔圓滿,而係甩漏多多,烏龍百出.好似三十五公里比賽咁,一起步就塞車都算嘞,車手臨衝線時先至發現,撞啱十公里賽事起步,結果焗住呆等,大為掃興.咁都未算絕,兒童組參賽者要等成粒鐘至出發,完成賽事又冇工作人員提場,搞到要喺條街度係咁兜圈.部分賽事更加連選手邊度集合,邊度攞車,邊度還車都指示不清,大會熱線電話又長期打唔通,總之就亂過亂世佳人啦.
其實唔單止參賽者一肚火,市民同駕駛人士一樣怨聲載道.有網民鬧爆,由機場搭巴士出市區,站頭冇提醒有封路措施,結果足足塞咗個半鐘;其中重災區嘅汀九橋,車龍一度延伸至屯門公路,部分司機喺高速公路上掉頭,睇見都牙煙.你哋話嘞,本來開開心心嘅盛事,家陣淪為人人喊打嘅憾事,有人話主辦方「腦閉塞」,一啲都冇鬧錯o架!
真係諗極都唔明,單車節原訂舊年舉行,後來因為佔中而延遲至今,照計有大把時間籌備,點解結果都係倒瀉籮蟹呢?再講吖,鬧市舉行體育活動,一年一度嘅國際馬拉松就係成功例子,珠玉在前,旅發局硬係唔識取經,唔搞到一鑊泡至奇喇.
講開又講,旅發局撞板多過食飯,都唔係咩新聞咯.早排佢哋豪花八千萬元推銷香港旅遊,結果旅客不增反減,佢哋日前又宣布斥資一千萬元,話要設立旅遊配對基金喎.不過嘥氣啦,淨係睇吓旅發局嘅官方網頁,更新仲慢過烏龜,試過有旅客按圖索驥,專誠幫襯網頁推介嘅食肆,去到至發現原來已經改換門庭;至於其他推介食肆,裝修有之,價錢不符有之,有啲甚至已經摺埋,旅客聽佢老點,盞乘興而來,敗興而歸.計太一叮話齋,旅發局發展旅遊業就冇嘞,靠害就有份,不如索性改名「旅殺局」好過喇.
唉,香港愈來愈排外,愈來愈政治化,「動亂之都」惡名遠揚,旅客已經避之則吉,再加埋旅發局添煩添亂,想唔拍烏蠅都幾難喇,叮!


text:
國款手機遊戲相信大家都唔陌生,不過封神題材加埋國戰元素又試過未呢?今次為大家介紹嘅呢款Netmarble全新跨世代國戰手遊《封神殿:決戰神州》,作為跨世代國戰手機遊戲,咁次唔玩三國戰背景,直接引入九州八國戰略地圖,玩家開局就可以揀選出生彊域,爭奪九州!
遊戲基本可以劃分為四大職業,分別係:近戰為主嘅戰士 – 赤霄,遠程法術輸出 – 玄真,遠程射手 – 聖羿同埋輔助隊友嘅雲蘿,目前創角所見各大職業都係有綁定性格,所以揀選邊個職業之前都要諗清諗楚啦!喺後期玩家將會解鎖轉職系統,挑戰特定嘅BOSS,轉職除咗可以拎到額外屬性加成,仲會開啟主動技能嘅天賦屬性!
遊戲內嘅另一個特色系統,當然唔少得要講首領玩法,遊戲入面首領挑戰都可以分為好多種,分別有個人BOSS,野外BOSS,軒轅墳BOSS以及國家BOSS,除咗個人BOSS喺玩家專屬挑戰之外,其它BOSS都需要玩家之間合力組隊挑戰,難度越大,獎勵相對亦都更豐富,要留意嘅喺,挑戰BOSS時候仲會面對其它敵對攻擊,所以記得要搵齊家族巴打一齊組隊挑戰啦!
話明係國戰手機遊戲,點可以唔介紹佢嘅國戰玩法呢?其實喺新階段,己經可以俾玩家率先體驗國戰玩法,喺戰場入面玩家需要率先攻破城門,再同其它國家爭奪城池歸屬權,而體驗玩法就以攻破紂王為優先,後面嘅正式城戰相信就冇咁簡單!玩家需要一步步咁向前推進,通過佔領城池關卡,王城,都城,最後就喺挑戰朝歌!
作為封神題材,遊戲入面好貼心咁加入仙姬系統,玩家可以盡情培育仙姬,除咗有屬性能力加成之外,仙姬每一個階段都會發生變化,就好似最初獲得嘅仙兔咁,進階後就會變成玉女,最高階更加可以變化為仙姬添,望住自己嘅仙姬慢慢咁進階,都咪話唔過癮呀!
講咗咁多,咁幾時先玩得?幾時玩得就未知住,不過遊戲而家進行緊事前登錄,參加事前登錄除咗可以拎到開服獎勵仲有得抽獎添,如果你都玩厭咗三國類型嘅國戰手遊,咁呢款封神題材國戰手機遊戲,都值得一試!記得叫埋巴打一齊參與啦!


text:
寫blog真好,有乜錯漏,自動有熱心網民糾正.表面上我提供左內容,其實係我免費學到嘢至真.
有口話人,冇口話自己,其實自己都對西區有既定諗法.我住東區咁多年,其實除咗食好嘢,睇樓,好少去西區.打個比喻,我係一架香港島的士,好少過海.喺Melbourne我不自覺地以Spencer Street 為界,被一道無形圍牆局限自己,同自己講跨過圍牆就係西部.所以今次迫自己,去看清楚真實嘅一面,決定去Sunshine行吓.咁啱架前七整車有手尾跟,要返去Sunshine 車房,冇違反政府限制.
有兩件事,影響我對Sunshine嘅觀感睇法.讀中學時有一朝早,同同學玩嘅時候一掌拍落佢心口.佢竟然痛到嗌救命,我自知自己掌法冇咁勁,原來拍中佢新嘅紋身.呢位來自Sunshine嘅越南陳浩南,雖然聰明絕頂讀名校,始終嚮往江湖生涯,放學後晏晝有時都會喺火車站打下交.喺考VCE之前幾個月,冇再見到佢返學啦.
最近民宿大閘鐵鏈padlock 壞左,要剪開.咁啱經常幫手嘅tradies 喺到,即管問佢有冇一把大鉸剪.「梗係有啦,喺車尾箱,你知啦我哋住西區㗎嘛.」另加蠱惑眼神一個.
都係自己親腳行一趟,眼見先為實.成日話睇樓,其實係睇個區.樓冇乜好睇架,只係一堆轉頭.我好鍾意幻想自己住喺嗰度,照舊日常生活半日,做運動,去圖書館,行公園,放學時間望吓人接放學,試過去埋人地區個泳池游水.了解嗰區居民日常生活路線,既可以知道最方便嘅黃金地段,又可以睇吓當地居民質素.
另外,Sunshine有個玄武岩礦場,被發展商收購發展,有興趣去八吓.呢個礦場其實係一個大坑,中間有條小河流過.風水好唔好唔識講,但係感覺起到密密麻麻,另外景觀只可以話係開揚,唔可以同一般山景物業比較.
以前Sunshine 係一個草根區,原有建築物都好humble.隨着居民生活改善,見到好多屋都拆卸重建成為大屋,設計實用樸素,顯現出踏實嘅一面.揸車經過,見到一條街之中,可以一面全部都係新屋,另外一面仲係舊屋.地積方面都係family size ,frontage 好闊.
泊車去council 附近市中心停車場,因為lock down人流不多,但係見到同Footscray 一樣,有好多非洲人加入左呢個社區,加上原本嘅越南人,兩分天下.相對Footscray,地方及其建築物都比較新,光鮮,乾淨.2015-16年西北區一帶係全省GDP增長之冠,Council油水應該唔少.算佢公道,新市政大廈連圖書館起得好靚,火車站同市中心都翻新左.相信我舊同學以前打交嘅地方而家都唔同晒啦.
攞住買餸袋周圍行,遇到嘅人都有禮貌,冇見到inner suburbs常見嘅遊蕩閒雜人.相信喺一個好family 嘅社區.大部份食肆同雜貨鋪都係越南人或者非洲回教徒開嘅,好少白人同中國人.蔬菜新鮮,買香葉,例如金不換,芫荽蔥,dill 等,一攞上手有香味,而且價格較東區Springvale 同Box Hill平.
又嚟Bánh Mi 指數時間,盛恵五個半.今次買埋越南腸粉做外賣,皮薄餡料足,魚露鮮甜,貨真價實,一啲都唔差過Springvale.
不過一啲草根市民嘅痕跡亦都見到.喺東區已經幾乎絕跡嘅當舖Cash Converter,大大間喺呢度,裏面仲人來人往.橫跨火車軌嘅新行人天橋,裝咗起碼四米高鐵絲網,如果中大同理大參考照做,我估一啲都唔出奇.
總括感覺良好,覺得呢度社區轉型非常成功,居民明顯同經濟增長同步,生活不錯.
我會唔會喺度住? 講真唔會,不過並唔係佢有問題,又可以用返香港島居民做比喻,始終習慣咗有感情,情願住喺北角街市側邊,都唔會搬去新界港鐵上蓋新樓.
新移民呢,why not!
投資,睇價錢啦,Sunshine已經升左好多.見到居民都係努力工作嘅家庭客,同落地生根嘅分支家庭客,始終血肉長城,大跌機會不大.
會繼續留意西區,搵日再去睇過,順便再買包腸粉,因為冚家9秒九掃晒.


text:
現在還有需要自己開電子錢包嗎?
記得響幾年前,加密貨幣並唔係好似而家咁易買倒,好似Mxethshxp,一個比較早期可以買倒ETH嘅經營方法係,每日佢地都會響社交媒體公佈有幾多ETH可以買,然後你就要PM佢地講低要幾多,經佢地批准後響一定時間入數去指定戶口,最後就會射去你指定地址──一切講個信字之餘,當年仲要因為佢地成日被打壓需要頻繁轉換戶口,非常之有走鬼Feel.
但係去到今時今日,買賣Crypto經已方便好多,唔單止各個平台嘅UI非常直觀易用,而且有齊哂出金入金功能,仲要擺錢響度唔郁都有息收──因此我愈來愈多新加入買幣嘅朋友,直頭連個人嘅電子錢包嘅概念都無,只直接將幣安,Kikitrade,Crypto.com等平台當銀行戶口咁用,直接虛理哂相關嘅Crypto業務.
當買賣Crypto嘅方便程度愈來愈高,其實亦都代表住一般人入場嘅門檻愈來愈低,呢個對幣市黎講絕對係一個利好因素──我個人之所以睇好加密貨幣響中長線只升不跌,就係因為係Keep住有呢班潛在嘅散戶資金仲未流入市場.但另一方面,究竟今時今日仲有無需要獨立開一個電子錢包,亦開始成為一個值得討論嘅問題.
又想當年,當時呢啲網上交易平台被Hack,老闆穿櫃桶底走佬,出現經營困難被凍結資金嘅新聞無日無之,令早年買幣嘅人好難相信呢啲中心化平台嘅可靠性,因此就算響呢啲交易所買幣,我地第一時間都係將Crypto即時射入自己嘅私人錢包咁先安心,個原理就好似啲阿伯阿婆唔信銀行,只敢將錢攝響床下底一樣.
然而去到而家,幣安,Celsius之類嘅網上交易平台規模愈來愈大,甚至部份已去到「Too Big to fail」嘅地步,只要你限定幫襯最穩陣果堆平台,其實可信度已比以前高好多.而掉番轉,私人電子錢包亦都有保存密碼風險──我自己就曾經試過響幾年前買完一粒以太幣後跌壞咗個電話,而我仲未識得保存Seed Words,幾千蚊美金就咁無咗.就好似你擺響屋企嘅現金,比人偷咗就係偷咗,響交易平台你唔見咗密碼,反而仲有唔同後備方法可以幫你救番番黎.
客觀講,擺幣響交易平台定係自己電子錢包,個風險距離經已愈來愈近,然後都仲未計好多時響平台入面做交易,成本比你起響自己銀包比Gas仲平.
之但係去到最後,我仍然係推薦大家點都要自己開一個電子錢包,原因在於:
1. 開電子錢包都係一種學習過程,識多樣嘢永遠無壞;
2. 而家愈來多唔同花臣嘅Defi玩法,回報率始終比你響交易平台收息回報高,響你熟習咗基來嘅Crypto操作後,下一步都係要回歸電子錢包獲取最大利潤;
3. 以世界各國政府多番打擊加密貨幣交易,加上而家香港咁嘅時勢,而家要驚嘅唔再係交易平台爆煲/呃錢走佬嘅問題,而係政治問題.當然要入金買幣,賣弊出金,交易平台仍然係我地必不可少嘅資金出入口,但將狡兔三窟,始終係亂世中自保法則.
記住用下面條LINK申請KIKITRADE ACCOUNT
https://share.kikitrade.com/kiki_landing_page?code=XKSuz&locale=hk&fbclid=IwAR2anpMsI-EUIhrQjRqfLkDNx4VmlEid5sXsu0fxQuP_5ks9Z4Vb2yU2G6M


text:
「自由」
講真邊個會相信香港回歸之後會五十年不變?如果相信嘅話,一係佢哋就係親中派,一係佢哋就係嗰班「港豬」?香港慢慢已經變成好多人唔認識嘅地方,因為慢慢我哋失去咗香港嘅核心價值!自由其實係得來不易,只不過要失去亦都好容易.你以為好多未必可能係香港發生嘅事同物,分分鐘都會發生.因為我哋已經再唔係生活係我哋長大嘅地方「香港」,而係慢慢被一個獨裁而無自由嘅政府侵蝕.
「失蹤」
諗咗成日我都係諗唔明點解一個人可以無啦啦係香港失咗蹤,但係之後又會用中國電話打電話再用普通話報平安,而警察話佢根本無出過境,咁你話係唔係好鬼奇怪?當然你可以話香港話大唔大,話細唔細,唔見咗個人有乜嘢出奇,事關都唔知去邊度搵.況且年中都唔知有幾多失蹤人口,而佢哋如果連個人根本都唔係香港嘅話,真係唔知去邊樹搵返個人返嚟.不過今次銅鑼灣書局件事真係好可疑!
「問題」
雖然唔知嚟單新聞可以維持到幾耐,因為香港人嘛,大家都好善忘.但係睇完單新聞之後,有幾多人會醒覺?當然親中派係永遠唔會醒,不過班港豬呢?繼續扮無知,扮純情?當然我唔會介意,因為呢啲問題其實預咗架啦.講一國兩制就好容易,但係五十年嘅一半都未過已經變成咁.我唔會同唔想去想像,因為到時候我已經老啦,只不過我哋嘅下一代會點呢?我哋長大嘅香港會點呢?


text:
公司公私呢回事 · Task002 Sync Sync相惜
「喂!老细吹雞呀!」叫埋個同事去聽老細briefing.呢個同事叫阿澤,係杜汶澤個澤.不過,如果你用呢個思維睇呢個人,你輸晒.唔好講話佢無杜汶澤咁搶咁激咁受歡迎,同事對佢嘅印象極之模糊,再講得衰啲直投係睇佢唔到咁滯,好似透明人咁.佢每日都差唔多時間返工放工,每日大部分時間都只係對住個「芒」,唔同人溝通乜滯.當佢全神貫注眼都唔眨咁望住個「芒 」嗰陣,自自然然就將佢身邊嗰幾厘米嘅範圍據為己有,凝成咗一個只有佢自己先享用到嘅空間,製造咗一個無形嘅距離,呢個小小嘅距離令佢覺得好安心好自在,呢個被產生出嚟嘅空間就係佢嘅comfort zone.喺呢個角度嚟睇,啲同事就話佢無改錯名,佢真係好「宅」.佢自製嗰個得嗰幾寸嘅comfort zone,真係好似佢嘅私人住宅咁罩住佢,你都咪話唔搞嘢.
好多人話返工係嚟做嘢嘅,唔係嚟識朋友嘅.呢句用喺佢身上都好恰當.佢成日都無乜聲氣,好鬼悶,連佢啲衣著都係一成不變,呢句「一成不變」真係唔係隨口噏㗎,佢每日都係著到黑白粵語片咁,白色恤衫黑色褲,唯一有唔同嘅就係佢腳上面嗰對波鞋.我留意咗好耐㗎嘞,就算對波鞋都係同一個系列嘅,不過佢真係有好多對唔同款唔同色,所以佢嘅衣著變化比例真係少過一成,計埋對就算差唔多日日唔同嘅波鞋最多都係得5,6個%變化咁上下,真係唔夠一成㗎.不過你估唔到,一個咁一成不變嘅人,做起嘢上嚟就真係成個人唔同晒,有料到得嚟仲好識變通,真係估佢唔到.
佢係負責估Budget嘅,都話明係估價啦,又點會有足夠資料俾你吖!有啲懶醒其實堅係懶嘅粉腸,你問佢攞個budget 嗰幾粒數,又唔係要佢真金白銀拎錢出嚟,佢問返你幾百個問題,喂!單project十劃都未有一撇,起晒做完咗都答唔晒你嗰啲問題啦,仲問咁多托咩.喺呢啲位,阿澤就識得做好多又近磅又reasonable 嘅assumptions, 唔使煩你,一樣出到呢幾粒數.而且佢出嘅呢幾粒數,往往就係你最想要嘅嗰幾粒數,呢幾粒數仲會話返俾你知有乜嘢嘢要修改.嗱!呢啲咪叫做有sense囉.其他同事唔明點解我哋會咁夾,呢啲真係講俾佢哋知佢哋都唔會明.因為有sense嘅人先至可以明白到有sense嘅人,佢哋會明白對方思考嘅方式同埋喺思考當中會提取乜嘢為之有意義嘅嘢.好似以前啲武俠小說咁,只有高手先至會明白高手嘅孤獨.當你遇到呢個明白呢種孤獨嘅人,無論你哋係戰友或者係敵人,都不其然會產生呢種惺惺相惜嘅興奮.喺而家呢個年代,我會話我哋係sync到,即係synchronize到.你明唔明呀?無論你有幾勁幾劃時代嘅思維,但係無人領略到,無人sync到你,就無人appreciate到你有幾堅.就好似你係一個米芝蓮三星嘅厨師,費盡心思創造出一份完美嘅素食餐單,喺你情緒最澎湃最想同人分享嘅時候,企喺你面前嘅全部客人都係食人族族人……因為你間餐廳係開喺食人族……咁就算無論你有幾情緒高漲都會立即謝晒啦……但係,如果喺呢個時候,竟然有個外來遊客入嚟幫襯,佢仲話俾你知佢係vegetarian,問你有乜推介,喺呢一刻,只有呢個人先可以將你嘅價值徹底呈現出嚟?呢個人就係「阿澤」.同我Sync Sync相惜嘅同事.
「好嘞,嗱,俾心機搞好個盤嘞.」
嗱,呢句就係一到lunch老細就做到嗰句最靚嘅ending嘞.對我嚟講,呢句話就係一個新遊戲嘅開始,我嘅腎上線素即刻強力標升,不過同個project就無乜關係……


text:
5大叻沙推薦!鮮甜龍蝦喇沙,娘惹風濃湯口味
講到東南亞菜式,叻沙都係其中一種最有代表性嘅菜式~叻沙香濃又惹味,唔少香港人都係fans呀,不過各有流派,每個地區都有自己特色,有椰香味濃同偏酸辣等派別,今期推介其中5間值得一試嘅叻沙店!
鰂魚涌喇沙小店 迷湯肉骨茶專門店
店舖細細,只有約8個座位,而且只係開平日午市,想食嘅要搵啱時間去呀.餐廳主打叻沙同肉骨茶,叻沙有兩款,貴啲嗰款湯底當然豪華啲.湯頭呈啡黃色,仲有唔少紅油,顏色上已經令人好開胃,味道順喉不膩,唔係太稠身嗰種風格,蝦香同椰奶味都突出.配料上都好正宗,有螄蚶,虎蝦,豆卜,雞蛋,芽菜同魚片,螄蚶鮮甜冇腥味,蝦肉彈牙同有蝦膏,麵條掛湯.
娘惹風濃湯叻沙 Rempah Noodles
走時尚路線嘅新加坡菜,主打娘惹地區嘅菜式.娘惹濃厚叻沙淨係湯底都好花心思,自己炒香料膽,材料有乾葱,南薑,黃薑,香芽,石栗等7至8種香料,再加上雞骨同豬骨熬成嘅湯底及椰漿.叻沙比一般杰身,味道好香濃.配上米線,豆腐卜,魚片,雞蛋同蝦肉,味道偏甜帶微辣,啱晒重口味嘅朋友.
湯頭濃稠 麵佬到
呢間同樣賣湯底濃稠,但就係馬來西亞風格嘅叻沙.湯底以八角,肉桂等十多款香料熬成,好濃厚,集咖喱香,椰香同蝦香.另外亦加上參巴醬,為湯頭帶來另一份鹹香,加埋甜甜地嘅炸蔥頭又再多多種層次~配料都好豐富,大海蝦,魚片,炸魚蛋,白魚蛋,豆卜同雞蛋等,特別推介魚蛋,好有魚味.
大大隻龍蝦叻沙 蘇山雞飯
係豪華版嘅叻沙呀,皆因佢嘅配料有龍蝦!湯底都幾濃味,而且蝦嘅味道好突出,會令人一啖又一啖咁飲落去.配料方面有半隻大龍蝦同啖啖肉蟹鉗,彈牙又鮮甜,另外仲有魚蛋,魚片及雞蛋等,食完真係捧住個肚走!
酒吧秘製叻沙 Brick by Brick
酒吧都有叻沙食?冇睇錯呀,呢間酒吧同時主打馬來西亞菜,招牌秘製馬來西亞咖喱喇沙湯麵係招牌菜~可以跟一款配料,如果鍾意海鮮嘅,推介揀珍寶大蜆拼大蝦,個湯底係全靠蔬菜同香料熬製而成,冇落糖同味精,椰奶比例係專登少一啲,仲要落埋啲蜆同海蝦一齊煮成呢碗喇沙湯,鮮甜美味.
餐飲券:8折 秘製馬拉咖喱喇沙麵 濃郁醒胃 !午餐首選 !(只限外賣自取)
文: Yanica


text:
西班牙甲組足球聯賽(Primera división de Liga,簡稱 La Liga)係西班牙頂級嘅職業足球聯賽,亦屬於歐洲與及世界級最高水平嘅職業足球聯賽之一,通常簡稱「西甲」.
西甲聯賽嘅球風注重技術同埋進攻,具有好高嘅觀賞性.目前有好多世界最著名嘅球員都係喺西甲球會效力,其中皇家馬德里同埋巴塞隆拿,佢哋嘅比賽叫做西班牙嘅「國家打吡」.
賽事以雙循環主客制,贏波球會得3分,和波得1分,輸波0分.以積分計算球隊成積,咁啱積分一樣嘅話,會計對賽成積,如果都分唔到勝負就計對賽得失球(作客入球雙計),跟住就會計得失球,再計較多得球.
目前西甲有20支球隊,每完成咗整個賽季嘅賽事之後,有最高聯賽積分嘅就係聯賽冠軍,積分榜頭4名可以參加下屆歐聯,第5,6名可以參加歐霸盃,成績最差嗰三隊將會降班去西乙,而喺西乙嘅前三名就會升班去西甲.
西甲球隊同其它聯賽嘅球隊一樣都有一隊同埋預備隊(即係B隊),而且呢兩隊都係參加緊同一個聯賽系統.不過兩隊唔可以一齊參加同一個聯賽,例如巴塞隆拿B隊攞到高名次至符合升班資格,但祗要巴塞隆拿重喺西甲踢緊,巴塞隆拿B隊都唔可以升班,但可以保留佢哋嘅名次,之後將另外一個升班名額讓畀其它符合升班資格嘅球隊.相反,如果巴塞隆拿降班去西乙,巴塞隆拿B隊最後排第幾都要降班去西乙二.
參賽球隊[編輯]
2019–20年西班牙甲組足球聯賽參賽隊伍共有 20 支.
歷屆冠軍[編輯]
奪冠次數表[編輯]
連出去[編輯]


text:
社運界有一名句:「 It’s all about determination! 」放諸四海皆準架,遠至英倫球壇,開季前例行公事「社區盾」,又係決心決定勝負.
上季英超冠軍曼城同足總盃盟主阿仙奴喺溫布萊球場相遇,兩隊都係寓賽於操,正選陣容相當生口面.主要嚟講,係新球員有得踢,後備球員有得踢,踢世界盃但早段出局嘅都有得踢.但係大牌正選就冇喇,唯有聚焦睇下新兵係咪對辦,好過冇.
曼城嘅正選陣容包括新加盟嘅門將卡巴尼路,少有踢右邊嘅基歷治,拿斯達錫,好陌生嘅舊人保亞達,串演左翼嘅高拉洛夫,忽左忽右嘅拿斯尼,耶耶托尼,新防中費蘭度,捷西斯拿華斯以及一對前鋒祖維迪同迪斯高.阿仙奴陣容相對地完整少少,正選門將施捷斯尼,由紐卡素轉會嘅迪布基,修咸頓新仔張伯斯,哥斯爾尼,基比斯,韋舒亞,阿迪達,喺世界盃十分搶眼然後三千幾萬鎊轉會嘅阿歷斯山齊士,艾朗藍斯,辛迪卡蘇拿,以及因為熱身賽入好多波而備受吹捧嘅耶耶辛洛高.
原本諗住睇智利翼鋒阿歷斯山齊士嚟到英超係咪一樣咁威水,但我又唔記得咗呢隊係猜到勻,猜到你暈都仲未入到禁區嘅阿仙奴.佢同隊友未配合到,想要波但又唔知去邊度攞,好幾次喺前場都係睇住隊友猜到絲絲入扣,搞到存在感好低,簡稱多餘.打陣地戰嗰陣,佢上腳亦唔似喺西班牙咁任我行,因為對手防守密啲又快啲.
反而初段踢得最搶嗰個叫迪布基,佢踢晒成條右邊邊線,包返嚟中間封阻拿斯尼勁射亦有功勞.佢右邊嘅出波都相當有質素,阿仙奴球迷可以安心放低沙洛拿.
出咗大半隊後備嘅曼城冇乜邊個特別話搶眼,或者靠聽聲可以知道拿斯尼相當活躍攞波嘅. (按:拿斯尼係阿仙奴球迷眼中嘅叛徒) 一對中場耶耶托尼同費蘭度滋柔淡定,加上保亞達質素所限,拿斯達錫又心不在弦,結果去到 20 分鐘,辛迪卡蘇拿禁區頂攞到波扣橫再拗腰射遠柱,地波收死卡巴尼路先開紀錄.
近年嘅阿仙奴向來清風送爽就越踢越順,話咁易又憑一次快速反擊,阿歷斯山齊士右路傳個斜直線畀耶耶辛洛高,論論盡盡入到禁區交畀後上嘅艾朗藍斯,面對壓力下乖巧一推一射成二比零.嗱,上面話阿歷斯山齊士同隊友未有默契,但踢反擊嗰陣人少少,畀佢推深兩步再傳個波有質素嘅波出嚟,又唔係真係咁難嘅.
半場落後兩粒嘅曼城下半場換咗大衛施華出嚟,又真係有一段虛火,要施捷斯尼飛撲一下.不過,阿仙奴陣容始終比較完整,仲換埋正印中鋒基奧特出嚟.呢位法國國腳不負雲加所託,離門廿幾碼抽腳曲墜波笠死卡巴尼路.場波仲有三分一左右,就已經進入垃圾時間.曼城陣中出現久違嘅米卡里察士同史葛冼佳亞,以及未見過嘅蘇古連尼.冇所謂啦,唔好整親妨礙開季就算囉.
阿仙奴一贏陣容二贏鬥心,今場喺三位德國國腳缺陣嘅情況下,仍然輕取曼城,新加盟嘅迪布基同張伯斯都相當對辦,而阿歷斯山齊士明顯需要更多時間去融入球隊,但來夜方長啦.仙奴相當深厚嘅後備深度,加上球隊冇咩主力流失,今季英超前四應該唔難.兩個可能係杞人憂天嘅問題:一:球隊由歐聯外圍賽開始踢起,會唔會重複上季季尾大跌 watt 嘅覆轍?二:前鋒仍然靠基奧特擔大旗,耶耶辛洛高啲走位同波底明顯唔夠班,有咩事唔通靠阿歷斯山齊士踢 False 9 ?
雲加用佢嘅 determination 去為阿仙奴帶來九年來第二個錦標,柏歷堅尼就用呢 90 分鐘畀啲二三線球員上陣取下經.就好似打機咁,派啲低級兵去打正規軍,取得嘅經驗值通常零舍高.新兵費蘭度同費蘭甸奴作用相似,不過身型好啲,冇咁鋼條.祖維迪繼續同隊波唔夾,保亞達就真係算吧啦.但球隊點樣克服大衛施華不在陣中嘅時候,球隊進攻欠缺重心嘅問題呢?


text:
估唔估到我係邊度借宿先今晚?
仲唔開定電視坐定定
等睇借宿一宵
#viutv #免費電視99台 #借宿一宵 #haileyc
Posted by Hailey Chan on Monday, May 2, 2016
話說今日新聞講到,話ViuTV成功搶攤,食到十點收視咁多.
坦白講,真係完全唔意外.當中既焦點,當然係大熱泡菜劇太陽的後裔,同埋跟住矛盾去旅行.至於八條女係度互劈,口水戰仲勁過真打既G1格鬥會,亦都成功帶起左超級多話題.G1可謂在下至愛,之前已經撰文講過,就按下不表喇.ViuTV定位精確,綜藝節目,鎖定年輕觀眾,其實好睇既又點一個?又係咁易再寫幾筆:
「真PK」:呢個簡直係電視史上最破格既清談節目!竟然會要出到M成人觀眾Warning,你話係幾咁變態?一如其節目名所及,成個節目既Idea都相當PK,雖然係請嘉賓上黎問問題,但到最後多數都係主持因為無法問晒所謂既「暗題」(好尖銳既問題),或者嘉賓估到果條係暗題而唔答,反而要接受恐怖懲罰,結果被玩到接近精神崩潰告終.乳頭拔河,奶腳指,飲老鼠酒,極盡痴線之能事.但平時係公司已受慣高壓既你,見到呢D場面,信我,會睇得好爽皮.
「衝三小」:到依家我都唔知呢個節目名究竟係點解.而主題曲亦騎呢洗腦.節目入面,有三個好似毒忍既主持,你好難知道佢地其實每一集究竟有咩目標.總之去一處地方Hea 下,遊山玩水下,踩下車,學下整生煎包,然後大家互相恥笑下,就係咁.成件事可能只可以用膠膠地形容,但神奇地,你竟然覺得一D都唔悶,見佢地傻下下又幾好笑,有時仲會覺得好快就完左一集添,不由自主就會生出「唔知下集佢地又去邊度柒呢」既念頭.
「借宿一宵」:有時OT返到屋企,好鬼夜,真係唔係好想諗野.所以每次見到果位傻更更既小妹妹Hailey,成日走去拍人度門,問「我幫你做野呀,我幫你打掃呀,你俾我係度訓一晚啦」,但多數又食檸檬果陣,就會笑左,有種舒緩緊張心情既輕鬆感.跟住佢終於搵到地方訓,就開始周圍貢,乘勢介紹下所到之處既景點同野食.你話,車,咪同一般飲食節目一樣?分別就係果少少Freshness.當然,有時佢突然換左背心出黎訓帆布床放閃,我都好Buy啦.
坦白講,三色台另一邊廂如果仲唔變陣應戰,我相信戰況會愈黎愈一面倒.因為大家都唔知ViuTV仲有咩奇招係手.好似話矛盾已經籌備緊第二季,而我個人亦會相當期待處境劇三一如三.盧海鵬,溫碧霞,配游學修,袁澧林,唔知會有咩新火花?希望會有更多精彩既節目,帶俾已經絕望到痺既香港人啦.


text:
巴符州地區選舉預測出爐,綠黨Grünen係Kretschmann帶領下,肯定毫無懸念繼續成爲領導州政府嘅政黨.
估唔到,十年前嘅政治局面,神推鬼㧬,竟然令到綠黨攻下第一個州長寶座,仲可以維持十年都仍然保持強勢,其實當中真係有好多估仔講.
其實,我本來都想講下州選舉,同大家玩下Wahl-O-Mat咁…
不過,唉…
十年前,我記得啱啱嚟德國,香港當時仲講緊五區公投嘅爭議,當時仍然係林公公做官,你話係咪咸豐年前嘅事啦.
其實嚟咗無耐,我就已經好羨慕德國人擁有嘅政治制度…綠黨點解可以上到位?其中一個好重要嘅因素就係Stuttgart 21嘅爭議(當然仲有福島助攻).我記得當時我老婆收到封信,原來係州政府就Stuttgart 21搞公投,我望住張黃色嘅信封,心諗,如果香港嘅政治人物有咁醒就好囉!
係呀,真係天真過阿嬌,當時高鐵同菜園村嘅問題,我係覺得香港嘅政治架構唔夠好同啲人嘅政治智慧唔夠高,先至解決唔到個爭議…
今日食晚飯嘅時候,我老婆講中午投票,話依家肺炎都好,組織得好順暢.
佢投咩就無謂講,不過我其實都無咩同佢討論.唯一有講深入少少嘅係政黨對教育系統改革嘅睇法,因爲呢樣嘢真係好影響小朋友將來.
德國一向都有中學分流嘅做法(Realschule, Hauptschule, Gymnasium),類似香港分Band,但係依家越嚟越多人挑戰呢種分流嘅方式,提倡用綜合學校Gesamtschule去取代曬全部嘅中學.
我又唔講邊樣嘢好邊樣嘢唔好啦,要講又可以講一大篇.
雖然我話無同佢討論,但唔好誤會,我地其實會傾政治的,亦都清楚大家嘅政治取向,問題係,我發覺我依家真係想講句「我討厭政治」.
係,雖然唔理性,但係我真係討厭咗德國政治…可能誇張咗,或者咁講,有時候有心機,抽離得到嘅時候,可以講,但個人無咩心機,抽離唔到,就唔想睇呢邊啲政治討論.
望住香港人有47個人,都未真係選,淨係因爲搞個初選就要受牢獄之災;人大投一次票就可以「優化」香港選舉制度;望住自己個Inbox一路都出現問德國移民諮詢嘅Message…老實講,我真係唔想諗投票呢樣嘢.
投票呢樣嘢,對於香港人嚟講,即將會係幾咁遙遠?呢邊嘅人講緊嘅係唔知投邊個政黨好,懶係討論到好有火花要投呢個政黨嗰個政黨.
呢個星期三約咗黃台仰,搞一個Live對話,之前同黃台仰傾嘅時候,就係話想講佢喺如水寫嘅文,主題就係講家園.講來未來嗰部分,其實就真係會諗…到底香港人,真係可以無拘無束咁自由投票嘅一日,幾時會來臨?
我知呢一日點都會嚟,但我諗唔到幾時.
我諗,一日未諗到,都會偶爾想講一聲「我討厭(德國)政治」.
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
有嘢想講?可以喺下面留低你嘅意見.
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
今日永勝公司要開OT,咁我一早去完整蛋糕之後又無咩野做,咁我就去左幫永勝去買香水喇!其實呢支香水之前已經買過俾佢用,但係我呢個人又好想轉下第二種味既香水,咁我就去左"卓悅"諗住揀下有無其他好聞既香水啦!
以下係我同"卓悅"個男sales既對話
Mandy : 我想買支男裝香水呀!
Sales : 有無用開邊種呀?
Mandy : 有呀,dunhill,請問有無100ml個個size呀?
Sales : 哦,無左2個月架喇,其他shop都應該無架喇!
Mandy : 咁有無其他好似dunhill呢種味架
Sales : 其實呢支都唔係咁好同咁多人買架,會唔會考慮其他牌子呀!
Mandy : 咁有無其他介紹呀?
(Mandy諗 : 如果唔多人用同唔係咁好咁點解100ml個size會無左2個月呢?)
Sales : 有xxx香水,好多男仔都會揀幾好聞架!仲有xxx香水呢種陳小春係尖沙咀間SHOP都買左
不過我最後都係買返之前支dunhill.
(Mandy又諗:陳小春用關我咩事呢?)下删幾百字對話(因為個男sales拎有差唔多十支香水出黎俾我聞,聞到我都唔知邊種味打邊種味喇!不過我都好唔該呢位男sales咁落力去介紹咁多種味既香水俾我.


text:
話說近幾個星期天氣時亁時濕, 攪到本身冇香港腳嘅我都中左招, 隻腳又臭又痕, 仲要脫皮及腳趾間隙之間嘅肉有少許爛掉, 所以決心解決依個持續左一個星期嘅問題.
於是去左萬寧睇下有咩野選擇, 見到一隻牌子話7日療程, 另一支就喺法國制造嘅羅霉樂, 價錢都差唔多.由於我唔太信果啲標榜速效嘅藥膏, 所以買左支羅霉樂番屋企試下.
根據使用方法, 只需要清潔左隻腳之後, 每晚在患處上使用一次就可以.
內容目錄
羅霉樂第一日用後效果
筆者根據盒嘅指示, 在晚上洗澡後就塗藥膏, 跟住訓一覺.由於脫皮情況到處都是, 所以大包圍成隻腳塗晒.第二日朝早起身著拖鞋後, 成隻腳掌不斷出汗及發熱, 好似將身體嘅水分排走.而個人感覺好似輕左咁, 而且即時冇左隻臭味.比著以前喺出少量汗水已經有大量臭味.
第二至第三日羅霉樂使用效果
照第一晚嘅使用方法, 脫皮情況有好轉.
第4日之後
由於見到情況好轉, 所以第4天停用羅霉樂, 反而轉用 Vaseline 護膚液, 保護住啲皮膚.
第9日
第9日情況突然出現左180度轉變, 隻腳板雖然冇臭味, 但喺又開始脫皮及腳趾間隙之間又開始爛掉, 而且好痕, 個人相信是跟天氣急轉有關.所以最後又要再用番羅霉樂, 並在訓晒覺之後, 早午晚各查3次 Vaseline, 等皮膚冇咁亁.
第10-11日
情況有所好轉, 每次沖完涼之後將d死皮整走埋先查藥膏, 希望啲細菌唔會留係死皮度.
第12日
早上起身發現情況轉差, 隻腳生左好多細細粒既水泡, 而且皮膚亁得好緊要, 仲有啲紅及痕.好衰唔衰仲隻腳指公比蚊針, 又要塗其它藥膏喴依隻腳指度, 不過只有早上用, 費是在晚上與羅霉樂溝埋一齊.
第13日及之後
既然都冇用, 所以停用羅霉樂+使用荳蔻膏, 估唔到一個係馬來西亞買番黎既荳蔻膏仲好用過羅霉樂, 過2-3日已經有好轉.


text:
應該唔少人都聽過舊屋翻新,顧名思義,翻新過程難免要拆墻,但係拆墻之前有幾個問題一定要搞清楚,唔可以馬虎了事,今日等功師傅帶大家了解一下.
承重墻可唔可以拆?
舊屋除咗建築材料,管道同電線需要翻新外,如果原本嘅裝修格局唔符合新主人嘅需求,都係會重新裝修過.要破舊立新,重建新格局,舊牆一定會有所變動,但係邊道牆可以拆,邊道唔拆拆得,呢啲問題要特別小心.
留意最重要嘅一點,承重牆同抗震墻係唔可以拆,同時都唔可以鑿窿.但一般業主未必識分辨同結構有關嘅牆面,簡單講,外牆以及同隔離單位嘅共用牆,仲有厚度超過20cm以上嘅多數係承重結構牆,唔可以隨便拆.
功師傅教大家一個簡單易明嘅方法,用手或者用硬物例如金屬棒輕輕敲擊牆身,用耳仔聽聲,如果有清脆回聲嘅一般就非承重牆,而假如敲擊承重牆聽到嘅基本係比較沉悶嘅聲.
又或者通過房屋結構去判斷,一般混合結構嘅樓,所有牆面都係承重牆;框架結構嘅樓內部牆面都唔係承重牆.當然遇到呢種情況梗係要搵專業人士檢查清楚,以免拆牆後危及建築安全.
墻身老化或因此導致門口或窗框變形,應唔應該拆墻重建?
一般非承重牆厚度多數係10cm左右,呢種類型嘅墻雖然危害唔到結構嘅安全性,但如果已經出現表面明顯水泥砂化,裂痕,壁癌,傾斜等等嘅問題,建議係要清拆,同時需要了解老化原因,從而得出對策進行優化改善,以免重蹈覆轍.
另外,同門窗相接嘅墻身如果有變形嘅情況,理論上都係要重建嘅,否則會導致未來新安裝嘅鋁窗同大門冇辦法閉緊,可能導致漏水,噪音問題影響生活質量.
清拆前點樣做好安全防護措施?
如果經過考慮決定好邊幅墻應該拆,邊幅墻應該留,開始動工之前功師傅提醒大家,清拆牆面前,一定要確認已經斷水,斷電及斷煤氣等安全工作,以防出現漏電,漏水甚至煤氣洩漏等公共安全問題.
除此之外,如果有要保留嘅地板,牆面,櫥櫃或者係吊燈等,應該事先做好防護措施,必要情況要加防塵罩等,避免清拆過程中以上地方受到損壞.如果係要拆除外牆,要做好防護措施之外,更加要貼出警告標誌,慎防出現傷及周圍建築物或者行人嘅情況,以上安全措施非常重要,記得唔好忽略.
今日介紹就先到呢度,下次功師傅將會同大家講解拆墻嘅流程同相關注意事項,大家記得留意啦.
精英師傅最近大半年嘅時間接咗好多清拆還原嘅工程,有寫字樓,商廈等較細範圍嘅,同時都有多個貨倉比較大型嘅場所,但無論規模大細,精英師傅都會秉承一貫專業以及細緻認真嘅服務精神,為客戶帶嚟物超所值嘅體驗,如果有相關需求不妨WhatsApp我哋,電話6628 4865,歡迎咨詢.


text:
上個星期天陰陰想落雨又焗又熱,反而今個星期陽光普照,仲唔把握機會去海灘享受下夏天嘅滋味? 今次我哋就同大家細數香港五個最靚嘅海灘,等大家可以「提早暑假,投奔初夏」啦!
龜背灣
去海灘都係想放鬆下,享受下自己的時光,想搵一個少遊客又自成一角的地方? 畀樹林包圍著嘅龜背灣就啱晒你.上去龜背灣好容易,只要係西灣河轉乘14號巴士,係龜背灣站落就會到達.不過如果唔想太曬記得帶把遮,同埋要自己帶飲品食物,因為龜背灣唔似其他大嘅海灘,係冇士多㗎!
去沙灘有點可以冇冰凍嘅啤酒,但係山長水遠入去咩都熱晒啦,所以即刻上carousell買返個冷藏箱啦!
舂坎角
除咗龜背灣,另一個比較靜嘅海灘就係舂坎角,因為好多人特別係遊客去到赤柱,都會直奔赤柱正灘,但係其實再入少少,就係舂坎角啦! 舂坎角無論水定係沙嘅質素都比赤柱正灘好,而且仲有燒烤場,啱曬一大班朋友一齊去! 由中環交易廣場搭6X,63或者66都可以去到.
去得沙灘有點可以唔展示下自己嘅summer body,仲未有一套靚嘅泳衣? 即刻上Carousell搵下有冇啱心水啦!
聖士提反灣
聖士提反灣係小編最愛的沙灘.小編幾次去赤柱,都發現當大家都係正灘迫嘅時候,聖士提反灣其實非常少人.同舂坎角一樣都係有燒烤場,而且係沙灘嘅入口已經有士多,要買啲咩都唔使行返出赤柱咁遠.同埋聖士提反灣嘅日落可以算係香港數一數二,每次都要等到睇完日落先捨得走.
好多人去沙灘都忘記咗一樣好重要嘅嘢,就係防水袋.無人想攞起部黐滿沙嘅電話,當然濕咗水就更大鑊啦.而且玩完將泳衣放入防水袋,就唔驚整濕背囊入面其他嘢啦!
蘆鬚城
講咗咁多香港島嘅海灘,係時候去下離島啦.南丫島最出名就當然係洪聖灣,但係其實南丫島仲有一個海灘比洪聖灣更大,但係比較少人,就係蘆鬚城泳灘.蘆鬚城設施完善,有救生員,淋浴間同士多,而且比起洪聖灣,蘆鬚城的海景一望無際,唔會見到大煞風景嘅南丫發電廠.
如果你係一家大細去玩,小朋友梗係唔會坐係到睇書曬太陽,準備定一啲沙灘玩具比佢哋,你就可以安心享受休閒嘅時光啦.
半月灣
講到沙灘有點可以唔講西貢呢? 但係西貢有咁多個靚嘅沙灘,點揀呀? 而且好多內地旅行團依家都選擇在西貢嘅海灘露營,想遠離繁囂越來越難,好彩半月灣依然未被人染指,環境保護署嘅水質檢測當中,半月灣係少數獲得良好級別嘅海灘,因為半月灣係無陸路前往,需要係西貢碼頭乘搭街渡,所以當地嘅環境依然非常理想.
想去海灘但係唔識游水? 唔怕,買返個靚靚水泡就得啦,又唔會比人笑,仲隨時惹來艷羨嘅目光添!


text:
拉撒路復活係《聖經》記載耶穌嘅神蹟之一,記載喺《約翰福音》11章1-44節.
聖經譯文[編輯]
耶穌同拉撒路一家有密切關係:拉撒路家姐馬利亞曾經用香膏抹耶穌,用頭髮擦耶穌嘅腳而得耶穌嘅稱讚;馬大亦經常款待耶穌.拉撒路病咗,佢哋打發人去通知耶穌,但係耶穌嘅反應卻係出人意料之外,佢冇立即趕去,反而話佢嘅病乃係為咗上帝嘅榮耀同叫上帝嘅仔因此得榮耀.耶穌仍然喺嗰度住咗兩日,然後同門徒起程再去猶太.又話日頭有十二個鐘,人應該喺日間行路,雖然明知猶太地有人要用石頭掟佢,佢都照去,去將瞓咗嘅拉撒路叫醒,門徒唔明白,其中多馬就話要同耶穌同去同佢(已死嘅拉撒路)同死.
耶穌重未進入伯大尼條村,馬大出嚟迎接佢,嗰陣時拉撒路喺墳墓裏面已經四日,佢哋嘅朋友嚟探望同安慰佢哋,馬利亞就喺屋企裏面接受安慰.馬大對耶穌有信心,係佢相信末日復活嘅時候,拉撒路亦必定會復活.
馬大同耶穌交談之後趕住返屋企話畀馬利亞知,馬利亞同安慰佢嘅人去到耶穌嗰度,馬利亞亦好似馬大噉埋怨耶穌唔早啲嚟,唔係嘅話拉撒路就唔會死.耶穌嘅情緒表露咗,佢曾經對報信嘅人話拉撒路未至於死,佢哋冇領會到耶穌對佢話:「你兄弟必然復活」係指死咗嘅拉撒路立即復活.耶穌對馬大話:「復活在我,生命亦在我.」馬大嘅信心固然唔夠,而喜愛聆聽同默想耶穌話語嘅馬利亞亦抱怨耶穌唔早啲嚟醫治拉撒路.其他猶太人亦喺度咸,表明佢哋唔相信耶穌能夠立即叫死人復活.耶穌憂愁眾人信心嘅軟弱,所以藉住叫死人復活嚟堅強眾人嘅信心.耶穌流眼淚,唔係因為拉撒路已經死咗(因為耶穌知道死亡唔能夠拘禁佢),佢喊係因為人嘅信心唔夠.
耶穌嚟到墳墓前,叫人將大石搬開,但係馬大仍然話拉撒路已經死咗四日,屍體開始發臭.耶穌喺行神蹟前再次用話語激勵佢話:「你(馬大)若信,就必睇見上帝嘅榮耀.」耶穌先作一個感恩禱告,係為咗幫助周圍嘅人明白佢係上帝所差嚟嘅嗰一位彌賽亞,並將榮耀歸畀上帝,然後大聲呼叫拉撒路出嚟.石頭好大,要幾個人先至搬得開.拉撒路果然復活咗;解裹屍布嘅人一邊解一邊心裏面可能好驚,呢個死咗四日嘅人會腐爛到點嘅樣!但係當佢哋睇清楚耶穌所做嘅事,就只有信佢係上帝所差嚟嘅.耶穌行呢個神蹟,唔單止令到拉撒路一家人喺喜樂中團聚,更係要佢哋學習睇見上帝嘅榮耀[1].


text:
(戴套攻略) 專家教你正確使用安全套嘅4大重點!
安全套最重要嘅作用就係避孕和防止性病傳播.所以如果唔正確使用安全套,除咗會大大增加懷孕機率之外,仲會有機會感染性病!所以曳曳嘅時候一定要戴好套套呀!
戴套套聽落好似好簡單,不過其實原來仲有好多人唔識點戴安全套?!今日小編就特別整理咗安全套嘅使用教學,希望幫到各位巴打啦!
(一)檢查安全套有冇過期,破損
首先,打開安全套用之前記得要睇清楚安全套嘅使用期限呀,一般安全套嘅保質期係由生產日期起計約3至5年.而一般安全套過咗保質期就可能因為潤滑液已揮發而令到表面乾燥,會有破裂穿洞嘅情況因而失去原本嘅功用.
除此以外,都要睇清楚套套嘅包裝有冇損壞或破裂嘅跡象.大家都常常會將安全套放入係銀包或者褲袋,但其實咁樣好大機會令安全套同銀包褲袋不停磨擦然後破損,所以大家都儘量唔好將安全套放係銀包褲袋呢啲容易磨擦嘅地方啦.
(二)打開包裝要小心
其實好多人因為心急得制,會好大力咁撕,用牙咬開安全套,其實咁樣好容易就唔小心整穿安全套!而正確打開安全套應該係要慢慢沿住邊角位撕開包裝,再用手指小心拎出套套,記得拎出黎嘅過程都小心唔好用指甲刮到,整穿咗就冇用㗎啦.
(三)分清楚正反面,安全套頂端要擠出空氣
安全套嘅外包裝一般都會印上正反面,打開安全套後要將正面嗰邊套係JJ度,如果唔小心套錯咗反面嘅話,唔好怕浪費,要換過一個新㗎啦,因為反面掂到JJ嗰陣,有機會帶有精子嘅液體(即尿道球腺液),而再用正面戴返上去再曳曳嗰陣,精子就會隨之入埋陰道,變相亦有懷孕風險.
另外,套落JJ前要先擠壓安全套頂端嘅空氣囊,令到頂瑞可以有儲存精液嘅位置,而套落JJ底時,要用手指小心將安全套捲起嘅位置展開.
(四)結束後Check清楚安全套有冇破裂先好掉落垃圾桶
射精後要儘快將仲係勃起狀態嘅JJ抽出,以免JJ軟咗之後精液有機會從套套流出至陰道.
抽出安全套後,將套套嘅頂端打結,再檢查安全套有冇破損,如果冇破損先好將安全套掉落垃圾桶度.
戴安全套嘅最佳時機係幾時?
提提大家,有啲人都以為射精前先至要戴套.但其實戴套嘅最佳時機係插入前,因為前戲嗰陣,JJ興奮時都會分泌液體(即尿道球腺液)出黎,而佢裏內亦會藏有少量精子,插入之後同射精之前先至嚟戴,某程度上就大大減低咗安全套避孕同防止感染性病嘅功能性.


text:
#ParentLicenses1770
因為疫情嘅關係,少咗好多學生嚟補功課班,所以我老闆娘為咗留客,好多時都遷就啲學生
其中一班原本有兩個小朋友係跟某功課班miss,但就因為家長唔係咁鐘意佢,故此老闆娘就搵咗個大學生兼職睇住嗰兩個小朋友
嗰兩個小朋友本身都坐唔定,成日搞呢樣搞嗰樣,功課班miss又買佢哋老母怕,有咩都搵我出頭同佢哋講數
有一日,有個小朋友漏低咗把間尺,翌日就俾其他同學仔發現把間尺爛咗,而成班同學仔都好熟(雖然有時多嘢講,嘈少少,但大概都算乖同聽教),唯獨新加入係嗰兩個小朋友,所以都估係佢哋做
一開始佢哋唔認有做,咁我就同佢哋講:「真係唔係你哋做?冇人認我就睇CCTV㗎啦」
佢哋卒之認係佢哋整爛
因為間尺主人未返,所以我就同佢哋講:「等嗰位同學返嚟之後,你哋同人哋道歉完,再傾下要點處理啦」
後來嗰位同學仔就話把間尺買返嚟要15蚊(金屬材質) ,所以要佢哋賠,然而只要求佢哋賠5蚊就可以
嗰兩個小朋友二話不說就拎咗20蚊出嚟話賠,最後嗰位學生收咗10蚊了事
第二日,其中一個老母就話要報警拉個功課班miss,原因係佢恐嚇嗰兩個小朋友話唔賠錢就報警拉佢哋
我:「事實上功課班miss無講過呢句說話,而係我同嗰兩個小朋友講『呢件物件唔屬於你哋,你哋冇權利去整爛佢』」
此時,功課班miss補咗句:「你哋知唔知你哋咁做,人哋有權利去報警拉你哋㗎?」
點解事情經過去到佢哋老母耳中就係恐嚇?事實上係佢兩個一開始就唔肯認,唔係我話要睇CCTV都唔會認係自己做
自己個小朋友做錯,作為家長唔係要教返啱佢哋咩?只要向老母投訴,老母就信晒一面之詞,就可以黑都變返白?一嚟唔係了解,而係當住全部學生面前直接叫報警,正一痴撚線老母
圖片來源@writewhenufree
讀者投稿@打份工既補習小薯


text:
《2009年初秋北海道自駕之旅》- 第六天(1) – 小樽三角市場,富良野
2009年10月1日(星期四),天晴,氣溫12~20度
小樽入住嘅酒店並冇book到早餐,原因係酒店對面就係三角市場,想再試下早餐食魚生飯嘅滋味.
三角市場有兩個出入口,呢個係係小樽駅側邊嘅出入口,另一個係係大路果邊.
一眼睇晒,三角市場就係咁大.
呢間“武田鮮魚店直營食事處”算係三角市場入面唯一食店
牆身貼滿晒食客嘅相,好似好多遊客去過,唔知真定假,如果有興趣你都可以俾佢影返張黎貼牆.
一入去個老板娘就問我地邊樹黎,一知係中國人就俾左份中文報紙旅遊版我地睇,入面介紹呢間食店,仲大讚呢碗蟹湯大件夾抵食,唉,D蟹又霉又冇味.
呢碗魚生飯都算唔錯,蟹肉鮮甜,帶子好新鮮,食完好滿足.
食完早餐又係時候離開小樽,今日會去富良野,為左爭取時間同埋避開札幌附近繁忙嘅市區街道,所以選擇由小樽至三笠嘅路段行高速公路.
今日嘅行車路線圖,行車距離約180公里,行車時間大約3小時(連中途休息).
北海道嘅高速公路真係好好行,道央高速公路全部都係有兩條行車線,上下行車道之間又完全分隔,行起車黎完全冇壓力,同上次和歌山嘅高速公路相比真係好好多.因為高速公路太好行,所以人人都會不自覺地超速,我地由小樽至札幌平均都係行緊時速120公里,話咁快就到札幌.
正當我地以時速120公里行駛嘅時間,突然係隔離線出現左呢位. . . . . . 交通警察
第一次係高速公路遇見交通警察,佢仲示意我地行埋左邊線,唔通佢想告我超速.係告都冇辦法啦,唯有聽佢指示轉入左邊線,跟係佢後面行. . .行. . .行左一大段佢都冇咩表示.而因為有交通警察出現,其他車亦唔敢超速,大家都以80 -90公里嘅上限行駛.行左一大段我估佢應該唔係話我超速而叫我轉入左邊線,要我行左線嘅原因應該係因為我當時一直行緊右線,而右線係用作爬頭,唔可以長期行住右線.果然,過左冇耐個交通警察終於從前面一個出口離開,而大家亦即時行返正常嘅超速速度( 110公里 +).
高速公路上. . .
未出高速公路之前先係岩見沢休息站抖抖
經過差唔多一小時車程之後,我地係三笠出口離開高速公路改行國道,點不知,行返國道冇幾耐就出事啦.出左咩事,咪又係超速囉,估唔到係高速公路冇俾人捉,落到國道就走唔甩.
日本嘅國道好多都係又直又闊,尤其是係郊區,但係唔知點解日本人將個速度限制係50公里,太唔合理啦,試想係咁嘅路面情況點控制得住對腳,好易就超速.
當我地離開高速公路之後,係國道上行左冇幾耐前面就出現左個人舉起紅旗,原來紅旗上寫住“警察”,之後佢示意我地駛架車入去路邊一塊空地,之後有個警察用日文講好似要求出示證件之類,我都聽唔明,就用英文同佢講我唔識日文,原來佢嘅英文都唔差,見我地係遊客就好客氣咁問我地邊度來,之後睇下本passport,又問我地之後去邊,跟住行開同另一個好似高級D嘅講左兩句,返轉頭就好有禮貌咁同我地解釋條路限速50公里(我地當時係行緊90公里),叫我地行慢一D,而最重要果句係“just caution, no penalty”,嘩,聽完呢句個人當堂定晒.本來諗住今次好麻煩,因為日本超速好似罰成3~5萬円,而且仲要親自去警察局攪手續交罰款,如果真係罰咁唔單止破財,仲會影響行程,而家唔洗罰真係謝天謝地.趁佢未反口拿拿淋走人(當然係用50公里龜速啦),哈. . . . . ..
雖然俾人捉左超速,不過離開市鎮去到郊區之後,仍然冇辦法控制得住唔超速,而且其他車輛都係行80公里以上.所以決定跟住人地人,人地快我就快人地慢我又慢(其實之前果幾日都係用呢個原則),咁就算捉都捉前面架車先啦,而且相信捉超速主要係係市鎮範圍,郊外地區應該機會小好多.
從三笠IC去富良野會經過三笠市同籚別市,主要係山路,不過風景都幾靚,尤其係位於三笠市嘅桂沢湖.
位於452號國道旁邊嘅三段瀧係由三笠至富良野途中嘅一處景點
三段瀧同日本其他好多瀑布一樣,都只係好細規模
中午12點半終於到達富良野,呢個係富良野駅出面嘅公仔.
係富良野駅影相嘅時候偷聽到有幾個香港人講呢間池田屋幾好食,於是近近地就去呢度醫左肚先.
待續. . . . . .


text:
6 JULY 2014(SUN)
我地三口子半個月前先嚟過科學園玩,估唔到話咁快我地又入嚟玩啦!不過,今次有少少唔同,因為係約埋朋友仔一齊嚟玩呀~
其實原本係打算約埋朋友仔一齊去HELLO KITTY農莊玩,不過睇見好多朋友仔嘅介紹,都話依家勁多人,又話要排隊等入場.為免兩個小朋友係烈日當空下排咁耐隊,所以都係決定改一改個地方,等HELLO KITTY農莊個熱潮過咁啲先再去玩啦!
既然約好左朋友仔,所以都係要搵啲戶外地方玩吓,等兩個小朋友一齊玩吓...放放電.所以最後都係決定嚟科學園,雖然今日冇特別嘅活動,不過一個咁大嘅場地都足夠兩個小朋友慢慢玩.
其實今日兩個小朋友都玩得非常開心,我仲幫佢地影左好多靚相,不過因為朋友仔唔太方便上鏡,所以只係小小豬嘅一小部分啦!
自上次小小豬入嚟不停踩之後,佢都成日話想再去踩,所以今日入嚟最主要都係去踩單車~
又玩吓泡泡啦~
天氣實在太熱,玩左一陣都已經由頭濕到落腳,所以我地都換過件衫,又換個地點(去金蛋下面可以冇咁晒嘛),繼續再玩過~
兩個小朋友仲一齊學跳繩添~
又一齊拍氣球~
玩到攰(其實係我地班大人攰,兩個小朋友嘅精力都不知幾充足呀),我地就去食個下午茶.
休息過後又再繼續玩呀~
朋友仔帶左部搖控車,依個百厭豬又話要玩埋一份呀(好明顯係有人搶玩具中啦...哈哈哈)~
我地係入面唔覺唔覺又玩左差唔多四個鐘,不過依兩個小朋友完全唔識攰,仲到唔願走添呀!
哈哈哈...依個爛玩嘅小小豬返到屋企仲問我幾時約朋友仔一齊再去玩過,睇嚟佢今日真係玩得好開心哦.雖然今日又真係熱左啲,同埋都幾攰,不過見個傻豬仔玩得咁開心,都算係值得嘅.
MY FACEBOOK~
MY WEIBO~
MY E-MAIL~


text:
5大檢測證明對方係「Mr. Right」 拍拖太耐覺得冇安全感|網絡熱話
5點證明拍拖對象係「Mr. Right」!
1. 拍拖時充滿安全感
兩個人相處嘅時候,對方能夠俾到安全感俾自己真係好重要㗎!例如對方會唔會背住你同異性有過份嘅交流,從而令自己可以完全相信對方.好多時有人偷睇另一半嘅手機,好多時都係出於缺乏安全感而做出呢個行為.
2. 對方記得你嘅大小事
拍拖嘅時候好多時都會講好多嘢,即使係重要嘢或者係廢話,另一半都會記得好清楚.小至每次拍拖約幾點,大至對方嘅生活習慣,如果你嘅另一半都可以將呢啲嘢記得好清楚,咁即係代表佢對你嘅大小事都好上心!
3. 唔介意你嘅缺點
正所謂無人完美,每個人都會有唔同缺點.如果你嘅另一半都可以包容你嘅每個缺點,咁佢一定係好愛你呀!
4. 願意一齊進步
兩個人一齊好易有惰性,如果雙方都願意為大家嘅將來而一齊努力,遇到唔同人生大事都能夠俾到唔同意見你為你好,咁就為之一段健康嘅愛情喇!
5. 相處時舒服自在
相處時自在呢件事睇落好似好簡單,但實際做起上嚟真係好難!畢竟係喺自己愛嘅面前,好驚會做出一啲醜態俾對方見到.如果可以喺另一半面前可以舒舒服服咁做自己,咁就係一段好嘅關係呀!


text:
燈光係最簡單,性價比最高,最方便實現嘅「設計濾鏡」,同時也具有相當實用嘅價值,不過燈光設計本身又係相當復雜,好多公共場合甚至都需要請專門嘅燈光設計團隊,一般嘅室內設計師都唔一定搞得掂.
之不過呢篇文章係寫俾想令屋企燈光變得更好睇,更好用嘅普通人.唔講专业嘅概念,就係教妳依靠自己嘅眼嚟判斷,屋企嘅燈光夠唔夠用?照明呢樣嘢,人同人嘅感受可以差別好大,所以燈光一定要自己去感受. 就好似光嘅色溫,有人話5500K系正白,有人講6500K系正白;妳一定要親身體驗,先會有自己嘅判斷.
一個空間不好只得一盞照明燈
有次落宜家買燈泡,聽到一對後生夫婦傾計.老婆話:你睇呢盞燈,放喺個廳點樣? 老公講:呢燈就係個好睇,不過根本就唔夠光. 當時就很好想提醒佢哋:呢種燈唔係俾妳點著成間屋.
喺一個空間裡面,妳會進行好多唔同嘅活動,而呢d活動對於光線嘅要求可以完全唔一樣,比如睇電視,睇書,坐埋一齊傾計.唔同嘅活動唔單單對光線嘅亮度要求唔同,對光各個方面要求都唔一樣.比如妳會唔會只開住吸頂燈睇書寫字? 一定唔會啦,因為唔夠光.而且吸頂燈角度已經提前固定了,妳要改變自己嘅坐姿嚟迎合燈光,先可以避免影子唔會投喺本書度.仲有,如果想打開櫃搵嘢,依賴吸頂燈亦都唔現實.吸頂燈不但止照唔到櫃子裡面,仲會喺自己面前投射下影子.
呢種情況,無論點樣增加燈嘅亮度,都無濟於事.光線浪費喺牆角,天花板和過道呢d並唔需要太光嘅地方;而需要更高亮度嘅地方,又得唔到充足嘅照明.就算係寫字樓,都係有很多盞燈均勻分布喺天花板上嘅.
比如台灣規定,一般嘅走廊,衛生間里只需要75lx嘅照度,辦公至少要300lx,如果設計制圖,750lx系起步線.
当然妳唔需要明專業名詞,妳只需要清楚:閱讀對於光線嘅要求,係正常起居生活嘅4倍,4倍嘅差距照明需求,只用一盞燈滿足,先唔講係咪現實,本身好晒電, 所以,要營造健康,舒服嘅照明環境,一定唔可以只得一盞燈,亦唔係得只有一個掣.
燈位嘅位置無問題,就唔會嫌燈掣多
燈多,掣多並唔係壞事,目的係為了適應唔同嘅生活場景.
比如做嘢個陣可以關晒台燈之外嘅燈,咁就可以營造一個冇打擾嘅專注環境;睇電影用投影,留一兩盞離屏幕比較遠,比較暗嘅燈,眼就會舒服好多.
老一輩裝修時,流行嘅藍色燈帶,七彩跑馬燈,酒櫃射燈,本身就冇乜用,所以先會一萬年唔開一次.
實用嘅燈光就好似做工優良嘅禮服,就算一年只著一次都抵;
無用嘅燈光就像打折時搶嘅唔合身嘅衫,再平都係垃圾. 如果燈光本身布置實用,合理,加上依家又有智能照明嘅加持,多光源照明只會更方便,點會嫌麻烦呢?
咁點解打造適合自己的燈光環境?
第一步:基礎照明
就好似女士嘅底妝 — 最好嘅情況其實系裸妝,而唔系藝伎妝,基礎照明唔使太光.太光一係唔好睇,二系晒電.基礎照明又唔使同寫字樓一樣,維持一個較低標准就ok:睇得見嘢,行路唔會碰到,翻櫃桶搵個嘢都看得清楚.
有人话:我就係鈡意屋企好光猛.咁就將妳基礎照明嘅亮度提亮就ok.之前聼好多業主講:我睇到嘅燈都好靚,就係唔夠光 — 原因正系呢度.尤其國外設計師嘅燈具提供嘅只係最基礎嘅照明,一定要同其他燈具進行搭配.
基礎照明除咗吸頂燈可以實現之外,都有其他嘅方式,例如吊燈,吊頂光帶,筒燈等等,所以理論上並唔排斥任何燈具,更唔排斥主燈,只係咪指意用一個主燈實現一個大空間嘅照明;
第二步:重點區域提亮
裝修起貨後,發現屋企嘅燈光亮度不夠點算呀?唔緊要,基礎照明能睇清路就可以,剩下嘅地方就加燈就可以.最主要嘅問題係,得自己發現問題:喺進行咩活動時覺得光線唔夠.係化妝?換衫?看書?食飯?定係其他方面?
基礎照明變暗了,只要把重點區域嘅光線補上就得. 比如看書,100瓦嘅吸頂燈唔一定夠用,因為佢高高地喺天花板上,而且角度唔岩 — 不過換成台燈,5瓦就夠了.閱讀燈有點得3瓦,係唔係很顛覆認知? 重點照明嘅布置冇任何技巧——邊度燈光唔夠,就喺邊度補燈.而且照明范圍唔大,所以瓦數唔使太高.LED燈5瓦以內都非常夠用,尤其系射燈,因為將光線都集中了起嚟,照明效率更高.
如果唔知點樣揀燈,最好嘅辦法就係買台燈同落地燈,自己配燈泡,可以實現唔同嘅需求.因為唔同燈具嘅質素唔同,咨詢商家係最方便嘅.賣家嘅建議配合自己嘅感受,可以快速搵到適合自己嘅燈光.最好買可以換燈泡嘅燈,燈光唔合適就換燈泡. 內嵌筒燈需要喺裝修階段做規劃,日後再調整改動就可能會晒好多時間,對設計要求比較高,如果冇設計師幫手,干脆就不好用.
第三步:局部裝飾
燈光同燈具本身都可以作為裝飾用途.覺得邊個角落太暗,擺一盞燈;邊張台太空,擺一盞燈……一切按照妳嘅喜好嚟.玩出花嘅,霓虹燈,燈管都可以成為家居裝飾.
呢度仲会有一个问题:刺眼.光源外露直射眼並唔代表一定會刺眼,比如依家好流行嘅復古愛迪生燈泡,如果單獨放喺一個黑暗嘅屋子里,確實會非常刺眼;而放喺正常照明嘅环境下,就完全唔會有咁嘅感覺.根本原因在於,燈光和環境嘅亮度相差太大,明暗對比太強.
第四步:燈泡和燈系兩個概念
除非系燈頭內置嘅LED燈具,否則一定要有将燈同燈泡分開看.燈具本身只係提供了一個好睇嘅外殼,照射出嚟系乜光完全可以自己決定. 所以更推薦冇把握時選擇可以換燈泡嘅燈具,咁還能有試錯嘅機會.
目前主流嘅燈泡卡口有E27大螺口(落地燈,吊燈,頂燈)和E14小螺口(台燈)兩種.GU10卡口主要系射燈,但依家你也能搵到E27和E14螺口嘅射燈. 只要卡口一致,燈泡瓦數冇超過燈具上標注嘅上限,燈光嘅效果你可以隨意調整. 一個燈泡之不過先10蚊8蚊,使用過程中覺得太光,太暗,太黃,可以隨時換燈泡.
一個神器:軌道燈
好多家庭很驚使用射燈,擔心射燈刺眼. 除咗選擇有防眩光設計嘅燈泡之外,仲可以将射燈嘅燈頭照向牆面,物體,或垂直照向地面,咁被照射嘅牆面,物體,地面會有很漂亮嘅硬朗光線,但人眼又唔會被銳利嘅光線刺傷.
轨道灯最大嘅優勢在於燈頭嘅位置與方向都可以根據需要調整,而且燈唔夠了隨時加. 如果發現燈光太刺眼,調整燈頭位置,照其他地方,問題就解決. 很朋友問過,可唔可以全屋都用軌道燈作為主要照明,答案係可以嘅.就算將射燈嘅燈頭全部朝向牆面甚至天花板,牆面反射嘅光線都能提供充足嘅照明了,而且完全唔會有刺眼嘅問題.
有小朋友嘅家庭注意事項
小朋友需要注意嘅問題,系佢哋太中意盯着光源睇了. 如果光源太刺眼,就會對視力有傷害,比如依家已經被逐步淘汰嘅燈暖浴霸,曾經就被兒科醫生強烈建議更換.因此,如果有小朋友嘅家庭,射燈燈頭唔好對着人眼,將全屋整體嘅基礎照明亮度調高,其實反而比只有一盞超亮嘅吸頂燈安全.
究竟選乜色溫(顏色)嘅燈?
每個人對光嘅感受都唔一樣,如果已經搵到了適合自己嘅色溫,就按照自洗好嘅嚟,唔好遵守刻板嘅要求.比如好多規範都話5000K以上嘅色溫更適合工作,但如果呢個色溫嘅光線出現係我屋企,真係會出現生理上嘅唔舒服.之不過如果妳暫時冇搵到自己嘅偏好,建議可以無腦選2700~3000K色溫,而且盡量所得空間嘅色溫都一致,唔好呢盞燈黃,嗰盞燈白.
最後,唔同品牌唔同型號嘅燈泡,有時同一色溫顏色仍然會有區別,呢點微小嘅區別係可以接受嘅.除非對光線質素要求非常高,咁盡量全屋嘅燈泡一次性買,都係一個品牌,一個批次嘅,差別就會小好多.另外仲強調一個常見嘅誤解:色溫與亮度係完全唔一樣嘅概念,只要亮度適合,燈具質素好,係唔會顯得太暗嘅.中意,就大膽用.
屋企裡面嘅照明設計,並冇想象中嘅麻煩.相信自己嘅感受,覺得唔夠用,就大膽加燈!


text:
旅行日期: 2017/02/22 00:00
Day 9 「大學雞揮春」
係立陶宛渡過左佢地既獨立日,由於當日既氣氛好好,迫爆哂成個城市,我地以為係佢地最重要既節日,但同當地學生傾過先知原來節日氣氛最濃厚最重要既節日係聖誕,原因係因為佢地既宗教.
立陶宛最主要既宗教係羅馬天主教,所以聖誕節係佢地最重要既節日,唔怪之得係過左成兩個月有時仲會係街邊見到聖誕樹喇!
而當佢地問我地香港有咩節日既時候,我諗左一陣.因為香港好多節日好似聖誕節,復活節係西方都會有,而農曆新年係其中一個氣氛最濃厚既節日,而且有中華文化既特色,係立陶宛,西方國家唔會體驗到既.所以我地就同佢地介紹左農曆新年既傳統習俗.
係未出發既時候,佢地漢學學生已經話好想知多D 關於中國節日,傳統等等.所以我地已經準備好哂揮春同毛筆同佢地一齊寫揮春 😀
佢地雖然知道咩係揮春,但係唔知道揮春應該寫D 咩,所以佢要用Google 出貓
佢地話下個星期已經有漢學考試,希望拎到獎學金去中國exchange,所以上圖就教緊佢地一句「大學雞揮春」用語—「過三爆四」,希望佢地成績理想喇!
寫完揮春我地仲封左「過三利是」比佢地,因為入面有$1.3,佢地收到之後好開心,話係第一次見到港幣:D
佢地寫既揮春


text:
我係迪士尼俾一班邪惡既卡通人物襲擊: #7
如果唔係佢地郁一郁嚇親我,我都以為佢地死左.
可能佢地痛到無曬知覺啦,我唔清楚,但我清楚既係.
Yuki佢唔出聲真係好恐怖!
我跟住佢後面,佢對於旁邊既人或物都無動於衷,起碼我都有不停睇下附近既人,睇下發生咩事,佢係完全無.
係呢一刻,我覺得yuki仲恐怖過米奇老鼠刺客.
我跟住yuki行入架火車度,沿路有人用無助既眼神望住我地.
Yuki佢視若無睹,直行直過,當佢地唔存在.
我唔敢話佢冷血,見死不救,因為就係數分鐘前,佢先因為眼前既情況而激動,呢d我都睇在眼內.
佢唔係見死不救既人,但依家呢個情況,我地又幫得幾多?
要真係幫到佢地,唯有搵到人救到我地先.如果連行動到既人都唔搵逃生既方法,只會一齊死係度,悲劇只會一而再,再而三咁係同一個地方上演.
係呢個情況,我唔敢同yuki講野,我驚我會挑起佢既情緒,一陣會做d咩野就無人知.
我地行到火車入面,火車既情況都唔係好得好多,我地諗到既野,人地都一樣諗到,呢個係其他人想逃生既地方.
但越多人想係一個地方逃生,果個地方出事既機會就會越大.
係車廂入面仍然有人受傷,其實同出面既環境差唔多.
仆街!究竟有幾多隻米奇老鼠架?如果仲有其他咁點算?
可能仲有高飛,米妮,又或者係唐老鴨呢?
其實我到依家都想像唔到唐老鴨殺人既樣,佢俾人殺就有份.
雖然我都估唔到米奇老鼠會殺人,完全摧毀左我童年既幻想,但佢把曾志偉既死人聲我就真係幾討厭下.
Yuki直接行到去火車既窗邊,去睇下個大門口,之後就無郁過.
我係佢後面,仲未睇到令人絕望既情境.
其實估都估到,有咩可能會放生俾我地走先得架?
我都已經做得最壞打算,但與此同時,都會抱住一線既希望,可以離得開呢個邪惡既樂園.
呢一種都係我做人既態度,做得最壞既打算,但抱住樂觀既心.
我慢慢行埋去睇,就咁企係佢隔離,佢目不轉睛咁望住下面.
係呢一刻對我黎講,真係見到咩我都會覺得唔出奇.
我見到一班迪士尼卡通人物企曬門口果邊.
佢地一字型咁排係門口果邊,手執各種武器.
佢地分別係,米妮(我無認錯既話),唐老鴨,黛絲鴨,高飛同埋布魯托.
當然仲有隻老鼠米奇啦.
我見到高飛拎緊既係一把長槍,木造既棍,槍頭係用鐵造既.
唐老鴨拎住既係一把斧頭,真係斬撚死人架.
黛絲鴨手執一條長長既鞭子,但依家俾佢卷埋左,但打落黎一定好痛囉,諗下都覺得變態.
布魯托就托住一把大關刀,你有無見過拜神既關羽?就係類似果一種既.
好似門神咁,企曬係度,而佢地前面,係一班想逃走既人.
我有d想知如果有人想入黎既話會點?一樣格殺勿論?呢樣我就唔清楚.
但下一秒發生左一樣極之恐怖既事.
高飛同其他野好似係度講緊野,講緊既途中,向我地既方向指過黎.
我諗都唔諗,第一時間就係拉住yuki蹲左落黎先.
我大驚,真係嚇親,我係感覺到我背後都寒埋.


text:
好開心今次可以試用呢個SHISEIDO MAQuillAGE 最新粉底,從未試過呢個brand 0既粉底,所以好期待,今次好多謝The Ztyle 同SHISEIDO呢!
一向唔多用液狀or cream狀粉底,因為感覺好lup好厚,同埋會好焗同易溶妝咁,雖然近年試多左唔同野都有d改觀,但仲未遇到一隻粉底可以完全合我我心意.
估唔到,今次真係遇到我覺得我會回購0既cream狀粉底,就係Maquillage Moisture Cream Foundation UV,佢今次0既賣點係可以8小時持久保濕同滑,但對我黎講,粉底只係保濕同滑係唔夠架!
咁點先夠?
我比較貪心,除左保濕同滑,我首要夠透薄自然,但要有一定coverage ,跟住要令膚色均勻同明亮,然後仲要控油唔錯,最後當然係要持久啦!差d唔記得講,唔lup係必要條件黎呢!
我咁多要求,估唔到呢隻Moisture Cream Foundation UV都滿足到我,仲令我未用完已經諗定回購囉!
個包裝都幾靚幾華麗呢!
打開入面除左粉底,仲有個匙仔,每一下就係半臉份量,咁就唔駛用手咁核突同唔衛生啦!
其實開蓋之後係有個膜,感覺乾淨衛生呢!
我試呢個係OC10,打開見到好水好滑咁呢!
撕開個膜之後見到個膜有唔少粉底黐住,我呢d 慳家人梗係刮返落樽,淨返果d試埋上手,呢日個妝都係用埋d殘餘架!
試左上手之後,我發現左d問題......
呢幅上手圖唔知大家見唔到有咩問題呢?或者大家先估邊一邊係before,邊一邊係after先啦!
答案係左邊係before,右邊係after,的確,右邊係睇落好滑,青筋都隱哂形,但...個色黃左又深左囉!
我拎之前有去counter 試架,OC00 同10都有,本來想揀00,因為覺得10有d深左,但BA話推左上臉的話00會較白,10就會自然d,我一向都鍾意自然,所以聽佢講揀左OC10,點知一上面對比仲大,即時覺得個色係好黃同深成截囉!不過算啦,我係臉白但身同手都較黑0既,深左少少都仲夾到,但再買我一定會揀返淺色架!
好,唔講廢話啦!入正題!
其實自拎左粉底開始,我每日都係用佢,感覺良好,基本上佢0向冷氣地方咁乾0既環境下絕對做到8小時保濕,但對我黎講咁係未夠架嘛,始終無試過長時間係街會係咩效果,我唔可以未試真就係咁出文架嘛!
終於等到假期,呢日我勁忙,除左要會出入冷氣地方仲會熱,曬同焗,呢隻粉0向咁情況下仲頂唔頂得住呢?
我本身係混合性偏油帶敏感0既皮膚,T字位好易出油,但面頰同鼻翼位有時會乾,為左認真測試0下佢,我連控油base同碎粉都無用,單用佢去出足成日街,大家可以睇0下試用效果係點啦!
Cream foundation 黎講,上臉之後第一下覺得佢無我感覺上咁好推,但第二下就已經好smooth,又真係唔乾,同埋都好貼,而且望落好似好滑呢!但可能我好少用cream,同埋呢隻講明for 秋冬,都有一下覺得會潤左d,但推好哂過幾分鐘就會無左呢個感覺,唔上碎粉都唔會lup呢!
遮瑕度黎講,好薄咁用手推開左一層粉,大部分紅印痘印都遮左7,8成,泛紅情況亦修飾左好多,以佢咁薄黎講個coverage 我覺得滿意,呢排勁攰同大壓力,訓得好差,所以眼圈分別最明顯,大家睇落d 就會知有幾大差距.
不過可能OC10呢個色號對我黎講真係偏黃左同深左,上粉之後個臉色深沉左同唔夠白淨,好左呢個cream 無暗啞0既情況,襯返頸同身都仲算自然.
呢張係上妝大約5,6個鐘後,去完補習,食完lunch,仲經過烈日當空曬住同勁焗環境下睇左兩個幾鐘樓,都無曬到出乾紋,仲估唔到無落碎粉都無點出油,係鼻位有d令令地,同埋個妝開始dd甩色,可以見到d瘡同紅印有d現形,見到有d毛孔,但整睇仲唔錯幾滑淨.
再夜d喇,個妝己經化左8個鐘.睇完一輪樓之後又過埋cwb,咁熱之下等完一輪小巴,見到瘡出哂黎啦,下巴d印都出返黎喇,眼圈直頭同無遮無乜分別,但都咁長時間,又出過汗又出左d油,印過臉又無補妝下,keep到咁都算唔錯啦!
總括黎講,佢真係做到長時間保濕同埋keep到幼滑感,而佢其他各方面表現都算幾好,都幾夾到我0既膚質.唯一0既問題係佢呢個系列都偏黃,下次我會用最淺0既色,希望可以做到更透亮0既效果啦!
我其實依家苦惱緊,好唔好買埋00返黎溝黎用好呢?


text:
隨着單次收費美容院興起,單次收費呢個營商模式漸漸變得普遍,不過好多消費者由於唔太熟悉行業運作,好容易會跌入各種各樣嘅消費陷阱!單次收費美容院原來有好多唔同嘅蠱惑招,令到大家防不勝防!
單次收費,由於佢嘅模式係逐次計,雙方都冇任何義務同責任返轉頭,更加多古靈精怪野!所以,如果你有興趣了解市面上嘅單次收費美容院,就要學識點樣保護自己!
一般消費者唔知道嘅單次收費美容院經營狀況
單次消費美容院,蠱惑起上嚟,比起傳統美容院有過之而無不及!
好多消費者對於單次收費美容院嘅認識唔深,唔識得分辨當中嘅黑暗之處.
由於單次收費美容院,比較少搵到正當明星藝人合作(規模不達標,形象不專業,經理人通常拒絕),冇錢買靚機只可以用cheap機,亦冇錢響傳統媒體賣廣告,佢哋嘅客人多數都係來自網上嘅收費轉介平台(一啲會去美容院抽佣嘅所謂消費者平台),或者Facebook,IG廣告.
市面上嘅單次收費美容院,除咗少部份之外,基本上係冇乜特別賣點,唯一可以鬥嘅,就係鬥平.
因為,當你冇專業頂尖醫學美容儀器,冇廣告效益,冇醫生,冇地段優勢,冇明星,甚至連聲譽都冇嘅時候,唯一可以做去吸引新客,就係降低價錢.
單次收費美容院,收費可以平到$120 ,甚至$80 ……
問題,就係呢度.當佢嘅價錢係講緊$100 ,甚至$80嘅時候,佢嘅成本可以用到幾多錢?
某些單次收費美容院害群之馬,做出嘅嘢係超乎你想像.
單次收費美容院蠱惑招1:用假機魚目混珠
首先要同大家講咗先,以下所描述嘅,並唔係所有單錢收費美容院都係咁,當中亦都有啲係正常正當經營,以下所講嘅例,係一啲不法經營嘅單次收費美容院地方.但係由於行業實在良莠不齊,大家都係小心啲好.
醫學美容中心嘅儀器就好似房車一樣,係有分級數.
級數最高Grade A嘅專利儀器如Thermage,Ulthera,價錢港幣$100萬左右.
級數良好Grade B+嘅,一部韓國嘅冷凍溶脂如Clatuu,熱光溶脂儀器如Le Shape,Velashape,又或者以色列出產嘅Pollagen射頻系列,因為要獲得FDA,KFDA等等認證,都講緊幾十萬!
但係,級數極低被行內人歧視,屬於Grade F不合格級數嘅大陸「假冒」儀器,價錢可能只係萬零蚊港紙.再者,呢類型嘅假機(假BTL,假Thermage,假ulthera),外表抄到似層層,普通市民難以分辨.
如果你經營一間鋪頭,你啲客只係肯比$120你, $800做一個儀器療程仲覺得好貴,你會唔會買部一百萬嘅儀器比佢?定係會將貨就價,買部大陸機就算?
好似某間網上幾高人氣單次收費美容院,就被揭發原來使用嘅激光儀器,全部都係大陸做!
市面上好多好多嘅單次收費美容院,就係利用市民無法分辨嘅盲點,呃得幾多就得幾多.唔好話工業大廈,SOLO裏面嗰啲,就算市面上比較出名果幾間單次收費美容院,而家都因為要迎合超平嘅低端顧客市場,逐漸偷偷地引入全無認證,安全有疑問嘅大陸機!
冒牌醫學美容機,同冒牌手袋唔同.使用冒牌手袋,最多俾人發現都係尷尷尬尬,唔能夠抬起頭.但係使用假嘅儀器,就分分鐘可以導致各種各樣嘅狀況,例如灼傷,擦傷,黑色素積聚,毁容.
可以話比大家知,一啲專門售賣假冒醫學美容儀器嘅地方,通常個儀器本身都會有運用相似嘅技術,去模仿效果.即係,如果部機係射頻,佢就會搵啲劣質射頻去扮.務求做到好似真機相似嘅感覺.
舉個例,就好似市面上最流行嘅HIFU同埋無針埋線,假嘅儀器一樣會使用相似嘅技術.不過,你打嘅時候,就冇超聲波監察,冇安全裝置,而零件同探頭本身,就梗係次貨.
到真正打嘅時候,因為部機本身係假貨,雖然佢用相似嘅技術,但執行上面就會粗劣好多,打嘅時候亦都會極痛!
好多響觀塘,荃灣,元朗嘅低水準單次收費美容院,就係用呢啲機.
例如無針埋線,真正韓國醫療版本係1.5mm 3mm 4.5mm,但假機做出嚟個效果,可以偏差到成為6mm+,嚴重地損害皮膚底層!
例如某間單次收費美容院,就被發現使用嘅全部都係深圳機,惠州機.難得成班傻豬豬仲覺得嗰度好平,佢嗰啲機根本就係不值一提.
有啲朋友去完單次收費美容院之後發現面部狀況出現異常.朋友問我,有冇見過呢部機,打完之後塊面好唔舒服,好痛,然之後仲無啦啦多咗條好似腫咗嘅疑似疤痕纖維線.我話部機我見過,不過並唔係響代理商嗰度見到,而係喺淘寶真係見過!
因為貪平宜使用不明來歷單次收費美容院,最後要搵醫生執手尾,所花費嘅費用已經遠遠超出原本嗰幾百蚊……
單次收費美容院蠱惑招2:使用不合格產品
你以為,高級同平價嘅美容院,分別在於使用貨品嘅級數,少年你太年輕了!
好多單次收費美容院嘅產品,唔單只係價格較低嘅批發來源,其實,係整批購入嘅次貨同過期貨.
大家可能有親身經驗,或者朋友之間有咁嘅經歷:因為皮膚問題,所以開美容院,發覺做咗療程之後,皮膚不但冇好過,仲差過之前!搞到成面都係暗瘡印,敏感,紅班等等.
如果係咁嘅情況,有可能因為單次收費美容院產品嘅質素問題!
老實講,質素唔太好嘅單次收費美容院係絕對唔會用貴野.就算佢肯投資買貴野,一啲稍為好少少嘅供應商,都唔會同佢簽約.始終人哋有個品牌需要保護,一定會保障大量入貨,形象高級嘅高端美容院.所以,喺整個體系裏面,一啲單次收費美容院就會被排斥出來.
你可能會話,「我去嗰啲價錢超平嘅單次收費美容院,都發覺佢哋有用邊隻邊隻醫美品牌喎……」
都係嗰句,少年你太年輕了!
唔能夠通過正常嘅批發渠道批發,就要從水貨,甚至黑市嘅方法.水貨對於一個消費者係會有折扣,但係相比起大量入貨嘅批發價,仍然屬於偏高,利潤絕對不理想.咁嘅情況之下,唯一可以諗到又做到嘅,就係黑市市場.
咁乜嘢係黑市市場呢?點解咁多單次收費美容院都會喺呢啲地方入貨呢?每次有一啲地方倒閉,就有一啲類似收夜冷嘅二手買賣中介.通常靚貨一定會有人承接,但質素差,過期貨,已經開始變壞嘅產品嘅亦都會有人承接.
一般護膚品會有兩至三年嘅保存期.有啲接近過期嘅產品,又或者已經過期嘅產品,就會用特價促銷.甚至倉裏面有啲已經過期兩年,三年(即係距離生產日已經五六年)嘅產品,係會用超平價發售.
咁你估下,嗰啲產品最後會去咗邊度?你塊面度囉.
到你敏感皮膚,返去投訴嘅嘅時候,真係死無對證.鋪頭裏面雖然好多個期貨,黑心貨,但係你返返去追究,佢係你面前檢查嘅時候,就攞支新嘅出嚟,你吹咩?
單次收費美容院蠱惑招3:強迫消費
美容院其中一個唔好處,就係強迫消費.單次收費美容院都有強迫消費?當然有.
呢個習慣唔知點解響元朗,屯門,荃灣嘅單次收費美容院特別常見.
通常個玩法係,當你落床,開始做美容嘅時候,治療師就會同你講,你皮膚唔夠好,要用第二隻精華.但係佢唔會響搽之前講,係會搽咗先講!
就算你話唔要,唔會加錢(可以加$500至$1000 )轉第二隻精華,甚至你要即刻抹咗佢,佢都要收返你幾百蚊清潔費.
當然,仲有傳統美容院嗰啲,一大堆人上嚟,焗你買嘢嗰種模式啦.
所以,好多單次收費美容院嘅經營模式實在良莠不齊,最好小心比較!以免墮入消費陷阱.
如何避免黑心單次收費美容院
好多人去單次收費美容院,係因為害怕去傳統美容院,會俾人hard sell.
其實,你應該注重係搵一啲健康,正當,唔係黑店嘅地方.而唔係因為單次,就覺得佢一定良心經營;如果佢係多次傳統模式,就一定係黑心.兩者其實冇必然關係.


text:
太古廣場 新優惠 Tasting Menu價試勻餐廳招牌菜
太古廣場 飲食優惠 12間餐廳任揀
當日我同男朋友訂咗Plat du Jour食法國菜,餐廳係食經典法式料理同傳統家常美食,平時叫個Lunch set都差唔多要$200,依家$250就有3個courses.而且呢度環境和裝修都唔錯,坐得又舒服,加分!法式洋葱湯醇厚香濃,主菜揀咗香煎鯛魚柳伴薯蓉,魚肉嫩滑,最後食埋法式焦糖蘋果撻配雲呢拿雪糕,好滿足.太多選擇唔知點揀?等我分享埋我嚟緊會去嘅4間餐廳畀大家啦!
影相呃like特色點心:Dim Sum Library
我下個目標就係去Dim Sum Library,今年新開都仲未去食,呢間餐廳裝潢走復古風,仲有張麻雀枱㖭!今次個Tasting Menu就可以一次過食幾款佢哋嘅招牌菜,好似黑松露蝦餃,擔擔湯包同雲南黑菌手撕脆皮雞,唔係度度有得食,上網都有唔少人大讚!
南加州美食:Commissary
一間走南加州風嘅餐廳,店入面有好多植物做裝飾.食漢堡,薯條同烤雞呢類南加州美食,上網睇過佢哋連燒烤醬,辣醬都係自製.呢次Tasting Menu $250就可以食到6個Courses,選擇都幾多,包括香炸墨西哥青椒釀芝士,香炸走地雞腿黃糖窩夫同辣椒汁香醃牛扒等,可以一次過滿足我多個願望!
泰國Nara概念店:Apinara
Nara係泰國好出名,而呢間就係Nara喺香港開嘅概念品牌店.除咗Nara經典招牌泰菜之外,呢度仲有唔少香港限定菜式同獨家嘅泰式雞尾酒.今次嘅Tasting Menu就有齊泰式小食拼盤,冬蔭公同咖喱等選擇,唔少朋友都讚佢哋個咖喱香濃惹味,係我最期待嘅一個dish!
米芝蓮名廚主理:Bizou
最後一間都係食美菜,由米芝蓮名廚Magnus Hansson主理,奉行Farm to table理念,用時令食材炮製出不同菜式.不單食材新鮮,連擺碟都一樣好講究,大家可以影相呃like!我睇過佢哋嘅menu,不論前菜定主菜都一樣吸引,前菜可以揀蘆筍沙律或香煎鵝肝,主菜就係焗三文魚及美國USDA肉眼扒二選一,如果想飲酒仲可以加$188加配葡萄酒,都啱同另一半嚟.
再送Dalloyau $50 Coupon+限量版橄欖油套裝
食完之後,去L2層服務台出示確認訂座嘅電郵和當日電子收據,仲可以換Dalloyau $50 Coupon!如果你好似我咁係頭250枱享用呢個優惠,仲能夠換多set限量嘅橄欖油套裝,大家快啲把握機會,預約呢個Tasting Menu喇!
12間指定餐廳:
Apinara
Bizou
Caviar House & Prunier
Commissary
Dim Sum Library
Le Pain Quotidien
Peking Garden
Plat du Jour
Shiro
Tea WG Salon & Boutique
Tien Yi Chinese Restaurant
The Continental
地址:金鐘金鐘道88號太古廣場(顯示地圖)
優惠日期:即日起至11月5號
詳情:https://goo.gl/GHeHBb
備註:必須以FeedMe Guru預訂


text:
PIZZA砌圖
今次介紹呢個DIY其實都幾難整,冇機器又未試過 “鬥” 木嘅話都應該整唔到.但係呢個Pizza Puzzle真喺做得好鬼靚,大小朋友都應該鍾意!下面圖片教唒你點做,冇機又冇地方嘅話可以諗下去宅木試試,...
聖誕DIY
聖誕節到,出去買裝飾佈置屋企,不如同屋企人齊 DIY,又環保又可以同屋企人享受下創意時間.以下幾個 DIY 簡單又易明,啱哂大人同細路! 1. 企鵝吊飾 &n...
旅行喺……
呢年嘅工作比較忙,但喺忙中都有放假嘅.澳門有好多朋友都會去下陽光沙灘聖地渡下假,有D會去歐洲童話小鎮,又或者去下繁華都市Shopping.每種旅行方式都好令人羨慕,每次旅行經歷都有...
DIY 草皮大整蛊
平時睇開個D DIY,都喺細細件比較容易整.嘩,但喺今次呢個唔單止大件,仲要等幾個星期先搞點,呢班人真喺犀利! 話說呢班同事趁其中一位放三個禮拜假,決定搞個草皮大整蛊 ─ 就...
主場住所
世界杯完咗都幾個月,唔知那12個足球場而家用黎做D咩呢? 法國兩位建築師 Axel de Stampa 同 Sylvain Macaux 就提出了一個解決方案,叫做 "Cas...
不要忘記
上年暑假去咗前南斯拉夫其中一些國家,想睇下長達十年嘅戰爭後人民嘅生活,城市嘅面貌,旅程給我很大的感觸.喺薩拉熱窩遇到一個同我同年嘅男人,佢同我講咗戰爭時嘅一些故事.當年佢只有十歲,...
眠宿廣告
大家有冇覺得廣告,商品,招牌呢D野周街都係?當佢地已經成為日常生活嘅一部份,但係又冇咩實質供獻,反而仲有D咗礙居民作息添,譬如話射燈太強造成光害.不過係斯洛伐克,廣告牌就有新嘅意義喇! &nbs...
S(H)AVE THE RAIN FOREST
篡改圖像似乎冇咩咁特別.不過愛爾蘭一間博彩公司 Paddy Power 之前發表關於巴西世界杯嘅圖片就令到好多人不滿. 就咁睇落去真係好似冇咗 D 樹咁,又好難怪 D 人咁嬲嘅....
綠屋頂
橫琴嘅新大學校園,我諗唔少人都有意見同不滿.雖然我本人未行過入去,淨喺遠觀,不過已經覺得...... 再加上以前 D 亞 Sir 講裡面嘅配套...... 其實同鄰近國家地...
綠色城市
前日地球日大家做咗D咩呢? 除咗響應環保,教小朋友保護環境之外,地球日其中一個好重要嘅目的就喺推廣綠色城市.咁咩野喺綠色城市呢? 要作為一個綠色城市,一定要具有最清...


text:
(聰明人係睇得出!)專家教你睇10個聰明人特質
編輯:Kammy|原文:經濟一週|圖片來源:Instagram,unsplash
10個聰明人特質
1. 左撇子
如果你係左撇子,你可能需要不同嘅剪刀,或者係經常因為使用電腦嘅滑鼠位置問題而有困擾.不過,另一方面可能係代表你數學上特別好.有研究發現,你習慣用邊一隻手同你計算能力是有所關係,但係隨性別同年齡而有所不同.
2. 你係不整潔人
格羅寧根大學嘅研究者發現,一張凌亂嘅檯會令人有更清晰嘅思路,視覺,思維混亂逼使人更專注.凌亂嘅檯未必係人諗得咁負面,反而可能提高員工喺解決問題中嘅創造力,甚至係增高工作效率.
3. 經常講粗口
曾經有研究指出,經常性責罵人嘅人係比不講粗口懂得更多詞彙,有信心講粗口嘅人喺其他方面係更能表達清楚.有大學心理學家指出,罵人同你說話時嘅流利性有直接關係,一個講粗口嘅人其實並唔代表有冇受過教育或唔能控制自己.
4. 你能令其他人笑
一間大學嘅心理學家指出,幽默同智力其實係有著密切嘅關係.2010年嘅研究指出,幽默感係顯示你嘅智力,創造力同其他良好嘅基因.幽默代表著智慧,因為知道係正確地講有趣嘅事,咁都需要有技巧㗎!
5. 經常性捱夜
根據2009年嘅報告,夜瞓嘅人比早瞓嘅人聰明.研究發現,夜瞓嘅人比其他人起床快得多,更有證據顯示,夜瞓嘅人比早睡早起嘅人更加聰明同富有.
6. 青春期中冇發生過性行為
研究人員測試喺詞彙測試(即畢保德圖畫詞彙測驗)中,用作測試青少年嘅智力,結果冇發生過性行為嘅青少年得分更高.博士指,即使係非常早期嘅性行為,例如係手牽手同親吻,會直接令到詞彙測驗嘅分數減低.由此可見,相比起青春期,延遲地發生性行為係有更高嘅智力水平.
7. 經常性會擔心
有研究指,經常擔心,杞人憂天嘅人往往係更聰明.因為經常擔心將來潛在會發生負面事情,或經常會重覆地思考嘅人,會通過一次又一次重覆負面而過去嘅事件.因此,其言語智力係比較高,佢哋可以更詳細地考慮過去同未來嘅事情,先會導致更強烈嘅反思同擔心.換句話講,即係你言語智力愈高,你愈容易擔心同反思.
8. 你有養貓
2014年一個研究指出,不管寵物嘅智力,養貓嘅人比養狗嘅人聰明.研究表明,貓同狗呢兩種動物嘅主人往往有唔同嘅個性,貓嘅愛好者比精力充沛嘅愛狗者係更加敏感同開放.而一間大學嘅研究得出,貓主喺智力測驗中得分比狗主高.
9. 你是一個謙虛嘅人
好多有能力嘅人通常會比實際情況高估自己嘅智力,而更多有能力嘅人係低估自己嘅能力.研究指,呢樣亦解釋點解無知嘅人經常地過份自信.
10. 你有弟弟或妹妹
根據2007年嘅研究顯示,年齡較大嘅哥哥或家姐嘅智商分數普遍係高於其細佬或妹妹.而教授指出,呢個關係未必生物學有關,而是因為家庭環境同社會因素影響.


text:
(TestingMama Blogger分享)奶樽袋有咩要帶?多間隔大容量夠方便!
我媽媽話佢以前求其用個環保袋當做奶樽袋,就咁放喺BB手推車上面,所以當佢見到呢個袋嘅設計嘅時候,佢就忍唔住要買個嚟送俾我~呢個係 FX Creation 嘅爸爸袋,當然媽媽都可以用啦!今日要示範點樣可以將所需嘅BB野放哂入袋入面啦~
外層呢個位就用嚟放濕紙巾,呢個係20片包裝嘅,放咗入去之後打開呢個位就可以直接拎出嚟用喇~
兩支消毒清潔液,換片膏,再放兩包乾紙巾,BB奶咀,媽媽用嘅乳墊.
中間嗰層入面有三個水樽間隔,其中兩個水樽間隔有保溫冷藏設計,最少可以保溫4個鐘.入面仲可以放埋BB奶樽同保溫壺~
我將BB口水肩同紗巾都放埋入去~佢啲玩具,兩條小毛巾都可以放喺網隔位~
而呢個位就可以放自己嘅野,入面有扣可以扣住鎖匙,放太陽眼鏡,充電器.
入面仲送咗一塊防水換片墊,佢係厚身設計嘅~如果BB出街時要換尿片,都唔怕佢會唔舒服喇.
而且成個背囊都用咗防水設計~入面可以放套後備衫仔,外面仲有兩個水樽位~
呢個拉鍊位喺背面,放銀包入去就會好安全,背包仲係有無重設計.
如果裡面裝得多過4磅,都唔會覺得重~因為揹帶係有彈性,呢兩個扣喺後面可以扣喺手推車柄上面,仲可以調較鬆緊.
呢個背囊經常都有優惠,所以都幾抵買又方便新手媽媽用.如果大家有興趣,都可以上網睇下資料呀.


text:
年青人於疫境下可能賺到生活費的偏方
2020年,對年青人黎講絕對係充滿挑戰嘅一年,疫情突然殺到,令到大量行業踏入冰河時期,殺全球老闆同打工仔一個措手不及,但係正所謂有危就有機,喺呢個時候你係會選擇自怨自艾?定係用盡所有方法去尋求一條生路?
我會選擇後者,而當疫情殺到嘅時候,好多人都仲係未醒,仲係跟住其他人嘅腳步,周圍撲酒精搓手液,撲口罩,甚至撲米,撲紙巾等等…..但又有幾多人係已經著手籌備緊其他有可能發展嘅生意呢?身邊不乏有D年青朋友會喺唔同嘅渠道購入口罩再轉賣賺取差額,亦有朋友因為購入大量搓手液,而貨期延誤導致變左dead stock賣唔出,呢個時候我建議佢地合作,做一個綑綁式銷售,從而令銷費者唔洗兩頭搵,一次過買齊需要嘅野,又可以散貨,都算係一舉兩得,而我自己呢?
我就直接搵左間香港嘅藥廠合作,以包線形式製作口罩再供給不同機構,由於係公司對公司嘅關係,並沒有在市面上零售,銷情亦比較穩定,亦唔需要囤積太多存貨,所以如果大家都有呢類型貨源都不防試一試,隨時可以幫你搵到足夠嘅生活費!
而除左賣口罩,當然仲有好多野可以做,例如煮野食好叻嘅,不妨試下料理包再送上門,又或者係其他你自己叻嘅野同時又係唔出街就買唔倒嘅,而個客又可以足不出戶就拎到手嘅,我相信呢個生意都一定可以玩一輪,賺少少零用錢,緊記一樣野就係,做任何生意都一定有風險,要量力而為,最好係搵多D朋友仔傾下,比人質詢下,諗下解決方法,先再做,咁就穩陣喇!
by 創天洗碗 Marcus


text:
產品中心product
臺灣PVP支撐座_FF10支撐座_絲桿支撐座_FF10固定座上海辦順機電科技有限公司大量供應FF滾珠絲杠支撐座型...
臺灣PVP支撐座_FF06支撐座_絲桿支撐座_FF06固定座上海辦順機電科技有限公司大量供應FF滾珠絲杠支撐座型...
臺灣PVP支撐座_FF12支撐座_絲桿支撐座_FF12固定座上海辦順機電科技有限公司大量供應FF滾珠絲杠支撐座型...
臺灣PVP支撐座_FK08支撐座_絲桿支撐座_FK08固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK20支撐座_絲桿支撐座_FK20固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK12支撐座_絲桿支撐座_FK12固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK10支撐座_絲桿支撐座_FK10固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK05支撐座_絲桿支撐座_FK05固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK06支撐座_絲桿支撐座_FK06固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK15支撐座_絲桿支撐座_FK15固定座上海辦順機電科技有限公司專業供應臺灣PVP-FK滾珠絲杠...
臺灣PVP支撐座_FK17支撐座_絲桿支撐座_FK17固定座上海辦順機電科技有限公司專業供應臺灣PVP-FK滾珠絲杠...


text:
4
0
0
港鐵佐敦站 D 出口, 步行約2分鐘 繼續閱讀
營業時間
星期一至日
18:30 - 23:00
付款方式
座位數目
60
其他資料
Wi-Fi
酒精飲品
自帶酒水 詳細介紹
切餅費 詳細介紹
加一服務費
電視播放
erozette 等級2 2019-02-04
649 瀏覽
海鮮控不可錯過!已經幫襯過蒸蒸日上四,五次.每次嘅水準都好好.冇得彈啊!簡直有種想「抱擁這分鐘」不停口品嚐鮮味嘅感覺.同其他蒸海鮮嘅食肆有少少分別,蒸蒸日上係「私房菜」嘅形式.所以每一日嘅中午就一定要confirm究竟有幾多位客人會到.因為晚餐嘅海鮮係當日晏晝先買嘅.所以食材十分新鮮.亦都因為佢哋只會買夠預定客人數目嘅份量,如果多咗人去就會唔夠食;少咗人去呢...你都要俾埋嗰份錢㗎 (都公平啫).以下係其中幾樣我最喜歡喺蒸蒸日上食嘅海鮮;佢叫做黑珍珠貝.唔係成日有.蒸起之後黑珍珠背肉裏面會藏住一泡水.非常鮮甜.可能你會覺得賴尿蝦冇乜特別.但係賴尿蝦蒸起之後,店員會幫你起肉,食起上嚟一啲都唔麻煩.係炸芋頭丸.係好香口,食落去外皮鬆脆裏面軟林林又唔太甜嘅甜品.如果有朋友生日,仲有特製嘅QQ公仔壽包添. 繼續閱讀
Molly Cheng 等級3 2018-12-11
602 瀏覽
話說有朋友生日約出嚟食飯,想食海鮮又唔想去西貢呀同三聖啲咁遠嘅地方,所以就搵咗間蒸海鮮嘅鋪頭食啦!咁呢間都係朋友搵出嚟book位嘅,信得過佢揀嘅食店!咁第一道類似蜆嘅東西,其實我都唔知係乜嘢嘅,食落就有海水鹹味而且都鮮甜嘅!咁之後呢就到蒸大蝦啦,啲蝦夠大隻而且都好鮮甜,食埋蝦頭啲蝦膏真係超級正!之後就蒸扇貝,不過佢就唔連殼上,呢個就冇乜特別啦!再嚟就係蒸貴妃蚌,味道都幾鮮甜,上邊有蒜蓉同埋粉絲加埋一齊食十分正!之後就係蒸東風螺加埋芋頭南瓜同粟米,東風螺好鮮甜,而芋頭南瓜同粟米亦都好好味!之後就係蒸龍躉啦,其實我平時就唔多食魚嘅,不過見佢整出嚟都好靚咁,食左第一啖之後嚟咗覺得又真係幾好食嘅,肉身都比較爽同有彈性!之後就到蒸蟹啦,隻蟹本身都多膏嘅而且味道亦都鮮甜,食咗都覺得十分滿足!不過就唔知點解要連埋啲豬皮一齊蒸,豬皮我就覺得麻麻啦!再嚟就有呢個蒸肉片粟米仔同埋菇,肉有得比你揀要牛肉定豬肉,咁我朋友就唔食牛肉嘅,所以我哋全部都要晒豬肉啦,豬肉味道都唔錯新鮮而且唔會簿身!咁其實係蒸海鮮嘅底部係有個粥底喺度嘅,所有海鮮啊肉加菜蒸完之後啲精華呢就流晒落個粥底度,所以最尾食埋個粥底係超級正嘅!咁因為其實我哋多人食啦,係有兩個蒸鍋嘅,所以都有返兩個粥底唔同味道嘅!食完呢個之後呢,佢就上埋個炸地瓜比我哋,咁食落同台灣果款我覺得差唔多味嘅,都OK唔錯!咁最後呢其實有個驚喜嘅,如果食飯嗰時入面有人生日嘅話,預早定位嗰時講定,係有一啲好得意嘅蒸包送我哋嘅! 繼續閱讀
athenapschiu 等級2 2018-03-16
1741 瀏覽
今日好難得約了大女幼稚園同學的媽媽食團年飯,今次又是去「蒸蒸日上」,食蒸海鮮 🐟🦐🦀! 菜單好簡單,大約分$330,$430,$530,當然價錢越貴,食材都越矜貴!我地就通常食$430的一款,但其實季節唔同,每次食材都有少少分別! 澳洲藍青口,好鮮甜,仲帶少少海水味! 海蝦都好鮮甜. BB象拔蚌,咁多款之中我最鍾意,好鮮味! 聖子皇 鮑魚 游水海班,平時我麻麻地魚,但連我都覺得好正! 蔬菜,粟米甜,芋頭粉,南瓜甜. 海蟹,黑松露墨魚丸,海蟹都好新鮮. 手切牛小扒蒸得剛熟,好正! 蒸雞好滑! 最後碗雞粥真是好好味! 連甜品脆皮紫心丸都好好味! 難得每次去水準都一樣好,海鮮每次都好新鮮,而且價錢是set定,唔怕食海鮮時價比人當海鮮咁「劏」! 繼續閱讀
我個日同朋友上左蒸蒸日上第一次試呢間餐廳🤤🤤🤤有驚喜!!!我食左好多海鮮,全部都好鮮,我地食左🦀🐟🦐好好味呀!佢地呢間個時間較得岩岩好!啲鮑魚完全唔un, 食左好多舊ahah!!!!(唔會好似某啲咁唔理我地)除左食物,餐廳既環境都令我地覺得好舒服,完全唔覺得好逼(我覺得kiu腳坐都仲好夠位)!呢到2個人來又得,超多人來都得!坐位好flexible! 佢地仲有間房嫁食海鮮當然要有酒,呢到有好多揀,我地都飲左好多呀重點係放工過來超級方便仲有要一提,呢間餐廳老板娘好有heart 嫁!佢會推介啲野比你,有咩夠鮮叫左實無甩拖🤤🤤🤤下次同朋友一定會帶再想呢間食!總分十個星滿分 繼續閱讀


text:
星期二場波,真係睇到扣人心弦.有唔係球迷嘅面書朋友,(細聲)問,香港點解和波都咁開心.佢唔係球迷,當然要同佢解下困.我都一把年紀,做人做事,已經唔可以意氣用事,要睇好多因素.客觀上,香港隊的往績可見,實力上唔係強,響亞洲唔係一線球隊.換言之,單單計往績,香港隊唔可能會打得贏同組嘅卡塔爾同中國. 不過,踢波呢家嘢,真係好鬼邪.如果踢波單睇牌面,咁樣香港隊晨早出局啦.但係,足球呢?一日唔對賽,一日唔知結果.唔踢過九十分鐘,就會唔知賽果.實力懸殊就梗㗎啦,弱隊點樣創造奇蹟先至緊要.車仔摩連奴隊波踢到拿聯賽冠軍,今屆踢到就快要護級.同一班波,同一個教練,過咗暑假就會完全唔同晒.如果你係班主,你會點樣辦? 弱隊踢波,最緊要係個form,守得住就可以玩穩守突擊.上一年摩帥出晒名的泊大巴戰術,係激死全地球之球隊,因為人地點會估到,連強隊都玩泊大巴,即係將個防線縮後玩突擊之戰術,就好似泊架大巴響龍門口咁樣.不過,泊大巴戰術一樣有破綻.泊大巴戰術如果做得好,就真係滴水不漏.但有時候只要球隊有更多小組配合訓練,用幾種聲東擊西的策略,都可以拆散大巴.當然,就係要多啲訓練唔同陣式之破大巴戰術至得. 中國隊下半場趁我地弱勢時,曾經拆過一至兩次,有次中柱.對比起youtube教人拆大巴之戰術訓練方式,似乎中國隊唔似係有特訓地專登來拆你架大巴,似乎撞手神多啲.但點都好,香港唔失球已經係一個好的結局.睇北方網頁,一面倒地鬧方方面面之不濟事,不過,點都好,一隊球隊要贏波,係要方方面面做到最perfect先至得.睇直播時,見到北方球員似乎唔見有一團火.呢樣嘢就真係弊.轉個身想想,如果你係中國隊fans,見到自己球隊踢成咁,真係火都嚟,唔鬧唔得,因為恆大都可以響亞洲揚威之時,點解自己國家球隊真係搞唔掂呢? 下半場後半段,港隊有點疲態,真係有啲驚會重複以前嘅港隊下半場咁樣,「莫」晒氣之下連失幾球,於是口裡一直唸唸有詞,猛講「守住」.回望過去幾年,真係日日「守住」咁滯,守到疲於奔命.今日睇完場波,就感覺到,只要大家一齊「守住」,就可以頂住好多泰山壓頂之霸氣.因為每場波嘅天氣,球場,球員,陣式,球迷,球證都唔同,而且總會響最艱難嘅時候,就有媚姨同柱哥出嚟幫手擋下,咁樣捱捱下就會跨過去.踢波嘅朋友就會知道,每場波嘅形勢千變萬化,呢十分鐘唔「老嚟」,個勢唔到,就要「守住」,有時個勢好,又未必一定把握得到.對住一個呢幾年樣樣嘢都要霸住都要威嘅球隊,我地能夠守足兩場唔失波,就即係守得住,守得穩.勁揪!
上周五出席咗十九幾年前,當屆港大法律系舊同學聚會.我哋呢班同學,絕大多數好低調,有人做法官,有人響政府步步高陞,有人響私人執業搵大茶飯,有人晨早做了一個極有智慧的決定,就係移民加國.當然,亦有我呢類做來做去得個桔嘅打工仔. 問開點解唔同校友事務處講有呢個聚會,登下校友刊物都好,律師A碌大對眼望住我.呢個眼神,就係十九幾年前走堂走到飛起之後問佢借notes時聞風喪膽嘅空位NO眼神.呢種眼神,餘威猶在,問你怕未? 聽下聽下,老友A拉埋我一邊說話.佢話係有關嗰套火星科幻片嘅被cut片段,宇宙大奧秘,即係嗰啲震驚十三億人,睇完之後包無生痔瘡嘅秘聞喎.老友A話,十九幾年後,我哋就快去送殯多過返工嗰陣,聽講人類去火星殖民,好快就實現咗,而且嗰邊好食好住,好快趣就出現咗人滿之患,唔夠土地. 因為火星呢處地方,真係好大,但好多唔郁得,原因係因為呢啲大自然景觀,一直曬太陽,曬到大氣層極為稀薄,唔適合人住.但當然,作為火星殖民地嘅領袖,代號790嘅再造人,覺得好有問題.因為佢話晒都係再造人,不食人間煙火,只食火星空氣,覺得人定勝天,點可以唔去用盡方法去殖民呢?於是,佢召集咗一大堆管治高層開會,研究下點樣可以加快速度開拓土地. 790例牌聽完高層講土地唔夠用,太陽因子點樣影響火星等外部因素之後,就覺得,依家開發土地之時間相當冗長.而且,當初由美帝太空總署響地球搞嘅一套規劃程序,係應付盤古初開時期嘅開發模式,依家火星殖民都十九幾年,應該要改變.問題係,現行嘅制度,係所有火星土地開發都係由下面班官員拍板,拍晒板之後,先至交畀佢同790內閣睇,搞到呢度,即使佢係一個毫無感情嘅再造人,都十分火滾,因為都規劃晒所有嘢,改都改唔到啦.790希望,可唔可以日後,下面官員規劃拍版之前,交上嚟畀佢地拍板前,佢個人可以睇下先,等佢畀個專業意見,交畀下面官員考慮之後,綜合晒意見先至呈上畀地拍板. 高層聽完,第一句反應係,咁樣做要修改法例噃,即係要同火星殖民地嘅立法議員傾.呢班議員,佛口蛇心,是是但但,日日拉布,好難傾得成噃.790聽完呢班謀臣意見,真係無癮.於是就問下法務大臣,係未真係唔得?係未真係要修例,經過立法議員呢一關呢?法務大臣清一清個喉嚨話,其實都唔係唔得嘅,只要你睇完之後,唔落記錄就得啦.有高層話,唔落記錄,唔啱規矩喎,到時邊個睇咗邊個畀乜意見,有乜決定就冇人知,變成無頭公案,於法不合噃! 老友A話,唔好以為火星係一個夢幻樂園,你估真係睇嗰套火星電影,自我鑽研種薯仔咩?不過咁,有時現實嘅東西,仲可怕過睇火星電影㗎.
大家可能會覺得,過往三年,捱得好辛苦,好多說好的改革,失了蹤,好多說好的政策,都不見推動.仲有兩個月,就係2016年,亦都係選舉年.大家對依家呢位領袖,仲有冇期望呢? 呢個人有冇得連任,成日睇我欄目都知,我係三年前,現屆領袖上莊,會用十年的時間,來預備自己,迎接未來的挑戰.所以,我唔係以佢有冇得連任為自己做「生涯規劃」,而係要做一個客觀的評估,萬一呢條友真係做足十年,我地又應該要點應變呢? 舊年政改一役睇到,香港人有幾硬淨都冇用,上面一於一意孤行,一於唔理硬闖立法會,撞到口腫鼻腫都在所不惜.所以,在情在理,上面既然要搵人同香港一半人口針鋒相對,即係要同民意過唔去,唔係個個人響咁嘅情勢下都可以響香江生存,只有某一個人,即係呢個人,係有能力隨著北京的步驟不斷地轉換身段而演出.所以,只要呢個人願意誓死效忠北方,緊隨政治路線,就一定有連任空間! 五中全會閉幕,提到香江一事,裡面連一國兩制,港人自港,高度自治都冇晒,似乎唔係為某一個有意參選兼依家響沙圈嗰度來熱身嘅各隻馬匹而設.問道於中國A,呢位長期觀察中國嘅老友. 中國A,素來睇淡派,記得佢三年前已經勸戒我,唔好用「保守vs溫和」之二分法來分析北京點樣睇香港,佢相信強硬派已經當道,仲叫我戴定頭盔,小心仆親.中國A呢個說法,同泛民嘅主流分析好唔同.三年嚟嘅發展可見,中國A之分析真係一語中的. 中國A叫我留意港澳政策一段.港澳嘅表述嘅前面仲係講緊一帶一路,即係話,成件事係香港要先搞好經濟,然後係民生,跟手就係民主,最終要達到乜嘢目的呢?就係和諧. 中國A教落,正面報告,負面解讀.港澳問題,都係經濟問題為主,因為澳門經濟係點樣,大家心中有數.至於香港呢?咁嘅表述可以睇到,上面對香港經濟表現有擔憂,亦擔心經濟搞唔起,民生唔得.既然港澳政策之表述,是緊扣住「一帶一路」,咁做得香江領袖嘅,響「一帶一路」呢方面真係識做啦. 但係,港澳政策之核心目的,都係「和諧」.呢個如果係目標的話,即係暗示上面覺得,香港局勢真係好差,響「和諧」方面做得唔夠.呢句嘢可圈可點.因為全宇宙都知,自從嗰位仁兄上台後,社會越來越對立.呢句話如果係用來勸勉依家香江嘅領導層,咁樣,依家嘅政府領導都仲可以安安定定做好呢一屆,但如果係批評的話,即係話北方出咗黃牌,仲有可能響袋裡面準備出紅牌.咁樣,大家要買多頂頭盔矣. 至於北方對香江之人事變動?中國A話,陸續有來.留意一位來自北方之王教授,應會轉變身份,但可能唔來香港.
其實香港人有幾多真係好理政治呢?政改嗰陣,成個社會高度政治化,你一言我一句,日日新聞都係政改,於是,街頭巷尾都講政治.但係,香港社會到底都係務實為主,六月政改收檔後,依家講嘅,已經係未樓市回落了.政治?哈哈!仲邊有人放響心上呢? 所以,響一個太平嘅時候,如果有人做民調,問下香港人支唔支持政治上有溫和同中間路線,如果我係受訪者,一定會答yes.不過,一個受訪者支持社會有溫和聲音,但係唔代表嗰個人,當佢做選民嘅時候,就會投票支持溫和嘅聲音.呢個情況,就係泛民裡面,由八十年代開始,走溫和路線的人士嘅頭痛問題. 其中一個解釋,就係因為香港立法會係一個反對型議會,權力有限,不可能出現立法會多數黨執政之可能.因此,香港泛民選民傾向在立法會選舉時,即使佢覺得自己係溫和派,都傾向揀一個硬淨些少,響建制派強大壓力下經得起考驗嘅候選人,去監察政府.呢個時候,佢地好多時就會傾向揀一啲,立場較為傾向激烈嘅人士.於是,響立法會選舉嗰陣,好難有所謂溫和嘅聲音被選上,一個起兩個止啦,大部分被選民揀出來嘅,都會響對北大人事務上,取態強硬. 政治講現實.能夠選上立法會,就有一票在手,就有政治能量,就有政治資本.沒有選上立法會的話,除非得到執政者之垂青,打一份政治任命嘅工作,否則真係好似日落嘅太陽.於是乎,議會內既然泛民都係硬淨者當道,在另一邊嘅建制派,就一樣梗係強硬當道,大家就日日硬碰硬,係未? 呢種對立氣氛,早早響九七年之前,肥彭大搞政改開始,已經出現.要解決呢樣嘢,一係就響制度上改革,改革到市民嘅一票,可以做老闆,可以選出真正嘅執政黨,咁樣,因為市民覺得佢地一票係重要嘅,佢地就未必會意識形態掛帥,要選個強硬派去搞爛個場. 另一個更重要的推力,就係要北大人願意搞大和解,主動走溫和路線,主動響政治上,多同泛民溫和派接觸及暗地裡響社會推動溫和氣氛,同埋響政治上大力扶持建制內之溫和派聲音,咁樣,就會好快響社會上形成一個溫和力量為主導嘅氛圍,自然亦會有利益團體或人士,西瓜偎大邊,一齊走向溫和. 問題係,後者係需要假設,北大人唔知點解忽然又突然走咗去搞溫和.過往十九幾年之經驗睇到,上面其實從來都冇真心推動過,響香港搞溫和政治.既然上面都唔搞,香港人自己搞溫和路線,又可以點樣搞呢?香港要搞溫和路線,仲要係成為主流的話,就要北方帶頭搞,而唔係香港政客瞎搞.北京唔帶個頭,乜嘢中間路線都冇用.好啦,北京又點解要帶頭呢?有冇需要呢?有乜原因北京要真係搞呢?我真係蠢,睇唔到有乜嘢理由囉!
[陰謀論] 早幾日有朋友話好想聽下,用陰謀論分析公共政策.好呀,呢單嘢,非常適合用陰謀論去分析. 早幾日大家睇到有成千個醫生靜坐抗議,話點解佢地嘅底薪,冇跟公僕咁樣加百分之三,矛頭直指醫局班阿頭.大家見到,連民望高局長都要落場解畫,暗示,都幾乎明示,將會辦得到,但係佢係擔心,日後呢條數要點樣搞. 係呀,就係因為咁樣,醫局就要每年恒常開支加多兩億.老實,大嗱嗱高鐵都幾百億咁掉落海,兩億之嘛,每年使多兩億去維持醫生士氣,抵到爛啦! 但係,大家都會奇怪,點解兩億之數都拆唔掂,搞到要靜坐咁誇張呢?點解民望高講到好似好慘,好似保險公司廣告裡面個細路咁樣,谷到塊面紅晒,嚇到老竇老母要車佢去醫院睇醫生咁誇張呢?真係有難言之隱嘛! 回帶:舊年中,每六年一次嘅公僕薪酬水平調查公布,即係check吓公僕底薪同私人市場比較下,係未有差異.舊年一check,都唔算太大鑊,因為只有總薪級表45至49點之公僕係低過私人市場好多,咁樣,呢個薪級表裡面之公僕,就有底薪加,加3%左右.後來,因為拉布,搞到今年中至響立法會通過. 好啦,公務員有底薪加,咁醫局醫生呢?原來唔講唔知,佢地唔係跟公務員之薪級表去加百分之三,因為醫局有佢地嘅人工薪級表.佢地之底薪雖然係參照公僕嘅薪級表做,但係,就冇話公僕嗰幾級有底薪加,佢地就會跟住加.咁就真係頭痕啦!因為醫局有個緊箍咒,就係佢地之人工,要同公僕人工相若.言下之意,即係唔可以高過公僕啦.於是,十九幾年前,公僕要減薪,因為呢個緊箍咒,醫生就要跟住減.老實講,醫局即使想唔減,但係政府撥少咗錢畀你,你又點可以唔減呢? 但係,依家公僕響某幾個職級,底薪高過醫生,但係唔代表,政府會畀錢醫局加底薪喎.點解?因為減薪嗰陣,政府即刻減少撥款,迫你醫局就範,但要加呢,政府即刻話,法律上,醫局係要自己制訂一個薪酬機制,唔會同公僕睇齊,唔受公僕薪酬制度影響.即係話,減就齊齊減,加就你自己搞,咁嘅撥錢方法,真係龍門任你政府搬,係未? 你估今年七月,班公立醫生同醫局吵嘅時候,醫局唔知大鑊咩?你估醫局唔想畀2億去平息風波咩?你估民望高甚至嗰位睇國旗睇到遲到嘅領袖唔知大件事咩?但係,撥錢呢味嘢,有財政紀律嘛, 係有個人睇住,有個人阻住嘛.呢個人會大條道理話,喂!你醫局咁樣施壓,我就要畀多2億,咁樣其他資助機構,例如社工,有樣學樣咪好弊? 邊個人咁大權可以阻住兩億?點解佢要阻住?又係為咗乜嘢?係未2017年嘅選舉? 你話,陰謀論係未好好睇好有想像空間呢?哈哈!
2007年,民進黨上下真係好愁.因為2008年之總統選舉,大家心中有數,馬英九若出選,贏硬.呢個時候,無時無刻都響競選狀態之阿扁總統,出招了. 點解話阿扁係處於24小時競選狀態呢?原因好簡單.佢嘅上位以及連位,好大程度上係靠操弄「本省vs外省」之族群矛盾,造成社會尖銳對立,令票源歸邊,然後趁對手國民黨唔團結,票源唔夠集中之下,偷雞而成嘅.加上國民黨控制立法院,響咁嘅情況下,阿扁搞乜嘢「實事」,鋪鋪都畀國民黨用「拉布」(拖延議程,拒絕審議等方法)拖死晒.於是,阿扁啲正常嘢冇政績,唯有不斷用競選mode之方式做嘢,就係不斷操弄族群矛盾嚟try to do something.日日搞意識形態論爭. 2007年最勁揪又最後勁蝦碌的事,就係郵政「正名」一事. 呢件事唔複雜.響2007年2月,忽然之間,唔知黐開邊條筋,阿扁政府公布,用開嘅「中華郵政」唔啱聽,要改名做「台灣郵政」.咁樣「正名」,真係掀起一場風暴.中華郵政係公司化嘅民營企業,響阿扁政府嘅強力背書下,董事會話咁快拍板通過,於是,呢間公司一夜之間,就已經「正名」咗,改咗名,揭咗新牌.吓! 後來就傳出,好多有「中國」或「中華」冠名之國營企業,都有機會成為「正名」之目標.呢件事,就梗係成為藍綠紮馬之目標啦.支持改名的綠營朋友,就會話「正名」來得太遲,由民進黨執政開始,國家要走向正常化,政黨輪替之後,就係要彰顯轉型正義,就有需要同舊有嘅東西同做法講拜拜,就要突顯台灣人民之主體性.要做到咁樣,就唔能夠繼續沿用前朝嘅做法.象徵前朝唔好嘅嘢,唔可以輕輕抹掉,改番個名,掉走咗就算.前朝嘅東西,就係要用最大嘅聲音,盡最大嘅力氣,搞場運動,話畀支持者聽,要敲之,打爛之,取替之,咁樣先至有正義.「正名」就係其中一樣要做嘅嘢. 細心一想,將個名改咗,真係「正名」之後,係未個機構一改名,打爛晒前朝之東西,掛咗一個新牌「台灣郵政」來遮住個舊嘅「中華郵政」,改埋郵筒之設計,正義就會到嚟臨呢?主體性就會滿瀉呢?行出街個尊嚴高咗偉大咗?我真係唔識答你.不過,呢啲「轉型正義」,響台獨佬眼中,相當受落.藍營就梗係激到紮紮跳.雙方陣營又響台北市紮晒馬對罵,又係咁樣,連郵政呢啲好民生嘅部門,照理同政治冇乜關係嘅部門,就上咗政治風眼,純粹係為咗一男子(即係阿扁)嘅一己私慾,搞到部門政治化. 不過,後來發現,「正名」要立法院通過至係合法.咁當然又唔會通過啦,總統選後,政權到咗馬英九手上,就用番「中華郵政」.搞來搞去得個桔,但就浪費咗社會資源搞政治,吹咩?
執屋期間,居然畀我搵倒當年講「扁帽」嘅書.係㗎,阿扁第一次選總統之時,朋友們爭相飛去台灣睇睇,仲走去阿扁競選辦嘅專賣店買選戰紀念品,返來當手信,唔講都唔知. 俱往矣.呢條友上台之後嘅作為,真係唔對路.十九幾年前嘅香港,大多數人(包括香港青年)都係支持統一,用台灣嘅術語,相當深藍.有個綠營出嚟,係有期待嘅.既然佢四年任內都乏善足陳,而且政策又唔得,立法院內國民黨黨團抵制,基本上連正常之日常行政都唔得,點解仲要去連任呢? 之前講過,佢嘅連任策略,一方面掃低晒黨內反對意見,形成無人敢出來同佢爭,無奈由佢出選連任之格局.另一方面,就賴國民黨阻住地球轉,大打悲情牌,加上最後神奇子彈事件,令佢可以險勝.依家望番轉頭,反而係問,既然佢內政外交都唔得,點解仲要選呢? 依家回望,佢連任可能係時勢之唯一選擇.睇番同佢有關之貪腐案件,早響出任總統開始,已經出現咗數目唔清唔楚之秘密帳目事件.仲有,響依家審緊之案件睇到,佢任內被指收到嘅好處,有買賣土地,二次金改等,都係掠水之方式.啲有錢佬向佢「磅水」之後,佢就將錢透過家人匯出海外. 阿扁收水,仲要不斷咁收,最重要嘅係收開有條癮.而且,響佢參選連任之前,已經有國民黨人士指責佢收水貪腐,換言之,成條街都有傳言話佢收水做嘢.響呢個情況下,一為神功,二為弟子,成揪利益階層都響度系統性收水之時,如果佢唔出選連任,而且唔連任成功嘅話,佢不單可能會被收監,連跟佢搵食嘅人都可以連根拔起.連任成功嘅話,仲可以拖下拖下,而且,響連任期滿之後,下一水總統選舉,萬一又係綠營贏的話,佢咪可以貪盡海陸空,拖到唔知幾時為止. 因此,早在佢連任之時,相信佢已經了解得到,唔連任真係大家輸到渣都冇,仲可能在卸任之後畀人告貪腐添.所以,佢連任之後,仲要加大力度收水,同時又要博再下一屆民進黨可以打贏馬英九,咁樣,佢收水之事就可以輕輕放低啦! 講到呢度,我都開始明白,點解阿扁成日響唔適當之時候(純粹我嘅觀察),講埋啲非常無厘頭,非常台獨之言論,搞到成個社會反晒轉.即係話,明明個社會開始拋掉選舉激情,投入緊正常生活之時,點解阿扁硬係要搞社會撕裂及對立,搞到社會亂糟糟,日日藍綠對決呢?依家開始明白,如果社會因為台獨議題等造成撕裂,社會嘅注意力就會放響呢啲政治鬥爭上面,大家就會唔記得阿扁政府如此無能,同埋佢嘅利益團體就可以繼續搵水,加上只要係總統,就唔拉得收監.連任四年,搵多些錢,係未? 周五刊登
唔知點解,我好鍾意睇校友刊物.係呀,假假地讀過三間中學,兩間大學,單係收校友通訊,知道舊時啲同學去咗邊,係一件好事.通常我呢個年紀嘅校友,大部分都中年,大肚腩咁樣,點同以前得棚骨瀟瀟灑灑,成個David Sylvian咁嘅款呢? 上次響某新界大學嘅刊物,又係見到成功專業人士回饋母校,成立獎學金之事.呢啲happy新聞,都應該替學校高興嘅.不過,睇下睇下,呢間學校,期期都有一個專訪,都係嗰個界別之專業人士回饋母校成立獎學金咁得意嘅?於是,梗係去問下學界之前輩啦,係未? 學界前輩曰:即係咁,自從九七之後呢,好多專業人士,已經同英國或英聯邦斷絕咗專業資格互認啦,即係話,以前想響英國讀完大學兼考完專業試,響香港加入某個專業呢,幾乎已經斷晒.後遺症係點呢?如果你係家長,九七年生咗個仔,依家十八歲,響英國讀書都好多年,想入大學,繼承父母專業,又應該點選擇呢? 我話,我淨係識法律.如果響英國讀法律學位,咁就要響香港讀一個conversion programme,考過資格試,先至可以入PCLL.但係PCLL僧多粥少噃,聽講好難入. 學界前輩曰:係囉,咁你係家長,你會想個仔飛返嚟香港讀本地大學,係未?因為你都識講,考完英國專業試,返來香港考同一樣嘢,都可能肥佬㗎,而且競爭又大,不如響香港讀本科,一直升上去,攞埋專業資格,咁就唔使供個仔去英國讀書之後,驚佢返香港之後,又要再考專業試,係未?唔一定pass㗎嘛. 學界前輩細細聲說:唔知幾時開始,有專業界別啲人,為咗幫自己仔女鋪路,希望子女繼承父業,讀番同一個專業學科,於是就捐錢畀母校嘅畢業學院,希望日後該學院響收生方面,對佢地家族會有不同之睇法,有比較好嘅優勢.我地做學界就知,呢樣嘢係冇乜可能,因為咁樣係敗壞學術之integrity,唔應該接受,亦可能違反防止賄賂條例.但係唔知點解,有專業界別之人士,堅持,或者始終覺得,咁樣係正確嘅事,四圍打聽有冇方法,捐錢去母校嘅學院,有些仲話成立基金,多多都得.但係,佢地聲稱係回饋母校,但實際上又係為自己子女入大學鋪路,以為咁樣對自己仔女入學有優勢,呢啲思想得人驚. 我聽完都半信半疑,於是問學界前輩:咁唔多通噃,同世襲有乜分別呢?咁落去窮人點敢入去讀呢? 學界前輩曰:有啲專業人士家長好離譜㗎,佢地話要成立之獎學金,講明申請人之父或母,之前要係響嗰個學院之畢業生,咁咪即係自己人成立獎學金畀自己人?佢地之思維真係怪.單係咁樣,學校一定會ban啦?係未?香港中產為咗自己仔女,踩界事情做齊,試問下,佢地仲有乜嘢做唔出?
本周之話題,固然係Left Ear Chen有關去殖化與去中國化的偉論.聽起來都幾好笑.香港有冇去殖化?根據decolonisation之經典理論,係形容英國響殖民地獨立之前,將權力轉移的政治過程.我唔知Left Ear Chen所指嘅究竟係邊部分?係指權力轉移,政治過程定係獨立呢? 究竟有無可能,無獨立而有去殖化呢?英國佬響依家碩果僅存之殖民地,真係除咗北極之外,全部都係有全民普選的議會及全面自治,英國佬叫做representative government,即係有代議政制.咁樣,英國佬真係除了軍隊及外交事務外,大抵唔會干涉內政.呢個算唔算去殖化呢?好難話係囉,因為佢哋法律上仲係叫做英國海外屬地(Overseas Territory),即係仲係殖民地,理論上,英國一個皇室文件(Statutory Instrument)或者國會直接針對該地立法,就可以收番晒所有權力.換言之,按英國普通法定義,去殖化之三大元素:政治過程,權力轉移同埋獨立係好緊要的.不過,依家學術詞語民粹化,亂講一通無後果,不存在任何理性討論空間矣. ***************** Left Ear Chen之演辭,大家都將視線放響去殖化及去中國化.我反而關注佢公開支持「適度有為」政策.呢個至緊要.話晒自從呢排政府,大力宣傳「適度有為」之口號後,真係第一次聽到有中國中央級官員(退休都好),咁落力去撐現屆政府.Left Ear Chen之言,其實同曲線撐現屆政府領袖,有何分別? 一連兩個星期,分別有「超然論」及「去殖民化」言論,官員級數一個比一個高,睇落去唔似係吹水咁巧合,似乎有備而來,係有一種力量,想挑起一次至兩次的意識形態論爭,只要泛民肯附和高分貝回應,咁樣當然好睇,但就變咗鬥拋學術名詞,何必呢? 講來講去,對於某一些人士而言,將香港的管治失效(特別係過往三,五年),卸畀某一個貪腐的前領導,歸咎於唔聽話之AO,推畀立法會拉布之泛民,劍指社會存在抗中,仇中,反中,戀殖,崇英,獨立等意識,真係easy excuses,由九七前用來針對肥彭,到九七後用來針對泛民,用來用去都係呢啲理由,只要香港政治及社會形勢都係依家咁樣半死不活,呢堆easy excuses隨時可以用到2047年. 問題係,點解呢班人士仲要挑起社會對立,乜唔係話要講民生,乜唔係話北方同泛民搞緊大和解咩?我冇水晶球,唔知點解,不過,假如依家嘅北大人之大方向係要搞大和解,隨時會令到依家靠撕裂搞對立靠意識形態鬥爭之人士,失咗方向,無嘢做,無油水.佢哋依家高調大搞意識形態論爭,一來就測試下,北方係未真係想同泛民搞大和解,係大方向轉咗,定係一時糊塗呢?二來就可以睇北方有幾撐自己呢?同埋第三,借機將香港管治衰敗的責任,推畀社會上存在抗中,仇中,反中,戀殖,崇英,獨立等意識,唔關我事矣. 你估北京收唔收貨?睇下其他建制派如曾大主席之反應,大家心中有數矣!
呢幾日個社會居然討論三權分立,真係眼界大開.香港人幾時會得閒到去理解憲法學裡面.權力分立之原則呢? 憲法學素來係香港讀法律之票房毒藥,唔係因為特別難讀,而係因為畢業之後唔係可以搵到食.假如閣下想走憲法學條路線,而且好鬼有興趣,仲想響呢方面響學界搵食,除咗讀完博士之外又要等到戴教授退休,至有機會教到書,成一家之言……anyway, 權力分立(separation of powers)只係一個總嘅原則,各國權力點樣分立又有唔同,有國家如美帝係分開三權,又中華民國憲法係五權,香港的權力分立原則係三權,但就一定,一定,一定唔係美帝之三權分立之憲法原則. 港人素來對價值,原則,理論不求甚解,又深受殖民主義思想荼毒,成日以為美帝對三權分立之解釋就係宇宙真理,用美帝之憲法原則去審視其他國家. 咁就死得.英帝之權力分立,都係三權,但係就係國會至上論,用市井說法,即係國會大X晒,咁佢又唔係美帝嗰種三權分立之模式,如果用美帝之分析框架去套入去英帝之憲制安排,又係錯Q晒. 大家不求甚解,香港人樣樣都要即食兼懶人包,如果連權力分立同埋三權分立之原則都唔去仔細理解,都想好似谷阿莫(網路紅人)咁五分鐘搞掂,sorry,咪好容易畀北方之學者拋浪頭拋窒囉,明白未? *************** 上周講開泛民主流唔想選特首,F選委響咖啡廳分析畀我知,上次AV仁選後,照道理白鴿唔會出選啦,剩番就係大狀黨,但大狀黨傑哥選過之後,其他嘅又準備退下來,叫佢哋又出來選,難度極高.至於為工人服務嘅黨,一路都冇興趣.其他嘅,出來都壓不到場. F選委話,佢覺得泛民應該有一個人去選,如果唔係,泛民選委就冇一個向心力,到時唔知選邊個,上屆都有人幾乎支持咗依家嘅香江最高領袖啦?聽完之後,個心都離一離,我同佢講,似乎班後生一代,唔單止唔應該去選特首,因為好似以前咁樣,派人參選,legitimise個選舉不特止,仲三年以來不斷受到打壓,今次派人去選,又再受多五年壓迫,玩嚟做乜?選前做餐死,選後畀人玩五年?循循環環,畀人擺布到2047? ************** 青年人勇氣可嘉,E青年準備去區選,一大陣炮灰feel,佢就話要專注選舉,最好唔好叫佢搞其他嘢,乜嘢特首選舉,嘥氣也.B青年事業上緊去,雖然都好熱衷政治,但以唔影響升職為主要考慮,落區都係集中做功能界別.J青年視野好強,佢地搞緊同2047有關之論述project,咁偉大之工程,其他事唔好打擾佢.數數手指,2030年,佢地四十幾歲,香江社會之中流砥柱,就係佢地. F青年話,2017年,不如就求其響泛民搵班四十歲左右之人士,抽生死籌,抽中一個之後,就搵佢去選,齊齊搞局,唔使太認真,總之搞到2017年選舉醜醜怪怪,成為國際笑話,咁就好玩.我話,萬一抽中一個本土派,上面都幾頭痕也.
白鴿同北方官員會面,身邊真係有朋友感到欣慰.堅㗎,因為社會就響相對平和嘅狀態下,大家咪專心搵食囉. 但係,相信泛民朋友表面上冇出聲,心裡面仲驚.因為過往北大人同泛民尖銳對立,無嘢講,無交流.咁樣對泛民最好,因為泛民對中國,基本上唔使有對策.既然上面樣樣都No No No,泛民就樂得清靜,只要不斷講:我地都想溝通㗎,我們支持溝通㗎,不過係北大人唔肯嘛…….簡直係膝蓋反應.所以,當北大人忽然做好人,大家頭都痕.我響本欄都提過,依家人地搵你做朋友,咁又點樣應變呢? 其實,上面搵你做朋友,係有前提嘅.光亞叔響5月31日的講話中,提及邊啲泛民有potential做朋友呢?前提就係,呢啲朋友要「三個認同」:認同中國憲法,認同基本法,認同一國兩制.咁樣,似乎白鴿黨之黨綱,唔係咁fit 「三個認同」,因為佢地講嘅係「兩個承認,一個支持」,佢地承認中華人民共和國憲法,承認基本法,支持一國兩制.你會問:有乜所謂啫?北京既然都肯同白鴿見面,又點會執著於乜「認同」同埋「承認」呢?泛民太敏感啫? 咁樣,大家就未必理解,乜嘢叫做「語言政治」.光亞叔用三個認同,潛台詞就係,願意同佢做朋友嘅,就要接受呢三個認同,同埋三個認同之下,所有官方有關憲法,基本法同埋一國兩制的論述.咁樣,過往呢三年,上面對此之相關定義,就一樣要食晒,例如白皮書呀,乜嘢三權合作呀,「一國」派生「兩制」呀之類. 白鴿嘅死亡之吻,唔止係同北方官員會面,而係sooner or later,當北大人同白鴿之交流越來越多,雙方互動越來越頻繁,泛民之同路人會質疑白鴿:喂,究竟你地嘅中國立場,係「兩個承認,一個支持」,定係「三個認同」先?依家白鴿係未準備走「三個認同」之路線呢?我相信白鴿會話,黨綱係「兩個承認,一個支持」,唔係「三個認同」,而且,白鴿反對一國兩制白皮書,片面解讀一國兩制云云.但當白鴿咁樣答嗰陣,北方人士就會用各種管道同白鴿講,喂!白鴿,如果你唔走三個認同之路,依家之溝通同交流,會斷晒噃?你地辛辛苦苦建立嘅理性溫和反對聲音,就會一鋪清袋,沉默大多數之選民捨你而去噃?你地部分黨友嘅乜嘢委員會嘅成員資格又冇晒噃? 跟手,白鴿裡面又唔知點解就有一班人好溫和咁樣講,其實「承認」同「認同」,差一個字啫,唔好咁執著啦,大家唔好意氣用事,要以香港社會大局著想,唔好再撕裂社會,兩地大家都係一家人,同坐一條船,有乜嘢點解唔可以傾呢? 北京用語言藝術套落去對手之做法,大把前車.台灣阿扁執政之時,就死都唔接受北大人講嘅,響九二年兩岸會議時有所謂「九二共識」.佢地知道,一接受「九二共識」,就要接受北京就呢樣嘢,有解釋權.到時阿扁就要同北京打泥漿摔角,不斷就九二共識之下有冇一中各表,一中係乜嘢一中?中華人民共和國?一個未來統一嘅中國?阿扁知道,一接受呢樣嘢,就會畀北京響兩岸政策上食住上,畀北京套死.不妨大家又睇睇,幾時白鴿有班溫和嘅黨員,突然會要求白鴿改黨綱,接受上面之三個認同?唔會依家,不過,有可能㗎,哈哈! 周五刊登
我的一些吹水兄弟,近來仲發緊唔少春秋大夢,例如仲有人念茲在茲,響度用念力,日念夜念,都想嗰位領袖落台,所以近日西環大學嘅民調,話呢位領袖之得分跌到最低,佢開心到即刻響手機度分享畀我睇. 睇得我專欄比較耐之朋友,都知道我鍾意用「有感」來睇政局.對於呢位領袖有冇機會下台,我晨咁早已經話冇.No chance.我唔會因為個人主觀願望,而影響客觀分析,仲要有數據之支持.大佬呀,呢份西環大學之民調中,雖然領袖之評分創新低,但係仲有22%受訪者覺得,如果聽日選特首的話,都會揀佢,仲要係,呢個22%係比起上一次的結果多咗一個百分點. 誠然,一個百分點,算得係乜,至多係響數字上,佢嘅支持比率係冇大變.喂!大家唔覺得奇嘅咩?既然佢嘅評分跌咗,點解佢嘅支持比率又冇跌仲有些微進帳呢?咁樣係代表咩嘢呢?例如,你係泛民支持者,響超級區議會選舉之中,你好憎泛民嘅白鴿黨候選人,但係,唔通你走去選禮義廉政黨咩?於是,你係響無選擇底下,又唔想因為咁樣令立法會泛民失去三分之一的否決權,於是就含淚,響三個泛民候選人中揀一個.同樣道理,會唔會有一堆立場幾建制之朋友,雖然唔鍾意依家呢個政府,但係因為佢發覺,依家冇邊個人可以取代到依家呢位領袖執政,於是唯有含淚支持,因為佢無alternative option,即係一個可以替換的選擇. 咁樣,如果我係支持領袖連任之粉絲,我一定要想方法,幫自己偶像對付任何有可能之潛在威脅.而且,出招要快狠準,殺對手一個措手不及.例如,依家忽然之間,又話應該由公務員出任下屆香江領袖,唔係嘛,依家離開2017仲有兩年,使唔使咁早出來贈興呀? 如果我要幫偶像,我就覺得應該不失時機,有膽有識地將呢個貪曾案件,盡快結案,提出檢控.因為只有咁樣做,就可以將幾個人物用拮魚蛋之牙簽咁樣,串埋一起.即係話,由九七年新一頁開始,所謂香港良心,香港公僕典範之一姐,原來係收肥佬嘅捐助,仲同依家嗰堆佔中人物及組織黐埋一堆,跟手就係佢當年嘅副手貪曾,佢究竟有冇貪腐,依家仲查緊,但係佢嘅疑似貪腐行為,一定背後有一班龐大嘅政府官員同商界勾埋一齊,唔會淨係貪曾自己一個㗎?然後,就要將呢啲事情,株連埋習握手,再詰問習握手知唔知情呢?當社會上有好多聲音和應呢個說法之後,咁樣大家就會聯想到,下屆交番畀呢班高官搞,咪又係回復番貪曾年代嘅表面公道,內裡貪腐嘅烏煙瘴氣情況咩?一有呢啲聯想,市民就唔會咁輕易同意,由本地公僕出任下屆領袖,咁樣就可以幫到偶像手,至少減低咗一個對手之潛在威脅. 政治世界,爾虞我詐,各有盤算,私下互劈,相當正常.依家各有能之士,已經摩晒拳擦晒掌.假如我係支持領袖連任之粉絲,就期望佢用美帝之軍事戰略,迅雷不及掩耳之斬首行動,將對手盡快KO.否則,下年預算案唔派水,民望點會逆轉勝呢?
因為我每日返工放工都會經過金鐘,望住藍色的天空,有點侷促的空氣,耳旁傳來「蓬蓬,蓬蓬」的重型車輛聲音,還有車站工程的噪音.好難想像,一年前的光景.是的,眨下眼已經一年. 我知道一些傳媒朋友最近在拍專輯,講緊一年前發生的事,同埋種種當時的「點解」,即係點解會有呢啲決策,點解會有嗰啲決策等等.當然,圈內的人會知道來龍去脈,肯唔肯就某些事情的決策過程,毫無保留地公開呢?抑或依家望番轉頭,會唔會再做好啲呢?相信如果呢些專輯出籠,就會令大家會有更多角度的思考,又或者會重新掀番原本埋好嘅傷口,大家慢慢睇啦!但係,一年過去,有個因素仲係響度未解決,而且情況就好似雪球咁樣,越滾越大,就係「中國因素」.呢樣嘢,正正就係未來青年要克服同解決嘅因素,亦係未來有志長期搞運動嘅朋友,點樣去處理嘅問題. 有某些老餅仲覺得,中國係一嚿你唔理佢,佢亦會嚟搞你嘅東西.一味講港中分隔,都相當superficial,幾雲端嘅思考.響依家西環總有人在你左近嘅情勢下,港人唔係話唔反抗,而係要認清自己同中國實力有懸殊,我地要爭取嘢嘅時候,就要顧及己方仲有乜嘢「渣拿」同佢講數,如果乜都冇剩,咁只能夠有幾多食幾多,而唔可以樣樣嘢都幻想可以拿盡.有呢種想法嘅朋友,喺一年前,同埋一年後相比,唔會有太大嘅分別,反而係呢一年來,更加睇到中國呢嚿嘢越來越大嚿,一年下來,港中之實力差距更遠,我地嘅籌碼更加少. 假如你係黃絲青年,睇完上面嗰兩段,的確會眼火爆,大罵有冇搞錯,依家上面殺到埋身,仲會喺廚房攞晒菜刀杯碟掟過嚟,未掟就先退讓一步,咁樣唔係對抗,而係投降,未戰先降,唔係好啱數.而且,人地實力係未真係咁強,定係少數強硬派喺度搞搞震呢?如果港人唔show下一啲muscle,即使係微弱,都可以頂住先,至多壯烈收場.而且,既然自己同對手實力有差距,更應該想辦法壯大自己實力,喺方方面面將加大自己嘅優勢,頂住上面嚟嘅北風,係未呢? 上面只係有兩種處理中國因素的態度,當然中間仲有好多variations,大家出去聽大概都離唔開呢啲.查實點都好,提出以上兩套唔同觀點之朋友,背後亦有對中國未來形勢判斷,有唔同嘅路向.假如你係一個,相信中國萬能論,中國點都唔會倒台,中國永續強大,中國經濟社會未來相對樂觀,對港態度只會緊不會寬,咁就會較為接受老餅朋友的分析,即係人地畀幾多,你就食幾多咯. 但如果比較傾向中國崩潰論的話,就會覺得既然上面好快會崩塌,係未都要有適當之手法,處理香港,做好一道超級防火牆,以備一旦上面出現有政黨倒台,我地自己呢邊先唔要自亂陣腳,而係有防範有準備底下,頂住呢個巨浪,然後就可以借自己優勢重新出發呢?咁樣,香港社會各界,係未ready for a change呢? 市場上有咁多對中國因素之研判,其實相當百花齊放,有時間大家可以細心咀嚼,借壹周年之際,想一想,好嗎?
早幾日同一班建制人士交流.係呀,仲有人原來係依家最高領袖之粉絲,支持咗佢二十幾年,仲猛話最高領袖其實係有心人云云.所以,泛民朋友唔好成日一廂情願,返去立會成日見大主席,就以為最高領袖冇乜朋友.傻啦!正如我後生時,個個鍾意Spandau Ballet ,我就鍾意Cocteau Twins.大學嗰陣人人鍾意小澤圓,我like冰高小夜,每個人都有特殊偏好嘛. 言歸正傳,既然有人話成日睇我專欄,有兩條問題又因為時間唔夠又答得唔好,依家正好將我嘅想法,比較有系統地講出嚟,反正好多觀點我都喺媒體講過. 第一條係關於呢位最高領袖係咪會連任.我冇水晶球,唔識預計將來.但係,最高領袖好想做多一屆,大家都清楚.我素來係以呢位大哥會做足十年來推測局勢發展.點解咁講呢?一來,點都好,今年以來,最高領袖之平均支持度有25%左右.佢係有一定之支持,但係唔代表,佢依家好穩陣.最高領袖咁多能人異士幫佢,自然會有人幫佢打點部署連任啦.要連任,第一件事就要入閘.上屆佢扮晒嘢咁樣四圍乞票入閘,依家大家想番轉頭,係咪真嘅呢?相信佢喺下年,佢嘅支持者,必然用盡方法,掠夠至少三百張鐵票可以入閘,四百票應該唔困難,五百票就難啲,但入閘應冇難度.如果係咁,下年佢老人家之粉絲,好自然會喺各界別打好椿,結晒幫.有票在手,同北京討價還價時至有籌碼. 然後最高領袖之粉絲就要想方法谷高民望.參考外國經驗,以及香港人大部分精甩尾又短視務實,派水就係最好方法.要派餅派到似層層有理論基礎,依家就要製造一個公共財政之政策矛盾,即係適度有為vs積極不干預,夾到財爺願意喺方方面面,不失時機地派錢,如果撞正下年中國經濟唔得,仲可以大條道理派三糧四糧,各行各業打工仔不單紓困,仲有錢派,派到大家見牙唔見眼,香港人又點可能唔投桃報李,支持下佢呢?所以,最高領袖要連任,派水係方法,另外就當然係有一班最高領袖之粉絲,放料放消息護主,打倒任何潛在對手. 第二條就係如果呢個人連任不成,邊個可以做呢個位?我聽完真係想笑出嚟.因為自2003年開始,北京高度介入香港各行各業,大小商會專業會同鄉會街坊組織NGO乜鬼都有,幾乎支配晒各行各業.北京基本上已操控晒絕大部分關節位,喺香港社會及經濟民生方面,北京有信心一撳掣,個個都會聽話. 相信北京唯一唔係有太大掌握嘅,就係香港金融市場.響呢方面,上面仲要靠香港之專家.從呢個角度講,香港之最高領袖,乜人都可以,只要佢可以幫上面處理好香港之金融安全及穩定. 上面做嘢好依慣例.習大大上面同鬍鬚曾握手,其實就係同當年老江握老董手一樣,即係話畀相關人士聽,佢有自己心頭好.至於要撥亂反正,上一次就係將老董提早收工,找個懂管理嘅人上台頂住先.上次就搵咗個AO,即係貪曾頂住一陣. 今次如果有人唔連任,或連任不成,又會唔會搵AO呢?唔知囉!
身邊朋友問,點解要睇工黨嘅選領袖爭霸戰呢?點解咁重要呢?左膠選領袖,關我地乜事呢? 其實都真係唔關我地事.香江最高領袖之粉絲,家下同有鬍鬚嘅握手哥開拖,今日射兩嘢暗箭,聽日又講兩句,唔通又關你同我嘅事咩?我地大部分人響下年嘅特首選舉都只係有得睇冇得投,食花生等人連任啦,係咪? 不過,我地要觀察.要睇下人地英國工黨響選戰輸咗俾保守黨之後,家下要變,究竟應該點樣變呢?既然係咁,佢地又開始一輪極為重要嘅,尋找路線之旅.有四個人角逐寶座. 四個人,政治光譜上最左嘅,係Jeremy Corbyn,呢位大哥可謂大左膠,相信要搞更多公共開支同埋福利,以至要加大工會力量,打冧資本主義咁滯,然後又有最右嘅Liz Kendall,即係一位工黨之右派,貝理雅主義之信徒,有人仲懷疑佢係未入錯黨,應該去保守黨㖭!當然,仲有Andy Burnham(部分民調之中領先)以及Yvette Copper. Kendall資歷淺,照理唔係主力,仲應該係陪跑居多.問題係,點解今次選黨領導,個個都好高調呢?因為今次工黨選黨魁係由工黨黨員及支持者一人一票選出來,以英國幅員咁大,其實咁樣選黨領袖同普選冇分別,所以英國傳媒相當重視今次選舉,以窺探英國工黨支持者點樣去睇未來五年,左膠面對社會問題重要政策走向. 然而,形勢有啲奇怪.英國政治係有政黨輪替㗎,真係有工黨保守黨同N咁多個黨一齊出來爭執政㗎,照道理,工黨黨員要考慮嘅,應該係下屆大選之勝算如何,邊個領導可以贏到大選先係最重要,所以,就應該選一個可以贏嘅領導.既然係咁,呢位領導亦必然應該係向中間靠攏,闡述政治理念亦相信係中間偏左,希望可以撬走中間選民(即係比較中產)選票嘛. 但係,上月中之民調就居然試過,屬於大左膠之Jeremy Corbyn處於領先之局.呢個民調真係跌咗好多人眼鏡.睇番報道呢啲新聞之網民留言,佢地支持Corbyn之原因,就係因為佢可以捍衛傳統工黨之社會主義核心價值,立場相當堅定,唔會左搖右擺,唔係因為為咗贏得大選就做變色龍.有人提過,工黨響蘇格蘭輸晒,統獨爭議固然重要,但係亦都反映咗蘇記裡面之傳統支持者(係非常左膠之人),覺得工黨已經變成英格蘭黨,冇咗對社會公平及正義之核心價值.所以,Corbyn贏的話,有助重奪蘇記選民支持. 不過,貝理雅執政時代嘅「白宮發言人」Alastir Campbell近日寫blog沉痛呼籲,Anyone but Corbyn,叫工黨同寅唔好支持Corbyn,因為咁樣只會帶來災難,令工黨變番party of protest,即係逢乜必反,咁樣點贏大選呢?如果我係保守黨,就真係好想Corbyn做黨魁,因為佢咁左膠,脫離「現實」,五年後保守黨必勝無疑,真係獨孤求敗.


text:
HI THIS IS EMMA
Perfect Mama R6去眼袋好唔好?媽媽級親試療程,做完3次老公叫我唔好再做?
眼袋大過手袋真係唔係辦法,前排試左Perfect Mama R6去眼袋療程,想知Perfect Mama R6好唔好?就繼續睇落去!
點解我要去做Perfect Mama R6去眼袋療程?自從生完bb之後,日日無教好訓,晚晚起身餵夜奶,人地話坐完月一個月,產後媽媽會精神好多,但我就正正相反,因為休息得唔夠,眼袋,黑眼圈統統跑出來,而且下眼皮腫到好似被人打咁,次次出親街我都要用化妝品左遮遮右遮遮,但咁落去都唔係一個辦法…呢個時侯有個朋友推薦左一間專for產後媽媽做facial既美容公司比我,就係Perfect Mama,針對性咁解決產後媽媽唔同皮膚問題,因為講到明專做媽媽客,感覺比其他美容院好d,朋友推薦我去做Perfect Mama R6去眼袋療程,當然我第一次聽到Perfect Mama呢個名,都會擔心Perfect Mama R6 好唔好,所以我就答返朋友話考慮下先算.
當晚我就上網search下Perfect Mama R6去眼袋療程好唔好,我見到好多媽媽係討論區都有講起Perfect Mama R6好唔好,事實上好多媽媽做完都留言話療程好work,做完之後明顯黑眼圈同眼袋都減淡好多,個個講到咁掂,我都心郁郁想試下Perfect Mama R6好唔好.講真,生完bb之後,我唔係無試過買貴眼霜,一枝眼霜唔係平架,都成$600-$700,計計埋埋我都用左幾千蚊買眼霜,但係都係無咩用,眼袋依然咁大個,就快跌落下巴.而眼袋大真係好影響儀容,就算化完妝望落都好似無咩精神咁,無理神氣,試下出出下街,有個無見好耐既舊同事問我老公係咪我細佬,嘩個下我真係內心受一千下重擊,大佬我老公大我成6年架,我有咁老咩?所以思前想後,我考慮幾日,之後都係決定去試下Perfect Mama R6好唔好,反正而家有得免費體驗,就算試完唔適合,都可以唔join package姐!
想討論Perfect Mama R6去眼袋療程好唔好,就要講返我當日上去試做既過程,可能因為Perfect Mama係一間專做產後媽媽既美容公司,所以一上到去,所有員工比我既感覺都好親切,有種自己人既感覺,同埋有d staff本身都係媽媽級,傾起上來好開心,比到我大個relax既氣氛,初步Perfect Mama比我感覺都幾好.另外想講幫我登記既員工手腳好利落,好快手就差唔多15分鐘法搞好手續叫我入房.
見美容顧問既過程都令我感覺幾舒緩,當我問到Perfect Mama R6好唔好既時侯,美容顧問笑笑口,好似閒話家常咁同我傾計,顧問首先幫我做個皮膚分析,同我講解返我眼部有咩問題需要改善,同埋我既眼袋屬於咩類型.之後就開始詳細解釋Perfect Mama R6去眼袋療程當中所運用到原理係咩.原來Perfect Mama R6去眼袋療程運用左3種RF射頻技術,可以滲透唔同既皮膚層,最重要係即時見效,而且無入侵性,唔洗擔心皮膚會有傷口要恢覆期!顧問對我所有問題都係有問必答,加埋態度好親切好有禮貌,成個諮詢過程我都幾愉快!
不過要知Perfect Mama R6去眼袋療程好唔好,都係要根據返實際效果既,到真係開始試做機既時侯,治療師特登係做療程之前,比塊鏡我照一照個樣,話之後做完會明顯有唔同wo,講到咁神奇,都唔知係真定假既…不過點都要讚治療師手勢好好,攤係張床個時,我係完全無感覺到唔舒服,治療師用機頭一下又一下咁按摩我眼周皮膚,我只係feel到有少少熱熱地感覺,但又唔會話整到我痛咁,而且我攤係度,有幾下仲差少少訓著左.
之後最神奇既事情就發生!!做機之前我問治療師Perfect Mama R6去眼袋療程好唔好,做完療程之後佢比塊鏡我照,嘩,我對眼出現返呀!下眼皮明顯無之前咁腫,而且黑眼圈都淡返少少,只係做完一次已經有呢個效果,實在太神奇,唔怪之得美容顧問寫包單話只需做一次Perfect Mama R6去眼袋療程,就會知Perfect Mama R6好唔好,原來佢無講大話架!
由於Perfect Mama R6去眼袋療程療程效果太好,加埋而家有優惠,做10次都只係需要$1888,真係cp值幾高,所以我最後都join左package,但我覺得絕對物超所值,而家買眼霜閑閑地都要成600$,700$,買完仲要唔知有無用,不如交比專業人士負責仲好過啦!做完3次之後,眼袋已經消得7788,老公都話呢個療程好神奇,講笑話反正無乜眼袋都唔洗再做啦,不過我又點會理佢呀,當然要做足10次Perfect Mama R6去眼袋療程,先有最佳效果啦!
所以同我一樣有產後大眼袋問題既女仔,其實我都幾推薦大家去試下做Perfect Mama R6去眼袋療程療程,一定唔會令你地後悔,加埋而家都仲有得做免費體驗,快d上去試下啦,真係唔洗問我Perfect Mama R6好唔好,試完你地一定唔會後悔架!
喜歡我的文章嗎?
別忘了給點支持與讚賞,讓我知道創作的路上有你陪伴.


text:
《金宵大廈2》全新造型曝光 陳山聰李施嬅劇透
撰文:東方新地 圖片:無綫影片截圖及李施嬅IG
《金宵大廈2》故事主幹好唔同
《金宵大廈2》除咗有舊大廈故事骨幹,陳山聰同李施嬅嘅故事仲會發生喺一間咖啡店入面,陳山聰會飾演咖啡師,日前喺咖啡店開工,目測兩位主角嘅造型都同上集好唔同.
李施嬅爆有少少連繫
對於《金宵大廈2》內嘅新角色同故事,李施嬅接受無綫娛樂新聞台訪問時就話:「同第一輯又唔係完全冇connection嘅!有少少嘢嘅!有好多嘢我好想講,但又完全唔講得!但我哋兩個嘅角色係全新嘅,所以會諗到頭都爆埋,哎呀我又唔講得喇!」
為《金宵大廈2》狂練沖咖啡
陳山聰就補充:「今次我哋無論喺造型同角色設定上,監製,編審同我哋都𢱑爆頭,好多嘢都商討得好好,傷好多腦筋.」至於喺《金宵大廈2》飾演咖啡師,陳山聰已經喺屋企狂練習,仲話好友袁偉豪送咗一部工業用嘅咖啡機畀佢日日操,不過李施嬅就話唔敢試佢啲咖啡,因為佢成日都加酒入咖啡.
《金宵大廈2》親熱戲替身代勞
故事情節唔可以劇透咁多,不過李施嬅日前就透露《金宵大廈2》十個單元故事全部都好特別,其中飾演嘅現代角色,同陳山聰有好多激情親熱戲,笑言多到麻木,幸好上一輯已熱身同有晒默契,上次李施嬅有場露背戲要替身拍攝,因監製知佢怕醜,今次大量床戲親熱戲,李施嬅都會由替身代勞.相反操肌操到好大隻嘅陳山聰就比佢專業,再加上冇男替身嘅身形比佢靚,所以佢會親自上陣.


text:
相信唔少人對Content Marketing有所誤解,最緊要有話題性?抑或夠「爆」?同平時嘅 marketing又有咩唔同呀?
同傳統marketing最唔同嘅地方,內容營銷(Content Marketing)唔再hard sell佢哋個產品嘅賣點然後瘋狂叫你買,而係會通過影片,圖片或文字等形式去傳遞信息或概念並慢慢滲透俾客戶.然而,高質嘅「Content」可以本身已經具備創意或者教育性,同時達到品牌推廣嘅作用 ,甚至會令人share出去.
Content Marketing另一個得意嘅地在於,佢嘅作用唔單止有短期業績提升,而係比較長遠嘅效果,例如提升品牌形象或顧客對品牌忠誠度(Customer Loyalty).
你有冇曾經明知係廣告但依然心甘情願咁睇到尾?泰國呢方面就做得比較出色,一堆「感動一 百萬人廣告」之中最經典一個就係:一位窮先生到處幫人,就算繼續活得平庸但帶俾他人温暖,間接就將「種善恩得善果」同保險掛勾咗.
版權所有:CheckCheckCin Facebook Page
而本地都好多新專頁或者頻道都玩得出色,例如保健專頁CheckCheckCin會定時出唔同嘅中醫保健文章,等用戶以較簡單同得意嘅圖像去理解中醫知識,例如清熱排毒等,提升年輕人對健康嘅關注,繼而又可以展現到佢哋公司係保健方面嘅專業,最後當然都成功吸引到唔少佢哋嘅支持者購買品牌健康飲品.
旋轉商店6大功能
假如我係一個Carousell賣家,除咗賣產品之外又可以點到Content Marketing?Carousell就有 「旋轉商店Caroubiz」俾賣家Upgrade做「商業用戶」,仲提供6大功能,小編嘅心水就係 「錄影產品」功能,除咗可以令買家更加認識產品本身,例如係使用教學,更加可以了解賣家更多,亦可分享背後嘅銷售理念(Click呢度認識更多).即刻試下啦!


text:
逸東酒店喺1990年開業,自此成為佐敦地標之一.逸東酒店喺2018年進行翻新工程,除咗設計改為型格路線,亦不失本土色彩,更重要係將品牌重新定位,以人為本,更關注種族,人權及LGBT等性別議題,融入香港社區.就係因為呢種香港少見嘅市場定位,所以吸引咗我哋去到逸東酒店玩Staycation喇!
酒店大堂
逸東酒店位於佐敦彌敦道,巴士嘅路線選擇非常多,鄰近佐敦港鐵站,附近仲有唔少地道特色嘅餐廳小食,仲可以順便去埋附近嘅廟街食煲仔飯,做一日香港遊客添.
逸東酒店前身為普慶戲院,喺1990年開業.逸東酒店一開始行傳統嘅酒店風格,直至2018年嘅更換管理層,逸東酒店亦一改以往風格,除咗設計改為型格路線,亦不失本土色彩,更重要係將品牌重新定位,以人為本,更關注種族,人權及LGBT等性別議題,融入香港社區.就係因為呢種獨特嘅市場定位,吸引唔少年青人關注.喺逸東酒店嘅大堂就融入藝術元素,亦有唔少本土特色.而整個check-in過程非常快速順暢,逸東酒店嘅職員服務態度非常好,仲主動幫我哋late check-out至13:00添!
房間區域
我哋今次入住位於11樓嘅逸‧尚客房,由逸東酒店嘅大堂前往客房,需要成坐玻璃觀光電梯.呢部觀光電梯首先會經過酒店室內嘅酒吧,再通往外面,可以欣賞到佐敦彌敦道一帶繁忙嘅景色,非常獨特.
逸東酒店共提供465間客房,房間喺2018年進行翻新,以木為主調,簡約得嚟又有格調!雙人床係標準size,床褥軟硬適中,床單柔軟,非常舒服;枕頭總共有4個,2個係偏軟2個係偏硬.兩邊都有床頭櫃,兩邊都有插頭,其中一邊床頭,更設有多功能鬧鐘,可以透過鬧鐘附設嘅USB充電.逸東酒店以趟門取代窗簾,所以非常遮光,第二朝完全唔會俾陽光整醒,瞓得好好,真係差足電呀!
我哋房間嘅景觀以對面學校為主,景觀都算開陽.而房間亦有smart TV,電視除咗提供本地嘅頻道,亦有電影台,新聞台,體育台同外語頻道,選擇非常多;另外,亦可以連接自己部電話,想煲劇聽歌都可以自己話事啦!除咗書枱之外,房間內亦有一個迷你雪櫃,提供一大支免費嘅飲用水,茶包同咖啡包.
浴室區域
浴室係成間房比較失望嘅地方,因為浴室係未有翻新,真係好舊啊!浴室乾濕分離,設有浴缸,可以浸浴.個人用品就只有牙刷同牙膏,如果需要其他個人物品亦可以向逸東酒店查詢.至於洗頭水,沐浴露就用上品牌:ZEN.衣櫃入面就放有浴袍,拖鞋,夾萬同風筒.


text:
皮膚白滑對女人來講真係好重要,我估邊個都唔想塊面有色斑架啦~雀斑呢家野,細個生既時候,咪叫可愛囉,但大個仲有一攤攤褐色的斑點係面上,望落個人都特別污糟咁架~唔少人生色斑都會選擇到美容院做療程打斑,特別係近幾年大為流行既皮秒去斑,更加係好多人選擇既療程,但係皮秒去斑邊間好呢?作為美容小先峰,平日最中意周圍試新野,近期試過好幾間皮秒去斑療程,等我話你知我覺得皮秒去斑邊間好啦!!
皮秒去斑邊間1.皮秒係咩呢?
係我介紹皮秒去斑邊間好之前,唔知大家了唔了解咩係皮秒呢,皮秒係比激光更新更快既一種技術,相比於激光能量要快1000倍,咁姐係點?姐係停留係皮膚表面既速度都好快呀!
往日d人用激光打斑最怕就係痛同反黑,而激光所有既缺點,皮秒通通都改善左,正係因為皮秒速度夠快,所以當你地未反應得切,未feel到痛同熱傷害既時候,其實已經打完架啦~亦因為咁唔會有咩反黑既情況出現,而術後既恢複期都好短暫,只係幾個鐘皮膚已經煥然一新,皮膚白滑白滑,可以如常咁返工生活架啦~
你地都知香港人咩都講求要快架啦,所以去斑都最緊要快人一步,而皮秒正係現時最快最新既去斑技術,姐係間間美容院都用緊既野囉~
皮秒去斑邊間2.點解會有色斑出現呢?
要知道知己知彼既重要性,咁係講皮秒去斑邊間好之前,不如先講下點解會有色斑出現啦,咁先做到對症下藥架嘛!
其實色斑既成因有好多,最主要係係紫外線太強烈,而又無做好防曬所引起既,另一個原因就係因為遺傳啦,姐係父母有色斑問題,其實仔女都好大機會會有架~至於我呢,兩種因素都有d影響啦,由細到我都有唔少雀斑,我估係呀媽遺傳比我,因為我呀媽又係勁多色斑~當時我細細幾歲大,唔少人話面豬仔有雀斑,好cute cute好可愛.不過一大個左,成為30+既中女之後,雀斑愈生愈多,加埋我平日出街懶得搽防曬,塊面又黑又多色斑,即時老左10歲呀,試過係條街,比人叫我做呀姨,真係好得人驚!
除此之外,日常入面護膚做得唔好,落妝落得唔乾淨,灰塵污垢呢d外來既刺激太多,都會加劇皮膚之中黑色素既生成,形成更加多既色斑架!講真,個個女仔都想自己塊面白白淨淨,望落都整潔d啦!所以接下來我就會真係入戲肉啦,等我講下真係皮秒去斑邊間好啦!
皮秒去斑邊間3.一間好既美容公司要點樣選擇?
市面上有各式各樣既皮秒去斑療程,差唔多間間美容公司都有咁濟,咁但係要點簡先得架??點先知皮秒去斑邊間好?
美容小先峰話你知,不外乎4大方面:「服務,價錢,口碑同效果」.
對於皮秒去斑療程呢種高能量美容療程,一定要唔可以求其行入街邊小店美容院,打斑無效都算,分分鐘搞到爛面加嘛~所以最好選擇一間大型,有口碑既美容公司,而最好注意入面既儀器係咪原廠正版,有無認證,另外美容師要受過專業訓練,確保佢地打斑時效果係有效同手勢好!
除此之外,最緊要當然係價錢啦,去做美容最驚比人剜到一頸血,所以明碼實價好重要,而且最好就有得試做啦,試到適合自己先買療程就最perfect 池~最怕比左幾萬蚊,點之做完一次發現係完全無效,荷包真係好肉痛!
皮秒去斑邊間4.推薦New Beauty PicoCure去斑療程!
講左咁耐,到底我有無覺得皮秒去斑邊間好呢?當然有啦!美容小先峰試過咁多間,最推薦就係New Beauty PicoCure去斑療程啦!
New Beauty PicoCure去斑療程唯一一部有4波長激光既儀器,4波長有咩咁勁?佢結合左皮秒同納秒,所以可以同時處理到大塊同細塊既色斑,不論係雀斑,太陽斑,定係深層既荷爾蒙斑同太田斑,一樣可以通通K.O!New Beauty PicoCure去斑療程原理好簡單,先將大塊既色斑同色素震碎,然後隨新陳代謝自然排出體外,由於d色斑已經震到好似粉塵咁細小,咁就可以極之容易就將黑色素排出去~
New Beauty最好既地方係有得免費體驗,姐係試完覺得適合自己先買package都得,呢個真係佢既最大優勢,總好過試完又無得退錢好!
而New Beauty登記網上體驗既流程都好簡單,只係需要係網上簡單填寫少少個人資料,就會有專人聯絡你,之後開開心心去New beauty分店試做就得架啦!
講返當日我去體驗PicoCure去斑療程既感受,一上到左門面乾淨又high class,入面既staff好有禮貌又靚女,整體感覺比我好好~之後New Beauty安排左美容顧問同我講解下療程流程同原理(中途係無hardsell過我!),對於我唔明既問題,顧問好有耐性咁解答,又分析埋我既色斑種類同分佈位置,真係勁詳細!
至於打斑既過程係點?其實真係唔算痛,New Beauty美容師手勢好好,我淨係feel到好似有條橡筋係我皮膚彈下彈下咁,而且佢唔會因為我係試做而hea打,佢真係幫我打足成塊面,仲係多雀斑嘅位置重點打多幾吓!做完療程,又會好細心咁教我點樣護理皮膚同保濕,呢d咪叫有服務囉!!
而問我皮秒去斑邊間好?我都幾推薦New Beauty!係我打完斑之後既一星期之後,明顯係見到皮膚整體白淨左好多,有種透亮感!另外,面頰位原先密密麻麻既雀斑,都少左dd!打左一次就有呢個效果,我真係好滿意呀,之後我keep住保濕同防曬,個淡斑效果都hold到好耐!所以點解只要有人問我皮秒去斑邊間好,我都會推薦New Beauty,就係咁解囉~
講講下…我自己都覺得有少少太sell,不如咁啦,講多無謂,試下先實際d嘛~其實New Beauty keep住都有免費體驗呢個網上優惠架,不妨自己親自去體驗下New Beauty適唔適合自己啦!等我擺條link係度,有興趣就自己登記~


text:
《收納幸福到你家:改變上百個台灣家庭的整理奇蹟》呢本書,可以話係台灣人嘅收納天書.作者廖心筠係台灣首位上門收納專家,亦係第一個收納教學專家,佢仲獲得日本Jalo生活規劃師一級認證.想了解佢最出名嘅「 三軍收納法 」,又唔想睇晒成本書?本文為你作簡要介紹.
家居貼士
中秋過後,不經不覺好快又到深秋.雖然香港四季變化不算明顯,但大家總應該趁呢段時間執拾夏季衣物,準備 換季 踏入冬天.Boxful再次提提大家,喺收納夏季衣物前要作出適清洗處理,先可以令衣物妥善保存,到明年夏天攞出來時新嘅一樣!
試問喺香港地有邊個唔想安居樂業?當大家努力工作一段日子,有朝一日終於夢想成真可以擁有自己嘅居所,實在值得慶賀!之不過,正所謂「好事多磨」,喺大家打造自己嘅安樂窩之時,未必會事事順利!萬一裝修期間出咗問題,咁有乜解救?
無論你係有自住物業,抑或係多年租客;無論你係住千呎豪宅,抑或係劏房戶;無論你係住公屋抑或私樓;無論你係住高樓大廈抑或三層村屋;無論你係儲物狂抑或簡約派……只要你住喺香港,你都會有需要用到 迷你倉 或 迷你箱 等等儲存服務.無論你係已經用緊迷你倉,抑或只係有興趣準備想用,你或者都會有好多問題,呢篇文章一定幫到你.
暑假在即,書展又快到,又係要處理書本嘅旺季.也許你係學生,要處理家中嘅舊課本;或者你係書迷,每年書展就會醒覺自己買落太多書,諗起搬屋時就苦不堪言.喺你決心執書嘅時候,你又總會覺得將啲 舊書 就咁丟棄實在好浪費,好唔環保……咁到底可以點做?
香港環保署公布嘅空氣質素健康指數,經常都會出現健康風險中或高,以至甚高或嚴重;即使你置身喺屋企,都會感受到空氣質素之差.好多人都會不惜花錢置番部空氣清新機,其實有好多 室內植物 ,都可以幫助改善室內空氣嘅質素!
踏入風季,天文台早於年初已預測今年(2019年)會有4至7個熱帶氣旋進入本港500公里範圍內,有直接威脅性,更不排除會有10號風球.風季雖延至6月或之後才開始,但雨量會偏高,介乎2,300至2,900毫米.面對暴風暴雨來襲,大家應要喺打風前做好以下家居 防風 措施,以減低風暴對家居財產及生命嘅損害.
近期夾公仔機相當流行,周圍都開咗好多夾公仔店,相信好多絲打都花咗唔少錢,夾咗不少心頭好,令屋企嘅 毛公仔 數量大增!你又會點樣收納呢啲毛公仔呢?如果就咁堆埋一邊,唔單止凌亂,仲會積塵.就等Boxful介紹番幾種唔同嘅毛公仔收納方法啦!
學生放暑假話長唔長,一踏入8月就已經進入尾聲,要收拾心情準備 開學 .作為家長嘅你,好應該趁呢個時候鼓勵同幫助孩子們執拾房間,為新學年作好準備,同時訓練佢哋有良好嘅家居生活習慣.即睇以下嘅開學前執屋小貼士!
盛夏降臨,相信大家不論日夜都會喺冷氣機嘅「照顧」之下過日子!但係冷氣機日開夜開,其實都好傷,極需要有適當嘅「照顧」,等佢哋保持最佳效能同延長夀命.以下係一啲 冷氣機保養 嘅基本步,針對番家居冷氣機,俾大家參考一下.


text:
:lomore-tongue: 加拿大救生艇stream B啦
香港抗疫亂象一覽
-
捱到6點,總算收工,第五波大爆至今兩個禮拜左右,對我地呢啲前線人員黎講簡直係度日如年.有幾點要揭露一下.
1 醫院病床唔夠,呢個問題最早係源於佢一開始係咪都拉人入院,搞到病床唔夠用,之後又唔分流長期病患同新冠病患,搞到交叉感染.
2 老人院政策問題,政府一開始叫老人家有事入廠,根據1佢又唔夠病床,白車送到入院就係院門口吹西北風.而家又話要留在院內隔離,又搞到交叉感染.
3 根據1同2,政府應該安排其他場地收治病患,但除左個竹篙灣有啲規模,根本係冇任何地方可以收治病患,我地最早提出租學校禮堂,係我地社福界「擅自」進行左一個禮拜後,林鄭先公佈全港學校提早放暑假,空個禮堂出黎抗疫,嗰陣時已經太遲.
4 講下3提到既竹篙灣,竹篙灣根本冇足夠人手管理咁多人,佢只有用whatapps羅物資,但問題係只有五個人有個Account權限可以查驗.大佬,咪玩啦,竹篙灣塞左幾多人呀?仲有簽紙走只有五個醫生,簽到手斷都未得啦,後來改善左搵人幫手測到陰性就走得,但係個管理同物資調度極度混亂,呢個問題至今未見到任何解決跡象,真係唔怪得啲竹篙灣病友發癲.
5 1234都有既問題,政府濫用外判,好似4既竹篙灣,聲稱有1000人手,但通常只見4,5個人行行企企.有時判到我地`都唔知邊個係負責,打去政府坐底要打近百次先通,一打通佢又話係第的部門/第啲公司負責,好似我地想幫一啲街坊安排隔離,我地係由隔離熱線打到防疫專線又打到家居檢測,最尾索性打999,嚇佢地再敢踢波落去遲早出人命,先有人接手.我係後來先知原來佢地判上判,原本應該Follow既AO反而在家工作,呢個真係最大既諷刺……


text:
羅馬尼亞Black Angelika 傳奇天后
2022年05月24日 23:00
東網電視更多新聞短片
嚟自羅馬尼亞嘅Black Angelika被喻為歐洲最強脫星.(互聯網)
近年冒起嘅歐洲人氣脫星有唔少,只係講到四仔界史上首席歐洲脫星嘅話,Black Angelika絕對當之無愧,猶記得當年佢出道時嘅人氣,真係超勁呀!
重金利誘
早前美國討論區網站Reddit有人發文問,喺四仔界史上著名嘅歐洲脫星有邊位,結果排第一位嘅係Black Angelika.喺羅馬尼亞出生嘅佢,點解咁受四仔迷歡迎呢?咁就要從佢出道前嘅故事開始講起.佢自細嘅夢想係成為一位演員,喺大學時修讀戲劇,更參加電影及電視面試,可惜佢嘅演藝之路並唔順利,反而憑住甜美嘅樣貌,一直不乏拍攝廣告嘅機會.
直到2007年時,佢終於決定放棄當演員夢想,話說當時班中唔少女同學都獲得演出電視劇及電影嘅機會,而佢卻一直坐冷板櫈,呢個時候佢收到模特兒公司經理人嘅電話,問佢有冇興趣演出四仔,喺重金利誘之下,佢便答應演出由Glam Girls Productions製作嘅四仔短片,自此正式出道成為四仔脫星.Black Angelika回憶稱雖然事隔多年,但佢對於當年嘅決定並未感到後悔,反而覺得自己應該更早入行,唔使兜咗個大個嘥時間.
攀上高峰
Black Angelika嘅外形跟當時主流嘅東歐脫星有相當大嘅分別,甚至有人話佢似拉丁妹,而當時期歐美正掀起拉丁裔脫星嘅熱潮,加上佢前凸後趷嘅火辣身材,同埋一口特別嘅羅馬尼亞口音英語,因而深受歐美四仔迷歡迎,而且作品銷量亦極佳,更吸引到各大著名四仔廠嘅注意,其中Private更開出高價片酬邀請佢演出6套作品,當中科幻題材四仔《Blockbusters #3》,更喺2008年嘅FICEB頒獎禮獲得「最佳女配角」提名.
到2009年佢嘅四仔事業更攀上高峰,除咗喺AVN頒獎禮獲得「最佳外國脫星」提名外,更喺Hot d'Or Awards頒獎禮奪得「年度最佳歐洲脫星」,自此奠定天后級地位.Black Angelika坦言冇諗過自己會喺四仔界得到咁好嘅成績,所以非常多謝四仔迷對佢嘅厚愛.另外,問到佢有咩未來大計,佢就話最希望可以回鄉開店做生意,過番平淡嘅生活.
Profile
出生地:羅馬尼亞
身高:163cm
三圍:36D-23-34
被喻為歐洲最強脫星嘅Black Angelika,經過十幾年嘅脫界生涯後,2016年淡出四仔界,卻又喺2018年回歸,雖然佢家陣甚少喺幕前亮相,但佢嘅官方社交網站仍然繼續營運中,仲話將會有新作推出,令粉絲十分期待.


text:
歐鎧淳唔急諗退役 讚運動員係筍工
撰文:東方新地|圖片:新傳媒圖片庫,歐鎧淳IG
歐鎧淳 靠朋友頂住
講到最初點解學游水?歐鎧淳表示:「因為爹哋話如果媽咪同我跌落水,佢唔會救我,所以我要學游水!細個同一班朋友仔一齊,覺得開心,好玩,到依家都係,因為有一班朋友,所以我先會繼續頂住.如果唔係好悶㗎,好容易會放棄!」
問歐鎧淳如果淨係游水,冇做娛樂圈工作,夠唔夠維生?佢坦言:「我唔知係大家對運動員嘅接受程度高咗好多,令到運動員可以變成全職嘅生活,我哋做運動員可以搵到食,我覺得係相輔相成,某程度我哋都要有商業嘅活動可以支撐,始終大家都知道運動員本身嘅收入唔多,又唔係好長久,所以係要兩邊一齊做,但要搵到個平衡.」
再唔開心都要游水
講到六年前歐鎧淳去美國柏克萊大學升學同參加泳隊,聽聞個教練好惡,問佢當時有冇遇到挫折?佢憶述:「個教練係好惡,日日都鬧我哋,嗰時覺得好唔開心,但冇諗過放棄,一路堅持練水,就算咩都唔想做,連學都唔返,都知道要去練水,好彩運動員嘅精神紮咗根,再唔開心都知道要去游水,最後終於游到好成績.」
問佢依家一個禮拜練幾耐水?歐鎧淳透露:「體院規定全職運動員要練二十五個鐘頭,包括練水,做Gym,其實係一日四至五個鐘頭,分兩節,每節大概兩個鐘多啲,所以我成日話做運動員係筍工,哈哈哈!」講到方力申指做游泳運動員頭髮會斷,皮膚會差,歐鎧淳就話:「呢啲係會有,我哋身上面係冇乜毛,因為已經浸到冇晒,眉毛都冇晒,皮膚會乾,頭髮會差.所以就要有護膚品廣告,哈哈哈!」
唔太鍾意做幕前
對於退役後嘅安排,歐鎧淳笑言:「我都當我依家參與娛樂圈,演藝事業睇吓會唔會係一個後路,至少我試過,自己知道鍾唔鍾意做,鍾意做啲乜嘢,就算喺呢個圈裡面,都有好多唔同嘅範疇可以做得到,但我自己覺得我唔係太過鍾意做幕前,我鍾意做安排嘅嘢,我覺得做P.R.或者Production好玩,好開心.」
歐鎧淳直言有諗過退役後做教練:「都會想嘅,好得意,我做運動員,但完全冇教過水,因為教練話會畀人覺得運動員嘅形象唔專業,但我自己覺得教人可能更加了解自己游緊啲咩,有時都想因為咁試吓教,但我真係好忙,都要抽時間休息.」
歐鎧淳又指自己暫時仲未有認真諗過退役之後嘅打算:「因為至少8月,9月都仲有亞運,又數過奧運達標已經係下年嘅4月,要做嘅話都可以繼續試吓先,同埋依家社會嘅風氣變得咁快,對運動員嘅睇法又咁唔同,我未需要太焦急第時嘅去路,可以一步一步行出嚟.」


text:
《後生仔食飯唔食屎,真係好唔捱得囉》
香港推廣母語教學 [1] 嗰陣好多人反對,好多人認為用英文學嘢,①英文會好啲,②真係學得好啲;如果你到呢一刻都覺得用英文教書係好嘢,我諗你應該想像到點解家長普遍會咁鍾意普通話.
而家政府強推普通話教中文,好多家長覺得用學生同老師都唔熟悉嘅普通話教學,取代大多數學生嘅母語,有助提升中文能力噉話.呢個盲點其實由英語vs.母語教學嘅年代已經喺度,只不過戰場由「中文以外所有科」擴散到「中文科」噉解.
受得太多壓迫,如果捱得過,死唔去的話,好易會有斯德哥爾摩症候群 [2],會覺得自己係經脈逆行先至可以修成正果.類似情況就好似啲人俾後底乸虐待,上莊俾一大班老鬼鬧到喊濕幾包紙巾,做big4帶埋睡袋返工當係人生歷練⋯⋯,過咗之後好易會將呢啲痛苦嘅經歷當咗做自己成功嘅原因,唔會諗下呢啲折磨係咪必要,唔識客觀去評估成效,反而會忽視咗其他更加實際嘅因素.
最近保良局蔡繼有學校嘅校長劉筱玲喺佢學校就係做緊呢樣嘢,叫啲學生日常要用普通話,要將普通話當係「社區母語」.我諗啲學生就算初時遇到幾多阻力,心理障礙,身份認同問題,事後拖慢咗佢哋學習,影響咗中文能力都好,呢間學校嘅學生都未必可以客觀去反思呢個政策嘅問題.同好多受過壓迫嘅人一樣,久而久之,會覺得一切壓迫「都係為學生好」,或者仲會盲目支持自己學校添.
錯誤嘅語言政策,肯定會影響到語文能力發展得慢啲嘅小朋友,令到佢哋學習差咗,影響整體心智認知發展.不過喺缺乏比較嘅情況下,啲家長恐怕都係會繼續傻更更噉送仔女入呢啲所謂名校讀書.用學費過濾走咗一班家庭環境差嘅學生之後,剩低嘅係多啲資源,有較高教育背景嘅家長,就算學校嘅語文教育炒晒粉,可能個細路出到嚟都唔算輸蝕好多.無論點有問題,家長都難以察覺.
學生喺成長升學嘅過程,停留喺「受壓迫,死唔去」嘅循環,自然會說服自己普通話教中文係好嘢.正如俾人餵食屎,食咗十年冇死到,慢慢覺得屎都好好食.而呢班「覺得食屎好正」嘅過來人,自不然會將套做法強加於下一代,然後再迫佢哋用最痛苦嘅方法學習,放棄一大班人去「教育」嗰啲死唔去嘅人,慢慢將成個人口篩選剩返一班食屎怪出嚟.喺英文教學上面再加普通話教中文,對香港學生而言,係將唯一一嚿飯都拎走埋,變埋做屎.
我都係食屎大嘅,雖則我冇死到,但係我真係好希望大家試下俾下一代食飯.我想話俾大家聽,唔係因為我廢青唔忍得,食幾嚿屎都嘈生晒.而係因為,飯呢樣嘢,真係好好食㗎.
[1] 指粵語教學,對大部份1980年代打後出世嘅人嚟講,粵語唔係母語都起碼係好流利嘅第二語言
[2] Stockholm Syndrome,指受害者喺長年被加害嘅情況底下,慢慢同情加害自己嘅人


text:
cool牙後遺症系唔系真嘅?
現代cool牙技術到宜家有一百余年嘅歷史,已經被證明了系一項成熟完善嘅技術,目前並冇任何科學嘅證據證明完善cool牙手術會帶畀患者cool牙後遺症.經常會有患者擔心箍牙後會提早脫落,目前嘅研究已經證實老年人牙齒脫落系由牙周炎造成,同cool牙冇任何關系,至於掹牙矯正會唔會影響孩子嘅記憶力同智力等呢類嘅疑問,則更系一種以訛傳訛嘅誤區.
我哋喺臨床上也都會撞到cool牙後牙齒出現嘅問題,但系呢D都系有原因嘅:
1,牙齒脫礦:cool牙中嘅牙齒喺托槽周邊或牙齦邊緣位置出現嘅白堊色改變,呢個系由於患者喺治療中擦牙唔認真,冇保持良好嘅口腔衛生,牙齒表面軟垢中嘅細菌產酸而產生嘅牙齒顏色同埋實質嘅變化.牙齒脫礦多見於配合唔好嘅青少年患者,目前嘅措施主要系通過口腔衛生宣傳教育做好預防工作,已經出現咗白堊色改變則可以通過修復嘅方法獲得改善.
2,食物嵌塞:許多人都會有食物嵌塞嘅經歷,大部分食物嵌塞系由於牙齦嘅增齡性萎縮引起嘅,系一種正常嘅增齡性變化.但有個別患者cool牙後出現嘅食物嵌塞系可以避免嘅,呢D食物嵌塞往往系因為矯正醫師只關注前牙嘅排齊,對後牙嘅排列和鄰接關系異常唔作處理,或系治療後還存留散喺間隙,咁嘅治療系唔完善嘅.高質量嘅cool牙治療應該系同時兼顧牙齒嘅美觀,功能和長期穩定性,而唔系簡單嘅把牙齒排齊.
牙科小Tips:
相關推薦:
《牙齒矯正點解要拔牙?》
《什麼是咬頜誘導》


text:
屯門牛每日番工放工咁辛苦,放假好應該畀自己放空一下,行入去屯門碼頭搵間cafe坐半日,其實真係幾relax!今日介紹嘅呢間Cafe:Fantasy Coffee 最近裝修過,租埋隔離鋪位打通咗,cafe嘅店面足足大咗一倍,座位又多咗,坐得又舒服鬆動咗,連cake嘅選擇都多咗!另外講個秘密畀大家知,呢度除咗咖啡之外,其實仲有好多唔同類型嘅嘢飲,仲要拎咗酒牌㗎!所以有啲茶,沙冰或者mocktail可以揀!
一杯咖啡可以慢活幾分鐘
嘆一杯咖啡,你可以坐低就咁飲,又可以帶部電腦落去涼住冷氣咁hea一個晏晝.或者你可以買一杯外賣咖啡,拎出去海邊聽住浪聲咁飲都得,不過而家30幾度c嘅天氣,建議都係留喺cafe入面好啲.
其他屯門嘅cafe黃店:
Fantasy Coffee: 咖啡之外仲有好多選擇
最近天氣都真係幾熱,如果唔想飲杯熱咖啡,叫番杯沙冰慢慢飲真係超爽,一路飲一路都有啲頭皮發麻嘅感覺.比起飲咖啡係另一種享受.
如果嫌淨係飲嘢太寡,cafe都有幾款cake可以試下!味道都唔錯!
影低咗menu嘅少少部份分享畀大家睇下,除咗普通嘅咖啡,都有唔同嘅特色Latte,水果味疏打.
另外又有幾款用法式壓壺沖嘅咖啡,有唔同嘅沙冰,奶昔.就算唔飲咖啡嘅朋友都可以喺度搵到一杯啱自己口味嘅嘢飲!


text:
喺1月終於收到喺英國HMO寄番嚟嘅全新BNO,由網上填表到寄出去英國到最後收番本新嘅護照,大概用咗3-4星期.以下分享一下續領嘅小小心得.
事前準備做到足先好去填表
可能你睇完我用差唔多一個月先收到新護照覺得好慢,但係只要你填表前準備好唔同嘅文件,咁就可以加快成個步驟.以我為例,我本BNO過期19年,而我本身有特區護照,我就寄出左以下嘅文件:
- 舊BNO
- 出世紙正本
- 父母身份證影印本
- 特區護照
- 特區護照所有頁數彩色影印本
- 住址證明
- 父母結/離婚證書影印本
- Cover letter (主要填番續領護照時提交嘅文件同未能提交部份文件嘅原因)
- 加簽文件
- 可能你仲需要其他文件嘅
證件相要留意
首先你用電話影張證件相,你可以搵個朋友幫你影張相,背景要白色嘅,其他要求係唔可以微笑嘅,大家注意番.背景有影都係唔可以嘅,另外,最重要嘅係你唔可以p相,如果個網上系統 check 到你執過相係要你再提供另一張相嘅.最後喺網上填表upload你滿意嘅相就ok喇,可以繼續填表.
填表要留意
喺填表嘅過程,大家可以喺唔同網站嘅教學睇到,所以我只會分享番一啲我覺得要留意嘅要點.喺填個人資料方面,由於我手上只有第二本BNO,第一本我都唔知喺邊,所以我填護照到期/簽發日期係跟據以前續領第二本嘅BNO資料.喺填父母同祖父母嘅資料時,只需要將知道嘅資料填落去,再喺補充度填寫番唔知嘅原因就得.例如:父母出世紙,可以寫番the document is lost之類;祖父母出生,我係寫My parents don’t know the date之類都得.
寄文件要留意
喺網上面填完表之後,系統會顯示你要提供嘅資料文件,所以如果越早準備好就可以越快寄出喇!為咗收到文件嘅職員有條理咁睇到郵包入面嘅文件,我寫左一封cover letter,簡單列出有咩文件啦,同埋補充番有咩文件或者資料係提供唔到,之後解釋番原因.由於填表最後可以揀sms同email做聯絡,所以對方覺得文件唔充足,都可以聯絡番你,所以建議大家剔晒兩個聯絡方式.最後分享埋我係直接去郵局度寄掛號空郵嘅,並唔係用網上面提倡嘅DHL/Fedex等速遞公司,當中最主要係價錢,我嘅郵件寄去英國係需要HK$47.2,掛號另加HK$15.5,總共係HK$62.7.而大家冇一個信封或者公文袋,可以喺郵局買埋「郵用軟墊信封02」,售價係HK$9.由於速遞公司寄送都係快幾日,一般空郵都係一星期或14個工作天內寄抵,所以唔急嘅可以考慮用香港郵政.
收件要留意
如果你有登記sms/email做聯絡,當英國HMO寄出郵件畀你時,可以盡快收到通知.而英國方面會分別寄出兩個郵件畀你嘅,第一個收到嘅郵件會係你申請時寄出嘅所有文件,例如:出世紙,各類文件正副本.之後會再收到另一個郵件就係新嘅BNO護照喇.拎到手睇番資料正唔正確就可以簽名用㗎喇!
如果你有其他嘢想問,可以點擊下面按鈕fb inbox我,識答嘅我都會盡量答.


text:
「TVB花旦」黎姿(黎珈而)啱啱踏入48歲,雖然近年淡出幕前,專心打理生意同照顧3個囡囡,不過都會經常喺社交平臺曬靚相同近況.
日前黎姿喺社交平臺曬咗兩張佢9歲嗰陣做童星嘅相,仲講3個女竟然認得出呢個女仔就係媽咪.
黎姿喺社交平臺留言講:囡囡佢哋竟然認得出網上呢個「細路女」係媽咪,我曾經做過童星,不過都係上世紀嘅事,我未專登同佢哋講我嘅演藝工作,只係有一日,佢哋嘅小同學講「你媽咪好多人都認識」.
張相見到黎姿一臉稚氣,粗眉單眼皮仲有櫻桃小嘴,可能因為囡囡佢哋同黎姿生得好似所以認得出媽咪.
黎姿出世于電影世家,9歲嗰陣曾經參與演出《百合花:離巢》,同姑媽黎萱一齊演出.
之後到14歲讀中二時畀許冠杰發掘入行做演員,參演電影《開心鬼放暑假》,因為黎姿呢部戲而人氣急升,所以唔少人以為呢部係黎姿嘅第一部影視作品.
黎姿一直係唔少網友夢中情人,特別係參演2004年TVB經典劇集《金枝欲孽》,當中飾演“玉瑩小主”嘅黎姿,精緻嘅小臉襯上水汪汪嘅大眼睛,美貌長久烙印喺網友嘅心中.
唔理點樣,宜家見到黎姿同富商馬廷強咁幸福,真係替佢哋開心? ㊗福你哋永遠幸福快樂喔.
Like MisshkNews Facebook!不出门也能知天下事~


text:
上星期同大家測試過 Apple 最新推出嘅「巨無霸」平板 iPad Pro,好多人覺得呢部機應該係 Apple 主攻專業界別嘅用家,例如:設計師,畫家,工程師,醫療機構等等.咁真係專家又點睇部機?Edward 就專訪咗 5 大界別嘅人,包括:微電影導演 + 唱作人,設計師,建築師,記者同埋 gadget lover,睇睇佢哋又覺得部 iPad Pro 點?
玩下 OK 但做嘢唔夠用
微電影導演 + 唱作人文恩澄
輕過我部 MBP 好多
如果聽歌資歷有一定年資嘅 wire 民,應該都會記得文恩澄 Rannes 吧?近年 Rannes 已經主力已唔係寫歌唱歌,而係做影片製作及拍攝微電影,閒時亦會幫人影婚照拍片一腳踢.佢上星期五玩過部 iPad Pro 之後,就覺得部機真係輕過平時用部 MacBook Pro 好多:「平時出街做嘢,帶住部 MBP 真係幾重,加上攝錄器材都有番咁上下重量,負擔真係幾大!但 iPad Pro 真係好輕,就算加埋個 Smart Keyboard 都輕過平時部 MBP 好多,拿出街真係超方便!」
iPad Pro 上的 iMovie 比預期好用
不過 Rannes 試過用 iMovie 剪片後,就覺得 iPad Pro 對佢工作上幫助唔算太大:「因為平時拍片都係用大機(即係 Canon 5D Mark III 個類),頭先試過將影片用 Lightning 手指過落部 iPad Pro 度嘗試剪片,但發覺似乎出現格式唔支援嘅問題,而我哋又總唔可以係個客面前拿部 iPhone 出來拍片吧?加上平時剪片都係用開 Adobe Premiere Pro 或者 Final Cut Pro,而 iPad Pro 又暫時無呢兩個軟件,用來做嘢真係幫助唔大.」不過 Rannes 係 iPad Pro 上面試過 iMovie 後,都驚訝原來而家 iMovie 都做到好多嘢,加上係部咁大熒幕嘅平板上面剪片,真係幾方便,如果閒時用來剪下非工作嘅影片,又真係幾方便.
但 Rannes 都覺得 iPad Pro 有 12.9 吋大熒幕,當剪好片之後拿出街 show 俾客睇,點都比係部 iPhone 咁細嘅熒幕舒服得多,而且又輕過部 MBP,如果唔洗即時 edit,iPad Pro 真係可以幫到佢出去見客時唔洗咁重負擔.唯一係支 Apple Pencil 無得吸係 iPad Pro 機身上面,如果用完唔即時袋番埋真係會好易唔見……
彈到兩個八度
另外,Rannes 作為唱作人,平時都有作下歌彈下琴,佢手癮起拿起 iPad Pro 就打開 Garageband 玩下,佢覺得 iPad Pro 有成 12.9 吋熒幕,加上解像度又夠高,平時係 iPad Air 彈琴都係彈得一個八度,但係 iPad Pro 上面就可以彈到兩個八度,用來彈琴或者打鼓真係爽好多!不過都係個句:平時用來玩下輕鬆下就 OK,用來作歌都係係番電腦上面方便啲.
用來執相好正!
設計師 Rayman
有真筆的感覺
咁設計師又點睇 iPad Pro?我哋就搵來 Rayman 來試下.佢一向都鐘意畫畫,而且主力畫掃描畫為主,所以拿起部 iPad Pro,再打開 Procreate 3,再拿起支 Apple Pencil 試玩:「真係好正!估唔到 iPad Pro 配合支 Apple Pencil,真係做到好似一般用畫筆同紙畫掃描畫嘅感覺,加上佢有 palm rest 設計,就算放隻手係熒幕上面畫畫都唔怕誤觸,唔洗吊住隻手來畫,呢個設計都幾正.」Rayman 仲補充話支 Apple Pencil 靈敏度好高,用來畫畫唔會有斷線情況,加上壓感真係做到佢想畫嘅效果,鍾意畫畫嘅人佢推薦真係可以考慮入手.
做到七成 iMac 執相效果
Rayman 平時除咗畫畫,工作上都需要執相或者畫圖,所以佢都即時下載咗 Adobe 嘅 Photoshop Fix 同埋 Adobe Illustrator Draw 來用,前者主要用來執相,後者就用來畫圖.「用 Photoshop Fix 真係有驚喜,用 Apple Pencil 加上 iPad Pro 真係可以做到係 iMac 上面執相嘅 7 成效果,就連 clone 等功能都做到,如果真係買咗,以後簡單嘅執相工序隨時係街都可以搞到相,唔洗返到 office 先係 iMac 上面做,效率會快好多!至於 Illustrator Draw,佢似乎暫時未支援壓感,配埋支 Apple Pencil 好似同手指畫分別唔大,如果真係要畫圖似乎都係 Procreate 3 好用好多.」
未取代到 Notebook
整體來講,Rayman 以前未試過係紙以外畫 sketch 同埋畫圖,今次感覺幾新鮮.「iPad Pro 真係幾輕幾方便,有時要係張相度 mark 位俾同事做 retouch,Apple Pencil 細緻嘅筆觸都可以幫到手.另外以前 present 會用 iPad 2,但做嘢都係用手提電腦,甚至 iMac.不過如果有個鍵盤座,拿出去 present 都方便,只要唔洗長時間拿住部機就 OK.」不過 Rayman 都覺得手提電腦始終有佢難以取代嘅功能:「有時要 output 出去同印刷廠夾,手提電腦係過 file 同支援上真係仍然比 iPad 好得多,要講取代手提電腦大部分可能要俾多幾年時間.」不過 Rayman 覺得 iPad Pro 始終係行 iOS,係佢工作上始終好難取代手提電腦.
以後唔洗帶紙筆出街做嘢!
建築師 + 室內設計師 Edward
反應好快 PDF 即畫即有
Edward 佢本身係建築師,亦有兼做室內設計,行內亦獲得過唔少獎項.佢試玩過 iPad Pro 同埋 Apple Pencil 之後,都好驚訝一部平板可以做到咁多嘢:「以前出去 present 都會拿部 iPad Air 去做,但熒幕唔夠大,所以最終都係用番手提電腦.iPad Pro 熒幕夠哂大,拿出去 present 完全夠用.另外,佢反應都好快,而且用支筆(Apple Pencil)係 PDF 文件上面可以即時因應客戶回應而加入附註,仲唔止係文字,亦可以畫圖,圈低重點,然後圖文並茂咁 send 番比另一 team 同事跟進,可以配合到我哋嘅專業需要.」不過 Edward 都覺得 PDF 附註個度,線條粗幼得 3 款可以揀,似乎比較少,如果可以多幾種選擇,或者可以用 Apple Pencil 直接用壓感畫到粗幼,咁就最好了.
個 Keyboard 先係重點
至於掃描方面,Apple Pencil 支援壓感令畫出線條可粗可幼可深可淺,對 Edward 工作上都有好大幫助:「好多時開個新 project,最開始都要用掃描畫低構思,以前可能要帶紙同埋鉛筆或者鋼筆出街畫,而家係部 iPad Pro 上面,加埋支 Apple Pencil,再配合可以支援 Apple Pencil 嘅 APP,就可以做到相同效果,真係幾令我意外.」Edward 亦試過 Smart Keyboard,佢覺得個鍵盤手感幾好,反應都幾快:「之前有試過 iPad Air 嘅鍵盤,會有 lag 嘅情況出現,但 iPad Pro 嘅 Smart Keyboard 流暢度好好,打字起來手感同係手提電腦差唔多,可以幫到我哋快速隨時隨地回覆客戶電郵,或者記下開會重點,我覺得佢比支 Apple Pencil 更能幫到我嘅工作!」
另外,室內設計上,佢覺得 iOS 入面可供選擇嘅 APP 唔多,始終未能取代手提電腦上面現有 3D 軟件咁仔細嘅效果:「不過初步展示方案或者比較都可以係 iPad Pro 上面做到,某程度上都幫得到,但唔算多.」
用來畫 storyboard 好正
著名記者柳俊江 Ryan
按鍵回彈力不錯
Edward 自己都係記者,作為廿一世紀嘅文字工作者,自然深深明白鍵盤同埋一部輕身裝置對於需要四圍走採訪做嘢嘅記者有幾重要.我哋亦搵來著名前記者,而家係專欄作家嘅柳俊江 Ryan 試下部 iPad Pro,重點自然係試下個 Smart Keyboard:「平時我都會用 Mac 電腦打稿,但個鍵盤按鍵有少少金屬質地,好易痴手油,要抹都幾麻煩,而且按鍵邊位有空隙,好易跌塵入去;而 iPad Pro 個鍵盤表面有層纖維,但採用密封設計,加上有生活防水功能,就算倒瀉咖啡上去都唔驚整壞,個設計真係幾好.加上按鍵本身回彈力都唔錯,感覺好似比係 Mac 電腦上面打稿更正!」
畫 Storyboard 好正
至於畫畫方面,Ryan 試過感覺都好正:「佢支筆支援壓感,平時度節目我都要畫 storyboard 然後同客戶 present,以前主要都係喺部 Mac 手提電腦上面配合埋畫板做,加埋仲要配合好多 APP,例如:Photoshop 等,都幾麻煩.而家 iPad Pro 加埋支 Apple Pencil,配合 Procreate 3 來用,用來畫 sketch 畫 storyboard 真係幾方便,可以拼埋圖入去再係上面畫嘢,如果有咗佢出街做嘢以後就方便好多,唔洗等到番屋企先做.」
Ryan 仲補充話以前出去做嘢好多時都會帶 MacBook Pro,因為除咗寫嘢,好多時見客 present 都要部啱洗嘅電腦 show 圖像,所以都幾重.之前 Microsoft 推出 Surface Pro 佢都有心動過,但用落感覺同部 MBP 差好遠.但今次試過 iPad Pro 之後都幾吸引,加上定價唔算太高,佢都會考慮入手 4G 版,因為工作上,尤其是畫嘢上真係幫到手.
令 iPad Air 定位更尷尬
Gadget Lover Dom
未取代到 Notebook
最後,相信有唔少 gadget lover 都有考慮過係咪入手 iPad Pro,於是我哋都訪問過本身係 Apple fans,亦年中試唔少產品嘅 Dom.佢試用過 iPad Pro 之後,就一試愛上:「佢個 Smart Keyboard 打字幾舒服,打字起來都幾正,不過打字聲比以前用開配對 iPad Air 2 嘅 Logitech 鍵盤大,而且鍵盤無設獨立熒幕擷取鍵,轉換輸入法 hotkey 又同 Mac OS 好唔同,如果要用佢取代手提電腦,呢一點 Apple 睇來可以重點加強.」
初步感覺比 Wacom 更好
之後 Dom 再試用 Apple Pencil,同樣感覺好好:「我用 Paper 個時都覺得無乜嘢,只係覺得佢支筆畫畫比用 Paper 支筆落筆快好多,基本上一畫線條就跟住筆頭出現,我覺得甚至比 WACOM 更好.之後再試 Procreate 3,感覺真係做到真紙筆嘅效果,無論係壓感定係筆觸,都做到就算好仔細嘅線條都可以好準確咁畫出來,以後完全唔洗拿紙筆出街都畫到畫同 jot notes 了.」佢覺得如果經常需要用紙筆 take notes,又或者畫家鍾意去到邊畫到邊,iPad Pro + Apple Pencil 呢個組合真係必買:「唯一係擔心支筆好易唔見囉!」
不過 Dom 都覺得呢部 iPad Pro 令 iPad Air 系列定位更尷尬:「如果真係要買大熒幕 iPad,真係寧願會考慮 iPad Pro,因為熒幕更大,又做到哂 iPad Air 本身嘅功能,又唔算重得好多,如果好似我咁經常要出差,又要成日打字,夜晚番到酒店又想有番啲娛樂嘅話,iPad Pro 真係完勝;相反如果真係要好輕,咁啲人就會走咗去買 iPad mini 系列.」不過 Dom 話佢啱啱先換咗用 iPad Air 2,應該都未必會入手 iPad Pro,但當第二代推出個時,而佢又咁啱要換平板,iPad Pro 系列將會係佢嘅首選.


text:
「社會」
前幾日係社交媒體見到一個實驗,佢哋搵咗一個六歲嘅小朋友,首先安排佢著得比較靚,然之後安排佢企喺條街度.過咗一陣好多人都會走埋去問佢嘢同關心佢.不過之後個小朋友就變身成街童咁,然後再一次安排佢企喺條街度,但係今次嘅結果就好唔同.今次完全無人理會佢,甚至乎避開佢.而其實全世界都係咁,好多人都會靠外表,靠衣著去判斷一個人!
「衣裝」
人靠衣裝,其實相信好多人都會聽過.當然大家都會話,唔同場合要着合適嘅衫,如果唔係就會顯得唔尊重.雖然某程度上我會認同,但係如果一個人要靠衣著先至得到某些人嘅肯定,對唔住,嚟點我就好唔認同.如果只係睇表面,老實講真係好難知道你係條龍定係條蟲.有啲人真係唔會炫耀自己嘅能力同財富,所以單單憑衣著去量度一個人其實真係好膚淺.
「外表」
老實講好多人真係身光頸靚,周身名牌,但係有可能佢哋真係充大頭鬼.反而有啲著住啲又殘又舊嘅衫,分分鐘佢哋禾稈冚珍珠你都唔知.所以有時做人真係唔好咁膚淺淨係單靠睇外表而去判斷人個人嘅能力.我其實都會遇到咁嘅問題,不過當大家認識咗我之後又或者當我做過嘢之後就會知道其實係兩個人.所以除咗某啲場合我會着西裝打呔之外,其實我大部份嘅時間都係恤衫,牛仔褲同波鞋.
Also published on Medium.


text:
作者:明思
上次同大家講完好多住flatshare要注意嘅事項,相信如果大家有意住flatshare嘅話,搜尋資料時都會發現與房東同住與否都係一大考慮.
如果大家搵屋時,見到live in landlord即代表與房東同住,相反live out landlord則代表房東並唔會同租房同住,可以留意一下~筆者咁啱兩種都有住過,可以同大家分享一下分別.
「家」的感覺
由於間屋係由房東擁有,所有傢俬,擺設都由佢決定,而間屋亦好自然有一種強大的「屬於」房東嘅感覺,令租客好容易會有種寄人籬下嘅感覺.
特別係房東一家喺廳食飯,或者有朋友探訪喺廳傾計時,我都會有種打擾人地嘅feel,變咗成日屈喺間房,冇乜「家」的感覺.
房東比較上心
上面講到間屋係房東嘅「家」,佢會緊張啲亦係非常合理.由大小維修到清潔,好多房東都會自己處理好,有咩壞咗要整同佢講聲就有人搞掂晒,相反如果係live out landlord可能要派個技工嚟檢查,再約人處理,你夾喺中間會麻煩啲,時間又會再耐啲.
另外,如果喺屋企同房客有咩紛爭,又或者某個房客有啲咩問題(如非常污糟,或成日製造噪音),房東喺度住亦會切身體會到,自然會處理咗佢,你自己唔洗出手,免卻麻煩.
規矩較多?自由度或受影響
同live in landlord住喺佢「家」入面,規矩一般都會多啲,可能公共空間佢劃咗位置比你放嘢係咁多就咁多,啲野唔記得收返埋佢都會唔高興;筆者亦聽過房東要求住客十點後唔可以洗衫,甚至係因為房東係素食者而廚房唔比煮肉類等等,有機會有好多奇怪rules~
另外,筆者亦試過向房東查詢可否帶朋友返嚟煮晚飯,亦被房東拒絕,相反如果不與房東共住,自由度就會大好多,間中搵朋友返屋企聚餐,只要提前同室友講聲一般都唔會有問題.
綜合以上幾點,喺搵flatshare前記得考慮清楚啦!


text:
小編自己擬訂 IES 題目嗰陣花咗好多時間,參考咗考評局 HKEAA 嘅 IES sample 都唔係好有方向,有時候見到啲 IES 範本寫得幾好又唔敢抄.相信每位中五同學一開始做通識 IES 嗰陣都會有同樣問題,小編亦有收過同學嘅dm問:有咩通識 IES 題目推介?所以小編喺度歸納咗幾個唔公廁,又唔容易過時嘅 IES 題目俾同學參考.以下係考 2022 DSE,2023 DSE 甚至 2024 DSE 嘅同學都可能用得著嘅 IES 議題及題目,同埋每一條題目有助發揮,攞高分嘅地方.
呢篇文章主要係建議一啲可以幫同學突圍而出嘅 IES 題目,想睇詳細嘅擬題準則,IES 滿分技巧可以睇番小編嘅 IES 精讀筆記.由於字數限制嘅關係,小編喺呢篇文章會重點介紹其中一個 IES 建議議題,小編會不斷更新網站內容,為同學推介更多 LS IES 題目及議題.如果同學小編嘅文章有用嘅話,記得去到網站碌到落底訂閱小編嘅blog posts, 咁就可以第一時間睇到小編最新寫嘅文章架啦!
IES 建議題目一:有特殊教育需要的學生
英文翻譯:Students with special educational needs / SEN students
小編本身有幫同學改 IES,留意到自從考評局喺 2017 年出咗一份討論融合教育 (inclusive education) 嘅高分 IES sample 之後,多咗同學以融合教育作為 IES 題目嘅一部分 (想睇嗰份 IES 範本可以喺以參考:考評局2017年獨立專題探究報告示例嘅 examplar 11).小編好認同融合教育呢個議題好值得探討,但係始終 HKEAA 展示過做樣本嘅題目應該有好多同學用番喺自己嘅 IES 度,所以小編並唔建議同學用番同一個議題嘅.融合教育係一個香港教育制度上嘅議題,而同樣值得探討嘅係,有特殊學習教育嘅學生佢哋本身所遇到嘅困難同挑戰.(想知多啲一條具發揮空間嘅題目必要嘅元素可以睇番小編嘅 IES 精讀筆記.)
IES 議題背景
根據教育局嘅定義,有特殊教育需要嘅學生是指喺學習上某種困難,並且需要特別教育支援嘅學生.有特殊教育需要嘅學生嘅例子有:自閉症,過度活躍症,視覺障礙,聽力障礙等等嘅學生.香港而家嘅特殊教育採用「雙軌制」:特殊教育需要較嚴重嘅學生可以選擇就讀特殊學校,或者而其他有特殊教育需要嘅學生可以選擇就讀普通學校.
同學可能會覺得,有特殊教育需要嘅學生並唔多,或者係同自己無關係.事實上,有特殊教育需要嘅學生可能就喺你嘅班裹面,就好似小編中學嗰陣,就係因為班入面有兩位患有自閉症嘅同學 (未必好多同學知道呢件事,但係小編無意中發現咗),令小編有興趣去探討呢個議題.小編喺 2015 年做 IES 嗰陣,仲邀請埋班上兩位有自閉症嘅同學做訪談對象作為一手資料嘅來源.
IES 題目建議
以下呢幾個 IES 題目只係小編嘅小小建議,同學可以作為參考,如果同學可以諗到自己想做嘅題型就當然會更好.
- 有特殊教育需要的學生在學習上遇到的困難,以及解決這些困難的建議.
- 融合教育對特殊教育需要學生在學業及社交方面帶來的影響.
- 融合教育對於有特殊教育需要學生是否利多於弊?
同學可能發現到,IES 題目嘅題型同 DSE 通識題目嘅題型十分類似.所以同學訂 IES 題目嗰陣,可以參考吓 DSE LS Past Paper 嘅題目.搵唔到 DSE 通識 Past Paper 嘅同學可以參考小編嘅 CE,AL,DSE Past Paper 搜尋教學,或者睇番 通識5**考試技巧筆記 入面介紹嘅 DSE 必出題型,入面仲會教埋大家每種題型嘅作答框架.
呢個 IES 議題點樣幫你攞高分?
小編參考過身邊 DSE 通識科考得好嘅朋友,發現佢哋好多都係喺 IES 入面獲得頗高嘅分數嘅(同學可以參考埋 2012 – 2018 DSE Cut Off 分數)所以同學千萬唔可以掉以輕心,要喺 IES 爭取最高嘅分數,而以下係呢個 IES 議題可以發揮嘅地方.
多提及相關嘅持分者:通識科一向都講求同學要從多角度思考,而達到呢項要求嘅其中一個方法係從不同持分者嘅角度去探討問題.就有特殊教育需要學生嘅 IES 題目而言,相關嘅持分者可以係:學校老師,有特殊教育需要學生嘅家長,同學,社工,學校,非政府組織 (NGO) 等等.
好多同學就一啲政策,或者係改善社會問題提供建議嗰陣,只會提供向政府提供建議,忽略咗向其他持分者提供嘅建議,以致建議唔夠多元化.所以同學做 IES 嘅時候,可以諗埋小編以上提及嘅持分者可以如何協助有特殊教育需要嘅學生.
概念化:有啲時事議題未必俾到好多機會同學發揮,應該通識科學過嘅概念詞.但係同有特殊教育需要嘅學生有關嘅 IES 題目,都離唔開通識科單元一:個人成長及人際關係呢個單元.
做呢個 IES 議題嗰陣,同學喺通識單元一所學嘅概念詞就會大派用場,例如係:自尊心,朋輩認同,自我形象等等都可以用得著.想做到更高階嘅 IES 報告嘅話,同學仲可以將自尊心拆做自尊五感(小編嘅通識概念筆記會有更詳細嘅解釋,可以睇吓小編嘅通識必讀概念筆記)展示自己對概念嘅認識.除咗以上呢兩個小小嘅技巧之外,同學可以參考埋小編嘅 IES 精讀筆記,入面會有更多嘅 IES 高分技巧.
做呢個 IES 議題有咩要注意?
正如上面所提及,特殊教育需要有好多種,同學擬訂 IES 題目嗰陣要諗清楚自己想喺 IES 報告入面討論得範圍廣而淺,就咁討論特殊教育需要,定係將範圍定得窄而深入,針對某一種特殊教育需要嚟寫.
小編嘅 IES 題目本身就係好空泛咁討論所有特殊教育需要嘅,但係小編嘅通識老師建議小編將焦點放喺某一種特殊教育需要,以便作深入討論,所以小編最後揀咗做自閉症嘅學生嘅.但係小編幫同學改 IES 嗰陣亦有同學反映,老師認為齋討論一種特殊教育需要並唔夠全面,所以建議佢哋講曬就咁討論特殊教育需要呢個議題.由呢兩個例子可見,唔同學校嘅唔同老師,對同一個 IES 議題嘅處埋手法都可以好唔同.
最後,同學應該會疑惑:咁究竟邊一種方法先可以攞到高分?其實並無肯定嘅答案,因為兩種寫法都可以攞到高分嘅.就好似考評局 IES sample 相對general咁討論融合教育都可以攞到8分至9分,而小編針對寫自閉症嘅IES都攞到滿分 (小編嘅滿分IES就唔方便分享俾大家,不過小編寫咗一份 IES 精讀筆記,IES 滿分嘅心得同埋技巧都會喺 IES 精讀筆記入面搵到).當然,同學嘅 IES 報告係由你哋嘅通識老師批改嘅,小編建議同學確實 IES 題目之前諮詢一下老師嘅意見,問清楚先落筆撰寫 IES 報告.
P.S. 想知小編嘅 IES 筆記 應該幾時買?IES 筆記內容涵蓋擬題,Parts ABCD分別要寫嘅內容格式,同埋教你點寫先會高分,無論你係諗緊題目,定係已經做緊IES都會適合.當然,一個價錢教你做曬全份 IES 喎,緊係早買早享受啦!IES 筆記詳情:https://hkdsegayau.com/dse-notes-liberal-studies.
訂閱免費 DSE 資源
不想錯過 DSE 考生必讀資訊,想獲得免費 DSE 學習資源?
hkdsegayau 已為你準備好!只須填妥 DSE 資源訂閱表格,便會透過電郵定期收到免費 DSE 學習資源.
這是完全免費的!
關注我們的 Instagram 動態
hkdsegayau 在 Instagram 定期分享 DSE 讀書心得,實用英文生字.
超過 14,000 位考生已經追蹤 hkdsegayau 的 Instagram 專頁了,你也不要錯過喔!
DSE 溫習筆記
與其自己花數十小時鑽研厚厚的教科書,直接溫習 hkdsegayau 的重點筆記一定更具成本效益.
現在的你願意為你的 DSE 成績,你的將來而投資嗎?
英文閱讀計劃
致想改善英文能力,卻又無興趣看書的你:
hkdsegayau 的英文閱讀計劃能夠解決你的痛點!
計劃包括每星期一篇英文閱讀文章,5組精選字句,助你真正 • 學習 • 終身受用的英文.


text:
終於都戰利品篇
今次買得最多既仍然係Mancent同Marcus,係大阪日日都去Big Camera買玩具,
我地今次係大阪係住心齊橋既Cross Hotel,
係酒店大概行4個街口就到Big Camera, 同Big Camera係收9點所以食飽飯都會去行下睇下玩具,其實Big Camera除咗買玩具平,
我見好多人買Thermos同象印壺平香港30%度.
好喇唔講咁多,睇下今次買咗d咩先.
呢d就係Mancent同Marcus既玩具有d係Big Camera, 環球影城,麵包超人館
下面呢d係用咗同著咗會涼浸浸,梗係買返小小啦!
呢到就係我今次買嘅衫,返到黎先發覺好多條子,大家如果去開日本,
記得去Earth music 因為d衫真係平香港好多
呢d係永勝既
下面呢2件tee好抵, Beams半價2000円一件
呢d就係今次買既食物手信,大部分都係綠茶
呢d就係我買既水壺
買咗顏色筆同油顏色既薄
我浄係係薬房買咗好小野,因為Mancent同Marcus既玩具已經大半喼,
都唔敢買太多.
好啦...叫終於寫晒咁多日既日本大阪親子旅遊
之後就要寫日本親子旅遊-東京篇啦~
====旅行仲有呢幾篇blog,總有一D啱大家====
大阪 20 個適合小朋友玩的景點
1. 大阪海遊館 / 天保山摩天輪
2. 大阪環球影城
3. 大阪 Kid-o-Kid
4. 大阪兒童樂園 ( Kids Plaza Osaka )
5. 扇町公園
6. 大阪市立科學館
7. 大丸百貨 Tomica 組合工場
8. 大阪生活今昔館
9. 天王寺動物園
10. 大阪城 / 大阪城公園
11. 大阪歷史博物館
12. 道頓堀廣告牆
13. 本町 阿卡將本舖
14. 阿倍野 Q's Mall 阿卡將本舖
15. 池田日清泡麵發明紀念館
16. Big Bang 大阪府立大型兒童館
17. 甲子園 KidZania 兒童職業體驗樂園
18. 奈良東大寺鑽洞,餵鹿
19. 和歌山電鐵貴志川線
20. 和歌山淡神社
若果想知道我地日本親子之旅仲有咩好玩


text:
更多
2022-03-21 449 瀏覽
長期大熱嘅嘉多利次次都大排長龍,無論買左都好受歡迎.平日4點去到油麻地已經有20-30人排隊,法式布甸包一定係一包難求,人氣程度永遠不減,每人只限買4個(每個$15),心思思見到又真係好想食,所以好好彩小助手買到2個比我我都學大家試咗兩種食法:一個放入雪櫃,另一個用焗爐180度焗5分鐘.雪左既法式布甸包外層質地比較煙韌有嚼勁,我以為會好硬好脆,點知相反.而且拎上手都真係好重手布甸充滿奶同蛋香creamy滑溜,但對我尼講甜左小小焗完既法包會變得脆身,布甸微暖流心效果更加突出.同埋3Q餅新鮮出爐我點會錯過啊,雖然佢加咗價但$9蚊又真係唔貴同埋佢好足料有鹹蛋黃,肉鬆,麻糬,酥皮有層次一啲都唔油膩,同埋唔渴口,但紅豆蓉就偏甜小小.凍左食同熱食真係差少少熱食係冇得頂凍左就比下去.整體尼講我覺得大家可以一試因為15蚊真係唔貴同唔錯,但排一個鐘個時間就要考慮下啦.不妨買下其他野都真係幾出色.
平日4點去到油麻地已經有20-30人排隊,法式布甸包一定係一包難求,人氣程度永遠不減,每人只限買4個(每個$15),心思思見到又真係好想食,所以好好彩小助手買到2個比我
$15
8 瀏覽
1 讚好
0 留言
$15
4 瀏覽
0 讚好
0 留言
我都學大家試咗兩種食法:一個放入雪櫃,另一個用焗爐180度焗5分鐘.
雪左既法式布甸包外層質地比較煙韌有嚼勁,我以為會好硬好脆,點知相反.
而且拎上手都真係好重手布甸充滿奶同蛋香creamy滑溜,但對我尼講甜左小小
焗完既法包會變得脆身,布甸微暖流心效果更加突出.
$9
23 瀏覽
0 讚好
0 留言
同埋3Q餅新鮮出爐我點會錯過啊,雖然佢加咗價但$9蚊又真係唔貴同埋佢好足料有鹹蛋黃,肉鬆,麻糬,酥皮有層次一啲都唔油膩,同埋唔渴口,但紅豆蓉就偏甜小小.凍左食同熱食真係差少少熱食係冇得頂凍左就比下去.
整體尼講我覺得大家可以一試因為15蚊真係唔貴同唔錯,但排一個鐘個時間就要考慮下啦.不妨買下其他野都真係幾出色.
張貼


text:
(寬頻比較2022)1000M最平$78起!
(寬頻比較2022)1000M最平$78起!
咁當比較咁多間寬頻網絡服務供應商,1000m最平係乜嘢價錢呢?咁熟悉寬頻嘅人呢其實都會知道啦,寬頻係好難有一個絕對最平嘅價錢嘅.同一間網絡服務供應商,而家呢一刻問咗一個價錢,下一個月還真係下一個季度再去問呢,個價錢可能都會唔一樣嘅.又或者有時候呢一間網絡服務供應商做緊優惠會更加平喎,同一時段呢另一間網絡服務供應商冇做優惠呢,咁睇落去可能就會更加貴.例如據報早前ICABLE做限量優惠,係可以做到HK$28一個月100m寬頻上網嘅.
咁平均每日可能一蚊都唔使呢就可以享用到寬頻上網,咁如果你話呢個時候要比較其他網絡服務供應商嘅話呢,相信都好難搵到有一間呢係平過28蚊一個月嘅.
如果你問係唔係寬頻價錢就一定係咁浮動呢,咁其實又唔係嘅.譬如你上中國移動嘅網站呢,可能好多時呢你都會見到呢佢係做緊1000M HK$78起,而且有時呢佢做嗰啲限時優惠呢,例如輸入優惠碼呢係可以得到一啲積分呀又或者係贈品嘅.咁變相呢就會令到你嘅計劃係更加平.咁呢個時候就可能會有人問,咁點樣比較寬頻價錢先係最好或者係最合適呢?咁可能就係可以喺同一時段按地址查詢多間寬頻網絡服務供應商嘅價錢同埋計劃嘅.即係假設我係住喺荃灣海之戀嘅,咁我而家就想幫荃灣海之戀嘅一個單位申請安裝寬頻喎,咁呢個時候呢我就可以去問下其他網絡服務供應商1000m最平係做緊乜嘢價錢同埋有啲乜嘢優惠.咁當比較完之後呢,就會知道邊一間嘅計劃呢係最適合我啦.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
離開咗華山1914文化創意產業園區之後
我哋就番去忠孝新生站乘搭捷運去捷運劍南路站
我哋預約咗一間親子餐廳MOOOON SPRING去食個Lunch!
去到忠孝復興站, 我哋要轉搭文湖線去劍南路站
轉車站時要行經一條短橋, 在上面可以看到路軌, 佢哋好興奮!
等咗5分鐘就有車啦, 好方便, 在車上睇住一路離我們而遠的路軌
港鐵兩頭都係司機控制室, 所以永遠都唔會睇到呢個View!
芊芊好乖瞓咗陣, 但係哥哥就叫極佢哋都唔瞓,
佢好鍾意坐車同埋睇風景,
落咗車跟住Google Map行, 好快就見到黃色柱, 再行前就見到餐廳所在
劍南湖這個地方都徧少人, 好似係商業區, 好多商廈高樓
街道好乾淨, 空氣好好, 人車都少!
終於嚟到門口, 真係好似去咗外國咁, 店舖外面都好靚!
整個餐廳都係以黑及黃色為主, 呢度除咗係一間餐廳可以食嘢之外
仲有好多俾小朋友玩既地方
而且仲周不時會有講故事活動
我哋一入到去, 佢就知道我哋係網上預約的家庭, 好熱情招待我哋!
在門口位置有好多圖書, 小玩具同精品賣!
媽咪梗係第一時間去睇吓有冇好書買啦!
呢度絕對唔怕你打書釘, 你可以走去隔離個Reading Corner度慢慢食tim!
呢度周圍裝修都好靚!
佢哋餐廳都有Theme架!
"All children are artists.
The problem is how to remain an artist once he grows up."
十分認同! 呢個時侯芊芊仲瞓緊覺, 咁Hysan去咗邊呢?!
佢已經第一時間去咗沙池(台灣人叫沙坑)玩沙!
其實這裡的並非是沙, 係一D好似水松木既東西, 叫做決明子, 但係好細粒! 細到好似沙咁
不過玩完唔會黐住哂個身, 唔駛擔心同佢哋清理!
餐廳盡頭有個位可以行出去, 原來係一個用木條建造出的水繪畫區
佢有幅牆喺度俾小朋友可以用不同的掃用水係牆上面畫畫
講真你寫得好靚! 叻
呢個唔係妹妺嚟, 佢仲未醒! 成2_哥哥真係飯都唔食可以入番去玩
唔好講咁多我同老婆食嘢先
呢度有個自助沙律Bar, 沙律同埋隔離個南瓜湯超好飲,
我自己都飲咗兩碗!!
活力熱情(奇蘋鳳)果汁 NTD90
泰紅咖喱雞飯 NTD360
青醬野菇口鮭魚飯 NTD260
日式照燒豬扒飯 NTD370
靚靚既杯墊, 我哋走之前我都問職員拎多兩塊自己留念!
呢度仲有一個LEGO區域
芊芊醒咗啦, 我帶咗佢去BB室玩吓玩具同樂器先
等佢清醒吓先再食飯!
兩個終於食完嘢, 我同老婆可以休息吓傾吓計啦!
佢哋番去沙池度慢慢玩!
我哋喺呢度都逗留咗差唔多三粒鐘!
最後出番去門口影番幾張相就去最後一個景點啦!
Photo by CANON 5D Mark III, Len | EF 35mm f/1.4L USM
呀劍評分: 10分
呀劍評語: 呢度無論環境, 食物, 耍樂設施, 都好正; 有嘢食, 有嘢玩, 有書睇! 仲有相影, 一流!! 極力推介給各家庭; 價錢唔貴, 坐咗咁耐, 乜都抵哂


text:
韓國文化體驗雙週即將過去,因為摘士多啤梨嘅人工太雞肋,同埋自己唔太擅長同人停留喺極淺層嘅接觸,索性走人.呢段時間,同一堆唔識英文嘅人生活一直唔多傾到偈,與其形容為文化體驗,話係社會實驗或者會更加貼切——人在異鄉中嘅異鄉,我好似玩咗一次以國際關係為主題嘅board game,經歷咗一次好唔真實嘅幻想之旅,最後深刻體認到人口同文化嘅伸張同擴張兩者之間嘅密切關係,同埋文明認同同文化認同嘅分別,賺錢呢個大路嘅目標,同我係完全擦身而過.
我所寄居嘅地方,日本人有兩個,香港人得我一個,其餘全部係韓國人,勢力係一面倒.人在澳洲,行出行入理應見到白人,但我終日逗留嘅室內,觸目皆是亞洲視野.韓國食材塞滿雪櫃,韓式醬料擺佈廚房,廚房角落則係一箱箱將價就貨嘅本地啤酒,韓國人無酒不歡,晚晚都秒殺一箱.不論日夜,屋入面都係充斥韓文,於是兩個本來已經唔特別外向嘅日本人就長期匿喺房,而我則因為同三個韓國人同房,避無可避,只好頂硬上.
上個禮拜某一晚,韓國人內部嘅關係尚未更進一步嘅時候,所有人都聚曬喺廳飲酒交誼.大概因為無線網路未裝,人人百無聊賴,日本人似乎都有嘗試融入嘅傾向,於是出黎應酬.我本身唔太嗜酒,喺香港一向係可免則免,但要加入其中,明顯唔可以堅持己見,滴酒不沾,於是我又再頂硬上,接受咗韓國人嘅好意.言談間,一個識日語嘅韓國人積極發言,成為咗溝通橋樑,而因為佢亦係韓國人之中英語比較好嘅人,亞洲內部嘅全球化,得到佢嘅協助,慢慢升溫.我雖然講流利英語,亦略通韓語,但因為日語非常有限,因此就扮演聆聽嘅角色為主,當日本人聽唔明韓語遊戲規則嘅時候,用英文加以補充(日本人聽得明英文,講就比較弱,正如我嘅韓文水平).
喺亞洲之夜之中,普遍參加者嘅能力值都係偏低,但能力值比較高嘅人如我,底牌亦不過如同五角邊長不規則嘅星形圖,自身所用語言數值爆燈,英文同華語亦一枝獨秀,但整體戰鬥力唔見得能夠拋離其他人,反而陷於被動.相反,只係講到韓語嘅人,因為有結盟技王牌,瞬間就搭成連環船,喺遊戲之中成為主流,恃住人多勢眾,不停搶攻.就以飲酒期間玩嘅集體遊戲為例,其實喺唔同地方嘅玩法係大同小異,例如日本人所提議嘅「Go, Back, Jump」(Back有日式嘅重K發音,成句就形成四個音節),不外乎圍圈輪流嗌口號,Go就順方向嘅下一位接,Back同Jump就即係UNO入面嘅Reverse同Skip.呢個遊戲香港亦有,但要所有人遷就一個人嘅規則太唔合乎成本效益,於是掌握到規則之後,韓國人亦提出佢地都有呢個遊戲,然後加以示範.
喺經濟同軍事力量差距唔大嘅時候,人口嘅威力可以話係驚人.佢驚人之處,在於佢所承載嘅宗教語言禮儀飲食文化,會無聲無息而又表面無害咁對其他人自然造成影響.當擁有相同文化嘅族群經歷工業化同高速經濟增長,佢地就會不自覺咁開始文化伸張,然後係對外擴張,最後有野心嘅,就會走向帝國主義,將自己一套加諸他者.假若度假村呢道現有韓國人人數不變,之後又繼續有韓國人移入,假以時日,韓國化就會演變成入鄉隨俗嘅應有尊重,最後達致常態化同規範化.就好似我地香港人初次相識唔會詢問對方歲數,澳洲人更加係相當美式思維咁覺得詢問歲數近乎冒犯私隱,喺韓國文化主導嘅局面之下,新人都只能調整自己原有習慣,甚至為表示禮貌而將秘密和盤托出.除非某日有四個以上嘅非韓國人到埗,又或者唔知點解有個唔識韓語嘅有權力者空降,迫使韓國人要學好有權力者所能理解嘅語言,否則全盤韓國化可以話係勢在必行.
回歸現實世界,印度之所以舉足輕重,一大原因就係因為人口數量.印度文明雖然歷史悠久,但除佛教嘅傳播之外,對現代世界嘅影響唔大,軍事經濟力量亦不足稱霸,地球上大部分人都只係對咖喱同Bollywood歌舞有認識.從未稱霸世界,但所有國家都唔可以忽視,就係因為生育率高就等同有潛力.印度以外,穆斯林世界嘅人口爆炸,更係不在話下.用西方對於現代化嘅詮釋,伊斯蘭社會尚未現代化,文明唔夠進步,撇除沙地阿拉伯等石油輸出國,大部分地區都係貧窮而落後, 一片亂象,唔節育唔諗教育唔諗資源分配就係咁生仔,完全係情理之內.而根據唔少學者嘅研究,二十世紀最後廿年伊斯蘭社會嘅人口增長,同當時中東大大小小穆斯林決戰非穆斯林嘅文明衝突亦有直接關係.最後就係郁啲就十三億個人頭撻出黎兇人嘅中國,人口又係特種武器.由韓戰嘅人海戰術,到提供大量廉價勞工壟斷全球製造業市場,再到動員散佈世界各地嘅華人鞏固影響力,中國最唔缺乏嘅就係人頭同人命,同伊斯蘭世界所相異嘅只係,中國嘅人唔會為幼稚而狹隘嘅民族主義賣命,而伊斯蘭世界熱衷為可蘭經所鼓勵嘅聖戰而犧牲.其實再追溯返白人權力到達頂點嘅西方國家黃金時代,歐洲人向外遷徙嘅人口數以千萬計,後來成為美國同澳洲嘅兩塊殖民地有好多平民移民,而早有人大規模定居嘅各個殖民地亦出現大量有財有勢嘅商人或政府派駐當地嘅官兵,足見人口對於西方文明擴張亦有莫大幫助.
文明版塊之間係一場零和遊戲,人多就佔空間,人少就要讓開,一邊贏,一邊必然就會輸.現代世界雖然大體上仍然由以美國為首嘅西方文明支配,但以上三大文明嘅生育率令勢力分佈有所消長,有目共睹.曾經落後於人嘅文明,走出二十世紀中期嘅孱弱,逐漸拎返足以左右世界嘅政濟地位,人口增長嘅作用堪稱關鍵,因為人口可以傳播同更新文化,生仔有利文明或文化自保之餘,更加可以改變以至蠶食其他文明或文化.雖然平凡人唔會嚮應政權去生仔,但顯而易見,生仔就係救國,有人至會有燈,非常之有道理,我要日日講韓語,就係因為燈火太微弱.
因為歷史太短,而又冇一個類似德國咁樣提倡民族主義嘅政府幫手催谷民族認同加快成型,香港文化至今都未積累到鮮明嘅地步,燈火通明只限於形而下.偏偏,因為華洋兼習,香港又自有一套文化,唔容易完全融入西方或者東方,人丁單薄,去到邊都好似孤兒仔——講第一語言廣東話嘅人口唔算少,但中國嘅文化令人不敢恭維,唔想自我矮化,但講第二語言英語又只能通往歐美,跨得入國際化門檻偏又自外於東亞,豬八戒照鏡,兩頭唔到岸.
同一大堆低度國際化嘅東亞人相處之後,回望以前喺大學入面嘅文化交流,全部都有如夢幻泡影.港大遇到嘅台灣學生,來自台大,英文差極有譜,而且會為當時爆發嘅太陽花學運而落淚,但我喺呢道所認識嘅台灣後生,係同我坦承自己唔太關心政治,一直都唔知立法院做乜.港大遇到嘅韓國學生,蒲老蘭蒲得好密,英語溝通暢通無阻之餘口音唔勁,唔少係讀國際學校出身,但我喺呢道所認識嘅韓國男女,工餘時間都係攤喺道打機睇漫畫,帶黎嘅韓英速成手冊,新淨過啲出街衫,餐餐都係食亞洲超市買返黎嘅家鄉食物.缺乏溝通嘅交流,到頭來不過如同非牟利慈善組織親善大使遠赴埃塞俄比亞拍廣告——你眼望我眼,你笑我又笑,肢體語言勝過一切.
東亞內部有相似文化,亦有主導嘅強權,喺華人即係受中華文明深刻影響嘅族群呢個定義之下,韓國人亦根本就係華人.但係,正因為缺乏如同英語嘅通用語言,日本漢字又同中華地區嘅漢字意義大不同,加上各個地區缺乏槍口對外嘅必要,東亞內部嘅任督二脈極難打通.就好似伊斯蘭世界面對西方世界自然變得同仇敵愾,到美國冇乜大動作嘅時候,佢地自己內部嘅原教旨主義者就會生龍活虎,東亞文明之內嘅文化分歧亦唔細,各個文化成日都為文化優越感而暗中較勁,只係唔會去到伊斯蘭激進分子玩到咁激.日本嘅茶道,深受中原唐帝國時期茶文化影響,韓國嘅語文,至今仍然保留大量從中原同日本搬字過紙嘅詞彙,而日本嘅烤肉文化亦係由韓國傳入.因為地理位置鄰近,中原沿海移民逐漸改變台灣人口結構,到中國國民黨敗走台灣,台灣更徹底淪為中國一部分,而越南位處東南亞,避唔開中原文化嘅薰陶,就連歷朝君主宗廟入面都有漢字牌匾,整體建築風格亦極富中華特色.歐洲各國同宗於希臘羅馬文化,東亞則以中華文明為大宗,唔同嘅只係現代希臘勢弱,羅馬唔係帝國,而中原歷代帝國不停經歷名義上嘅覆亡而冇實質嘅政治改革,最後中共又繼承到帝國嘅版圖,食正條水.
正因為食正條水,而且中國又終於走出中國人自己眼中嘅百年屈辱,沉睡嘅獅子係時候要變醒獅,重新掌控東亞以至同美國爭一日之長短,就成為今日中國帝國化嘅終極目標.香港人幾努力生仔救港,韓國人幾努力去同孔子扯上關係,日本幾努力去擺脫美國無形之手,面對中國強勢, 一切都只會導向一種徒勞無用嘅沮喪情緒.全個亞洲,都受制於中國人多錢又多,再心有不甘都焗住違背良心去陪中國圍威喂.中國玩一帶一路,小國跟機未必有賺,不過唔玩又可能會畀人邊緣化,甚至招惹報復.而小國就算有破釜沉舟嘅決心對抗大國,一隻手掌始終拍唔響,要拉成均勢必須合縱連橫,但國與國之間嘅信任唔深,何況目前又好似未到存亡之秋,揀聯手抵制而唔跟大隊搵銀,分分鐘又會導致國內支持度急轉直下.又或者有朝一日,港獨終於有得發圍,因為亞洲國家終於決定連成一線,同惡霸中國決一死戰,但中國至今處處克制,又善用經濟手段逐一籠絡,一國兩制壽終正寢,似乎都係會快過香港國嘅建立.
山中本應無政治, 偏偏政治這麼近那麼遠,走避到澳洲都係冇用.每次面對客廳嘅韓國人,我都會有啲羨慕,羨慕佢地有過自己嘅朝代同君主,羨慕佢地地處邊陲免受侵擾,羨慕佢地一百年前受過日本帝國殖民迫害,羨慕佢地嘅前人捨身對抗獨裁,連坦克槍彈都唔怕.明明佢地長期臣服於中原皇朝,明明佢地首都曾經叫漢城,明明佢地連英文都咁水皮,但佢地有自己嘅國家,有自己嘅文化,有他鄉遇故知嘅圍威喂,無用之用,後勁到廿一世紀至爆發.呢種圍威喂其實好廉價,好表面,離唔開酒精同無傷大雅嘅inside joke,但比較香港人離開香港,喺外地相遇嗰種你嫌我嫌互相打量嘅目光,飲到臉紅耳熱或者都係一種有溫度嘅撫慰.有家可歸,但定居如同流浪,間歇思鄉,但牽掛嘅係香港嘅日本料理,香港人嘅mentality,真係有種道可道,非常道嘅玄虛,難以言喻.


text:
通渠請人盤點廁所地漏維修,疏通,清理小訣竅
通渠請人盤點廁所地漏維修,疏通,清理小訣竅
長沙灣通渠防水公司通渠請人 情況1:局部閉水.通渠請人首先用橡皮球或橡皮塞堵塞廁所嘅地面通渠 請人62728207,向地面注水通渠 請人62728207,使地面滲漏周圍形成水環境,觀察係否從樓下滲漏,判斷地面滲漏周圍嘅防水處理係否唔當. 通過腍管直接向流出口注水,使水進入流出口,觀察樓下嘅流出現象,判斷係否係由於下水管嘅破損引起嘅.
情況2:周邊漏水.首先,取下鋪喺地漏周邊嘅瓷磚,跟住用鑪子除去地漏周邊嘅地磚結合層,清除地漏周邊嘅鬆動混凝土. 等地面洩漏嘅周邊水完全清除,地面變溼. 呢個時候,我哋得使用防水漿進行塗裝. 請記住至少塗裝三次. 通渠請人特別係管道和混凝土結合嘅部分要重點處理. 最後用水泥砂漿保護,水泥砂漿達到強度後,得恢復地磚. 此時,地板洩漏周邊嘅漏水已經處理完畢.
情況3:堵塞.當地嘅漏水被水泥堵塞咗. 把漏水邊嘅水泥洗乾淨,消除漏水. 啱漏水下嘅水管進行一定嘅廁所地漏維修疏通. 如果房子係商品房嘅話,最好聯繫房地產. 因為好可能涉及到和鄰居嘅關係,所以呢個時候唔動產能幫我調解就好咗.
改造:地漏廁所地漏維修改造之前應該做嘅係測量地漏嘅直徑和深度,知道這些數據後才買啱嘅新地漏. 傳統嘅舊式滲漏一般為塑料圓形格柵,單一結構易變形,完全無密封性,但目前滲漏為唔鏽鋼製品,唔僅材質堅硬唔易變形,還具有得防臭效果.


text:
政Whats噏:政府被轟傳遞訊息呆板守舊 市民無興趣睇新聞稿
2022年05月29日 14:12
東網電視更多新聞短片
新聞處同政策局各自回應外界不實訊息,被批各自為政,欠缺溝通.
2019年修訂《逃犯條例》風波,不單止「起底」猖獗,網上不實資訊泛濫,令社會嚴重撕裂,政界屢次狠斥政府回應外界不實言論過慢,亦批評新聞處同各政策局喺闢謠工作各自為政,缺乏協調,有行政會議成員今日(29日)更批評政府被動,傳遞訊訊息方法守舊,直情話市民無興趣睇新聞稿.
有行會成員出席電台節目時話,全世界好多地方包括香港都面對一個挑戰,就係好多人唔係喺政府途徑接收訊息,而係喺社交媒體或只係睇自己通訊群組內容,唔接受其他人嘅睇法,加劇互相不信任同對抗,增加推行政策嘅困難.
依家唔少市民都係靠群組互通消息,該名行會成員亦話唔能夠禁止市民透過社交媒體獲取訊息,當局唯一可以做嘅就係更主動同加強訊息傳遞,但唔好靠無法吸引一般市民睇嘅傳統新聞稿,而下屆政府都要諗傳遞非常簡單嘅訊息,而唔係喺律師角度撰寫,市民冇興趣睇嘅新聞稿,仲話要喺疫情平穩後要向海外推銷香港同重建聲譽,因為好多人對香港嘅印象仲停留喺2019年,未必睇到民生同社會已經平靜,同埋有經濟發展嘅機遇.
話時話,政界過往不停批評政府發放消息的方法呆板同守舊,而主要靠政府新聞處發放消息渠道,只要啲「有心人」喺網上發一個消息,好快就會瘋傳,慢幾拍嘅政府點澄清都冇人信.
唔可以單靠新聞處,由各政策局自己嚟做喇,但效果差強人意,有議員更批評新聞處同各政策局喺闢闢謠工作各自為政,仲話喺第5波疫情爆發至今,新聞處處長一職懸空,而新聞統籌專員喺過去5年更加係「人間蒸發」,質疑呢兩個職位嘅存在價值.
出任新聞處處長兩年幾嘅鄭偉源以私人健康原因,喺舊年12月4日調離新聞處,由副處長吳綺媚暫時兼任處長一職,鄭當時回覆傳媒查詢時強調唔係被炒,佢喺離任3周後,出任「一帶一路」專員.
走得快,轉職仲快,但新聞處處長懸空已近半年,有議員建議不如外聘,但公務員事務局局長聶德權就強調新聞處處長須具備豐富嘅政府經驗,所以招聘上難以一概而論,要視乎每個崗位嘅情況,強調首長級公務員要熟悉政府內部運作,而聘任香港電台廣播處長嘅經驗,亦證明不一定是外部招聘最好.
外聘話唔得,內部調升又冇聲氣,究竟要拖到幾時?政府亦曾辯解,話政府搞咗添馬台同港台有專門頻道講解疫情,更快澄清外界誤解,若果真係有效,班議員就唔會繼續鬧喇!政府真係要徹底反省下,要用乜嘢方式,渠道同市民溝通先得嘞!


text:
南桃子 桃乳白領妹
2022年06月22日 22:00
東網電視更多新聞短片
南桃子身材凹凸有致,更擁有蜜桃胸以及極品桃尻,相當吸引.(互聯網)
為咗賺多啲錢養家,唔少人會辛苦啲打兩份工.而喺日本寫真界有好多女優其實都係打兩份工,因為佢哋原本有份正職,拍寫真只係兼職,好似南桃子呢個美巨乳新人就係其中一位喇.
人如其名
日本寫真界中有好多女優都係人如其名,好似新一代童顏巨乳掌門人天木純咁,真係相當清純可愛,至於健美嬌娃犬童美乃梨,又的確係擁有一對又大又美觀嘅美乳,至於今日同大家見面嘅南桃子亦一樣.
今年25歲嘅佢,雖然五官唔算好標致,不過從某啲角度睇都幾有韻味,特別係佢兩片厚度十足嘅朱唇,令誘惑味道增添幾分.桃子本身亦人如其名,上圍擁有一對分量十足,而且圓潤又堅挺嘅蜜桃形巨乳,而屁股亦又圓又大呈現令人愛不釋手嘅桃子形,而且仲表面光滑白淨,絕對係難得一見嘅極品桃尻,配合埋5呎4吋嘅身高,整副胴體嘅吸睛度相當高!
客串演出
佢喺一次訪問中表示自己原本係一位肥妹仔,後來為咗靚靚而積極減肥,先變成家陣咁火辣婀娜.而擁有豐乳,纖腰同美尻,令佢自言覺得有少少似經典動漫作品《雷朋三世》當中嘅女角色峰不二子,亦因為身材如此誘人,所以一直都獲得身邊嘅朋友大讚特讚,仲叫佢去做寫真女優.
雖然桃子真係入咗行拍寫真,不過只係屬於客串形式,因為佢大學畢業之後就喺一間上市公司做OL,要等佢收工或者放假先可以拍寫真.然而,桃子都唔會話對寫真事業冇咩野心,佢話好想喺未來搵到機會上電視以及成為雜誌嘅封面女郎,希望阿妹可以快啲達成目標啦!
Profile
年齡:25歲
身高:5呎4吋
三圍:36F-24-36
最近南桃子頻頻出席好多攝影會活動,從其社交網中就可以見到好多活動花絮以及性感自拍照,盡情欣賞佢嘅婀娜身段喇!


text:
放 Facebook 也好,IG 也好,講到自拍放閃,單單只係大頭自拍已經滿足唔到女仕們嘅要求了!人哋邊個邊個張張相到影到長腿大眼,呢個仲可以自然到好似真係有攝影師同自己影咁.試問今時今日一個稱職嘅男朋友又點可以唔識影相?
特別去到外地旅行,女朋友就更想拍下更多回憶.咁出發前到底要帶啲咩呢?又有咩要準備?放閃豐富經驗嘅 依莉詩 我,決定將心得大公開,包大家一學上手!
如何選擇一部啱用嘅相機?
工欲善其事,必先利其器.雖然宜家大部份手機影相質素都唔錯,就好似 LG V20 有超強廣角鏡,HUAWEI P9 Plus 又有超突出嘅景深效果,美圖 T8 又有自然美肌效果,但如果係昏暗環境,手機始終唔夠用.加上想係女朋友面前表現得更專業,相機就一定唔少得!
談到相機,要用作旅行自拍,最緊要係輕, 180度反茫,可以連接手機作搖控 同 有美肌功能,而我一直都有兩部相機用係唔同情況.Sony A5000 係我日常工作機,貪佢細細部,又有自拍同即時美肌功能,係大部份情況都好夠用,但講到去旅行同搵靚景自拍的話,對相片的執著就會出晒嚟,Canon 70D 就有更仔細嘅畫質,特別夜景就更出色.
▲ 咁到底要揀單反定無反相機呢?事實上,近年無反相機的質素已經追得上單反.而最近我就因為跌壞咗 Sony 支鏡,新入手咗 Canon M6,貪佢輕得嚟加個轉換環可以用得番 70D 嘅鏡頭.加上最近多咗拍片,佢有得插咪同外置閃光燈,所以就買咗了.
1) 善用廣角鏡,一秒變長腿
講番拍攝技巧先!唔講都知,要瘦面就要高炒 45角自拍,但想長腿就要善用廣角鏡令兩邊變形嘅特性,低炒影全身.而人物最好方係整個畫面嘅二分一至三分一,咁條腿就變到又瘦又長了!不過就切忌打橫影,同埋人物要置中,唔係影都女朋友又肥又矮就自求多福了!
▲ 用 19mm 超廣角鏡頭低炒就可以輕易拍出又瘦又長嘅美腿.
▲ 雖然橫到拍攝可以影到更多景,但記得人要置中,唔係就會影出肥手臂!
2) 用腳架計時連拍數張,拍出自然交流
兩個人去旅行,影合照除咗搵人幫手,三腳架同自拍神棍就係最好拍檔,不過普通腳架都幾重,拎出街都幾唔方便,而最近我就愛上咗用 Xpower 鋁合金多用途藍牙 9合1 自拍套裝 ,貪佢輕輕地可以放手袋,又可以組合成腳架或自拍棍,最高可伸到 91.5 cm,如果放手機或者無反相機都夠穩陣.
咪以為有腳架就可以大影特影,如果校計時拍攝,影每一張都行嚟行去,既辛苦又難投入.其實宜家大部份相機都有連接手機功能,可以用手機控制,咁就方便得多.如果怕手機連接得唔好成日斷,都可以買個遙控,校計數模式,每次影幾張,影出嚟嘅效果就可以更自然.
▲ 一支穩陣又輕嘅三腳架非常重要,不過點都有啲必量.呢個就係我去東京旅行嘅隨行攝影師啦!裝備真係好誇張呢!難為了 餵蚊 孭足全程啊!
▲ 雖然手機都可以搖控相機拍攝,不過 Canon 嘅 App 沒有 Sony 做得咁穩定,所以我就買咗平價嘅 YONGNUO 外置遙控,有得校隔幾多秒影幾多張相,仲用得 B 快門,絕對係好幫手!
▲ 而呢支 Xpower 鋁合金多用途藍牙 9合1 自拍套裝 係我嘅新寵,雖然係三腳存咁穩陣,不過放手機或者無反相機都夠用,最緊要係夠輕同可以放手袋.
▲ 由遠至近慢慢行到鏡頭前,連續影幾張相,番到去實揀到張最自然嘅相.
▲ 連續影仲可以影到跳起嘅動作,令自拍更生動.
▲ 因為無人望住,表情亦都可以更自然流露.
3) 利用前景,拍出層次
構圖亦係相當重要嘅一環,如果下下影大頭根本唔知去過邊度.特別係去旅行,風景梗係更重要啦!除咗人要細,景要多之外,適當咁運用前景,就更容易令自己融入環境入面,一睇就知唔係 Key 上去嘛!
至於前景係咩?我諗大部份人都會諗起利用水氹,拍出天空之鏡嘅效果.另外,亦可以用花作前景,拍出置身花海嘅感覺.
▲ 早排興去下白泥,西環,中大天人合一搵天空之鏡.其實天空之鏡唔使四圍搵,只要地下有攤水,張相機放得有咁貼得咁貼地面就可以影到.不過因為裝咗腳架都會有一定高度,除非你想犧牲部相機,否則都難有天地一線嘅效果.
▲ 運用前景,改變對焦亦可以營造唔同嘅氣氛.
▲ 用花做前景,以水平角度影,就算並唔係喺花嘅正中間,都可以有置身花海嘅感覺.
▲ 用花作前景,城堡作後景,亦可以係有趣嘅構圖.
4) 逆光時,運用 LED 燈補光
逆光相梗係靚啦!但唔識影,就算有 HDR ,個人都隨時變舊炭.特別係浪漫嘅聖誕節,要將燈飾同女朋友二合為一就更難.影半身都仲可以用內置閃光燈,但全身就一定唔夠力,要用到外置閃光燈.
雖然外置閃光燈宜家已經非常準確,用 TTL模式好容影就影到唔錯嘅相,但對新手來說都係比較難估計,要影多幾張先試得啱.反而我會建議大家用 LED 燈補光,因為可以即時睇到效果,又可以校色溫,無閃光燈咁死實.
▲ 呢支南冠出品嘅 LED 燈補光,百幾人仔有交易,絕對係新手必備!
▲ 外置閃光燈即使加咗柔光罩,打燈都比較生硬,而且要試多幾張先成功,用於自拍會比較麻煩.
▲ 而用 LED 燈補光可以校色調,可以更方便營造氣氛.
5) 準備小道具,動作更自然
唔少人對鏡頭都有恐懼,唔知擺咩表情好.其實可以準備一啲小道具,例如即影即有相,手機等,又或者就地取材,搵啲樹葉之類,都可以令動作更自然.
▲ 加塊樹葉就唔怕得兩個大頭咁悶啦!
▲ 落雨嘅時候,一把透明遮既可以擋雨,又唔怕影響構圖,去日本記得去便利店買番把啊!
▲ 小道具都可以用作講故事嘅一部份㗎!
講咗咁多,大家係咪已經有啲頭緒呢?其實自拍最緊要係啲咩?並唔係放上社交網結放閃,最緊要係保留兩個人嘅回憶,所以辛苦少少都值得嘅!呢集講咗咁多影相技巧,下集會同大家分享後製心得,希望大家都同我哋一樣可以享受同伴侶自拍嘅過程啦!
更多情侶放閃必技!
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (上集)
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (下集)
(情侶自拍攻略) 呃like必備!自拍放閃 10大 必備 Pose
(情侶自拍)影出不一樣的放閃相!香港兩大主題樂園影相位逐個捉 (上集)
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie